
dkad „Vienac“ izlazi (1869.), gotovo sam svake godine 
napisao za nj koju veću ili manju crticu iz slavenske 


povjestnice. I tako se je nakupila čitava hrpa članaka i 


člančića različite vrieđnosti i zamašaja, koji se tiču budi 


hrvatske prošlosti, budi historije ostalih slavenskih naroda. 


Te moje crtice niesu ni po sadržaju ni po obliku ni¬ 
kakvi učeni, sistematski članci, niti sam ikad želio, da to 


budu. Zamišljeni su redovito u tren, a i napisani su na brzu 
ruku, koji put za pol sata i manje. I premda su tako posve 
neugledni, jednim se ipak odlikuju: pravom, nehinjenom lju¬ 
bavi za sve, što je slavensko i hrvatsko. A i tendencija bila 
im je plemenita, da probude u hrvatskom narodu ljubav i 


zanimanje za prošlost slavensku. I baš s toga zavolio ih je 
narod više, nego ogromne moje i tudje knjižurine o historiji 
hrvatskoj i slavenskoj. 


Mnogo puta već nukali su me, da te sitne prigodne 
mrvice književne skupim u jednu knjigu. I meni se je svi- 
djala ta misao. Ali kad sam redom članke — ima ih do 


petdeset — ogledavao, prolazila me je volja, da ih još jednom 

na sviet iznesem. Neki su zaista posve mršavi, drugi su po 

obliku nedotjerani, a mnogi su posve preradjeni ugledah 

svjetla u većim mojim izdanjima. I tako prebirući našao 

* 

Predgovor. 


sam jedva ovih dvadesetak crtica, za koje mislim, da nije 
šteta za papir, ako se ponovno izdadu. 

Malo je, čime ovaj put nudim hrvatskoga čitatelja. Ali 
je niklo u vrelu srcu, pak se nadam, da će se srdaca i pri¬ 
mati. Jer što nam vriedi sva znanost i sva umjetnost, ako 
nam kraj njih ostaje srce prazno, ako se njima duša ne 
oplemeni? Nije onaj uljudjen čovjek, koji je pretovario um 
i pamet gomilom znanja, nego onaj, koji je naukom polučio 
pravi, sklad izmeđju misli i osjećaja svojih. 

U Zagrebu, na Sesvete 1903. 

Vj. Klaić, 


^ ml m* <m, n* m jm 

Priča o Čehu, Lehu i Mehu. 

J užni Slaveni, poimence Hrvati i Srbi, u najstarije histo¬ 
rijsko doba rado pričahu, da im nije pradomovina topli 
jug, gdjeno i danas živu, nego da su se doselili s dalekoga, 
hladnoga sjevera. Bizantski car Konstantin VII. Porfirogenet, 
koji je u 10. stoljeću zabilježio najstarije tradicije Hrvata i 
Srba, naročito kaže, da su Hrvati i Srbi došli sa sjevera, iz 
Biele (Velike) Hrvatske i Biele Srbije; pače Konstantinov 
suvremenik, zahumski knez Mihajlo Višević, upravo se je po¬ 
nosio, da je potomak sjevernih Srba, koji i danas u Dužici 
živu. I drugi hrvatski povjestnik, po imenu Toma arcidjakon 
spljetsld, znade još u 13. stoljeću za predaju, da su se Hrvati 
doselili sa sjevera iz onih zemalja, gdjeno je kasnije stajala 
poljska država (de partibus Poloniae). 

Dok su ovako južni Slaveni kroz stoljeća: spominjali 
svoju pradomovinu na sjeveru, sjeverni su i iztočni Slaveni 
opet pričali, da su se doselili iz južnoslavenskih zemalja. 
Cesi, Poljaci i Rusi nisu mogli vjerovati, da bi od najdav- 
nijih vremena prebivali u onim krajevima, u kojima ih je 
zateklo historijsko doba, pa su zato svoju pradomovinu tra¬ 
žili tamo, gdje su nastavala najbliža im braća, naime Hrvati, 
Srbi i Bugari. 

Prvi ruski ljetopisac, stari kalugjer Nestor (f 1116.) umije 
pričati, da su svi Slaveni u prvo doba svoga vjekovanja 
prebivali na Dunavu, tamo, gdje je danas zemlja Ugarska i 

Bugarska. Odatle se razidje „slavenski jezik“ na. sve strane 
svieta i napuči zemlju rusku, lješku (poljsku), češku, mo¬ 
ravsku i druge. Što je ljetopisaca čeških i poljskih od 13. 
do 16. stoljeća, svi gotovo znadu staru priču, da su se sje¬ 
verni Slaveni doselili s juga, budi iz stare Panonije, budi iz 
oblasti Panoniji na jugu. Što je priča dulje kolala, postajala 
je sve obilatija i kićenija; na posljedku znalo se potanko, 
tko se je sve selio, od kuda i kada. Pričalo se u tim ljetopi¬ 
sima, da su dva, ili tri brata, po imenu Ceh i Lek (i Rus) 
ostavili svoju pradomovinu, današnju Hrvatsku, pa da su sa 
svojim pucima napučili češku, poljačku i rusku zemlju. 

No da ogledamo pobliže, što i kako ti ljetopisi govore. 

Spomenuti već ljetopisac Nestor priča o seobi Slavena 
ovako: „Po mnozeh že vremeneh seli sat Sloveni po Dunajevi, 
kde jest nine a gorska zemlja i blgarska. Od teh Sloven 
razidoše se po zemlji, i prozvaše se imeni svojimp kde se- 
doše na kotorom meste, jako prišedše seđoš§ na reče imenom 
Morava, i prozvaš§ se Moravani, a drugi Cesi narekose se, 
a se ti že Sloveni: Hrvate belij, i Srbe i Korantane. 

Tako razide se slovenski] jezik. 

Po Nestoru dakle pradomovina je Slavena donje i 
srednje Podunavlje, uz koje su se u 12. stoljeću sterale 
Ugarska i Bugarska. Iz toga Podunavlja, veli Nestor, razišli 
su se slavenski jezici (narodi) na sve strane, naročito su se 
odanle izselili Moravani, Česi, Korutanci (Slovenci), Bieli 

Hrvati i Srbi. . 

Dok je Nestoru pradomovinom Slavena Ugarska i Bu¬ 
garska, poljski je ljetopisac Boguckwal (t 1-253.) našao 
pradomovinu Slavena u staroj Panoniji. On priča medju inim 
i ovo: „Čita se u prastarim knjigama, da je Panonija 
majka i kolievka svih slavenskih naroda .... U toj dakle 
Panoniji rodiše se Panu, knezu panonskomu, tri sina, od 
kojih se prvorodjenae zvaše Leh, drugi Rus, a treći Ceh. 
Ta tri brata, pošto se uzmnoža njihov rod i njihov puk, po- 


sjedoše tri kraljevstva: lješko (poljsko), rutensko (rusko) 
i češko, pa ih i sad drže, a držat će ih i u buduće, dokle 
se svidi Božjoj volji . . . .“ 

Poslije Boguchwala ne spominju više ljetopisci ni Ugarske, 
ni Panonije, nego izriekom tvrde, da su se Slaveni razselili 
iz zemlje, koju zovu Hrvatska ili Hrvati. Medju tim ljeto- 
piscima prvi je sastavljač tako zvane Dalimilove češke 
rimovane kronike. Tu je kroniku sastavio god. 1282.—1314. 
neki češki vitez i ujedno pjesnik, koji je bio velik nepri¬ 
jatelj Niemaca i purgara. Dalimilova kronika počinje pri¬ 
čanjem, kako se ljudi razseliše i doseliše iz Azije u Evropu. 
Pošto je izpripoviedao, kako se G-rci nastaniše na Balkan¬ 
skom poluotoku, spominje i seobu Slavena u Evropu. Sla¬ 
veni, ili kako ih Dalimilova kronika zove, Srbi (Srbove), na¬ 
staniše se na Balkanskom poluotoku, i to uz more, pak se 
onda razgraniše sve do Rima. Zatim nastavlja Dalimilova 
kronika ovako: 

,,U srbskom jeziku (narodu) imade zemlja, koja se zove 
Hrvati. U toj zemlji bijaše jedan leh (vlastelin, plemić), 
komu nadjenuše ime. Ceh. On ubi čovjeka, pa radi toga (zlo¬ 
čina) izgubi svoju đjedinu. Na to on sa svoje šestero braće 
i njihovom brojnom čeljadi ostavi zemlju Hrvati, pak se od¬ 
seli. Putujući (na sjever) od šume do šume dođje napokon 
do gore Rip (u današnjoj Češkoj) i nastani se tamo sa svojom 
braćom i sa svojim pukom 11 . 

Dalimilova kronika izriekom dakle tvrdi, da se je Čeh, 
praotac češkoga naroda i osnivač češke države, doselio s juga, 
s Balkanskoga poluotoka, i to iz zemlje Hrvati. Jednako 
pričaju svi potonji ljetopisci češki i poljački. Da neke zna¬ 
menitije još ogledamo. 

God. 1374. napisao je Ceh Pulkava kroniku češku. 
I on priča o porieklu Slavena ovo: „Slaveni potječu kao i 
drugi narodi iz ravnice Senaarske (u Aziji). Prošavši oni 
Kaldejom dodjoše u zemlju, gdje sada Grci obitavaju, pak 

prebacivši jedan morski rukav kod Carigrada naseliše zemlje, 
koje se zovu Bugarska, Ruska, Srbija, Dalmacija, Hrvatska, 
Bosna, Koruška, Istra i Kranjska, te ib do danas drže. Na¬ 
pokon u Hrvatskoj bijaše neki Čovjek po imenu Ceh, 
koji ubivši nekoga velmožu hrvatskoga, ostavi s braćom i 
družbom svoju domovinu i ode tražiti novu postojbinu, u 
kojoj bi mogao sigurno živjeti. On priedje Dunav i dodje u 
Češku, te se nastani izpod brda Bipa. Brat njegov, po imenu 
Leh, koji bijaše s njim došao, priedje Sniježne gore (Alpes 
nivium), koje luče Češku od Poljske, pak ugledavši prostranu 
ravnicu sve do mora (Baltičkoga) naseli se u njoj i napuči 
ju svojim pukom. 

Pulkavu dopunjuje poljski ljetopisac Dlugosz (Lon- 
ginus), koji je god. 1455.—1480. napisao povjestnicu poljske 
zemlje. I on veli, da Slaveni potječu iz Senaarske lavnice, 
odanle da su došli u Evropu, i to u Panoniju (Panoniam 
primam et veterem Slavorum seđem), a zatim da su napučili 
Bugarsku, Srbiju, Bosnu, Hrvatsku, Dalmaciju, Iliriju, Koru- 
tansku i druge zemlje uz more Jadransko, Jonsko i Egejsko. 
Zemlje Dalmacija, Srbija, Slavonija, Hrvatska i Bosna pri¬ 
padahu braći Lehu i Mehu, sinovima Janovim. Braća pre¬ 
bivahu u gradu Psari na veoma visokoj hridi, koju kvasi 
rieka Hui, štono razstavlja Slavoniju od Hrvatske; grad taj 
više (za Dlugosza) ne stoji, ali se po ruševinama razabire 
nekadanja ogromna veličina njegova;, ime mu je sačuvalo 
jedino selo Psari, koje se i cianas još (u 15. stoljeću) koči 
izpod ruševina gradskih. Braća dakle Leh i Meh, htijući se 
ukloniti razmiricama, koje su tada bile medju Slavenima mah 
preotele, ostaviše sa svojim porodicama i blagom svoju ne- 
srećnu domovinu i grad Psari, pak se odseliše na sjever, 
gdjeno osnovaše češku i poljsku državu. Iza njih pođje i 
treći brat njihov, po imenu Rus, na sjever, te osnova Rusku. 

Gotovo jednako pripovieda drugi poljački povjestničar, 
po imenu Mati ja iz Meh ova, mladji suvremenik D i li¬ 


go szev. U svojoj kronici, koja dosiže do god. 1506., piše 
on ovo: „Poljaci potječu od Slavena, —• Slaveni pak od Ja- 
vana, sina Jafetova .... Slaveni đodjoše malo iza Grka u 
zapadne zemlje (u Evropu), te zauzeše Srbiju, Dalmaciju, 
Meziju, Bugarsku, Bosnu, Hrvatsku, Slavoniju i Panoniju. 
Bijahu medju njima knezovi Leh i Ceh, unuci Javanovi po 
lozi Helisinoj. Oni su svojim pukom vladali u Hrvatskoj i 
Slavoniji, koje razstavlja brza i plaha rieka Krupa, te su 
imali kraljevsku stolicu u gradu i selu Psari. Selo Psari 
stoji još i danas uz rieku Krupu, te imađe mnogo podanika 
i kmetova slavenskoga jezika; grad je pak razvaljen, te mu 
se vide jedino ruševine i temelji. Kad se je puk u Dalmaciji, 
Hrvatskoj i Slavoniji jako pomnožao, da ga više u tim 
zemljama nije moglo stati, rodiše se razmirice medju braćom 
i rodjacima. Ne htijući toga gledati digoše se pomenuti kne¬ 
zovi Leh i Čeh, pak skupivši svoje stvari i družinu odoše 
na zapad tražiti novu postojbinu. 11 

Najmlađji, pa po tome i najobširniji pričalac jest češki 
ljetopisac V. Hajek (f 1553.). On je pocrpao svoje viesti 
o pradomovini Slavena iz Dlugosza (ne Filipa Kallimacha, 
kako on tvrdi) i Matije Mehovskoga, pak je pridavši mnogo 
toga, što je sam smislio, ili čuo, sastavio obširnu pripoviest, 
koja se je onda kroz stoljeća prenosila u historijske knjige 
sjevernih Slavena, a poslije i u spise južnih Slavena, pa se je 
tako ta priča udomila i u književnosti hrvatskoj. 

Evo, kako Hajek priča: 

„Kad je bilo po potopu čitavoga svieta, te se je go¬ 
spodin Bog đostojao spomenuti službenika svoga Noema i si¬ 
nova njegovih Sema, Kama i Jafeta, to se nalazi u knji¬ 
gama o stvorenju svijeta, da je Jafet imao sina Javana, 
koji je rodio Helisu i braću njegovu. I po tom pošao je taj 
Javan s Helisom sinom svojim i s drugim sinovima prema 
zemljama ponoćnim (sjevernim), naime prema Iliriku, 
te se je nastanio pri moru, koje bi od toga Javana prozvano 

Jonjtskim. Zidovi bo zovu narod grčki, koji je potekao od 
Javana, imenom Javani. Od Helise pak, sina Javanova, a 
unuka Jafetova, praunuka Noemova, proizašli su Slovaci 
(Slaveni), a ti su tik Grka zauzeli zemlje zapadne, kao Slo- 
vinsku, Racku, Hrvatsku, Bulgarsku, Bosansku, Vlasku, Rusku 
i Moskovsku (zemlju), koje su zemlje izmedju iztoka sunca 
i ponoći (sjevera). I pošto su kroz dugo vrieme tu obitavali, 
postali su narod velik i brojan, pak su te krajeve i zemlje, 
navlastito Dalmatinsku, Hrvatsku i Slovinsku, tako gusto 
pukom napunili, da su im bile tiesne za prebivanje; a po¬ 
radi toga porodile su se medju njima mnoge nevolje i raz¬ 
mirice, te su se naročito medju njihovim mogućnicima i kne¬ 
zovima zgadjale borbe i ubojstva, a to stoga, što je svaki 
sebi baštine (djedine), luke i pašnjake prisvajao, htijući ih 
imati za svoje uživanje.“ 

„Nekoji pak kroničari, muževi vjere dostojni, kao Filip 
Kallimachus i meštar Matej Mehovski i drugi, pocrpavši 
to marljivo iz starih kronika, pišu, da su u neko doba u 
toj krajini (zemlji) Hrvatskoj bila dva rodjena brata, dva 
kneza, od kojih je jednomu ime bilo Ceh, a drugomu Leh. 
Leh je imao svoju stolicu u gradu zvanom Krapina, koji 
sve do danas stoji. Stariji pak brat Ceh imao je svoje sje¬ 
dište u gradu zvanom Psary, nad brzim (plahim) potokom, 
koji se zove Krupa. Taj bi grad kasnije od nekoga Hroša, 
koji je bio od porodice dalmatinskih knezova, razvaljen. Ali 
ves (selo) Psary, koja je pod njim bila, imade sve do da¬ 
našnjega dana svoje žitelje; od grada netom spomenutoga pak 
preostali su jedino temelji i ruševine." 

„Ta pak braća Ceh i Leh, gledajući toliki nered, pravde 
i ubojstva medju rodjacima radi medja i baština (plemen- 
ština), a da bi se riešili tih kavga i krvoprolića, i ustupili 
sve te zemlje drugima, sporazumješe se medju sobom, da će 
odavle otići u zemlje ponoćne (sjeverne) sa svojini ženama, 
djecom, prijateljima i rodjacima, s konjima, stokom i sa svom 


Priča o Cehu, Lehu i Mehu. 


opremom, što su je imali. Skupiše svoju rodbinu i njezine 
službenike, pak posjedavši na konje, mazge i magarce jahali 
i išli su od liesa (šume) do liesa. Bilo ih je na broj oko šest 
stotina duša, medju njima u sredini knezovi Ceh i Leh na 
krasnim konjima. Pred njima su nosili žutu zastavu, a na 
njoj bieli štit i u štitu crnoga orla ... za njima pak jašili 
su u toj četi grofovi i gospoda iz te hrvatske zemlje zna¬ 
menita. “ 

Hajek priča još, da je jedan od nasljednika kneza 
Ceha, po imenu knez Krok, god. 683. u novoj domovini 
svojoj sazidao grad i nazvao ga Psar na uspomenu svoga 
praroditelja Ceha i njegove stolice u pradomovini Hrvatskoj. 
Taj grad da je 'kasnije dobio ime Libin (od kneginje Li- 
buše), i napokon ime Višegrad. 


Priča o Cehu, Lehu i Mehu (Rusu) nije dakle nastala 
u Hrvatskoj, nego je nikla i razvila se u Češkoj i Poljskoj. 
Već u 16. stoljeću pripovieda ju Čeh Hajek gotovo doslovce 
onako, kako ju mi znademo. On već spominje Hrvatsku i 
gradove Krapinu i Psar, odakle da su pošla braća Ceh 
i Leh na sjever. 

U Hrvatskoj samoj udomi se ta priča tek kroz knjigu. 
Ljetopisci češki i poljski dodjoše brzo do ruku hrvatskih 
književnika; poimence ih rano upoznaše povjestničari i spi¬ 
satelji dalmatinski i dubrovački. Već Faustin Vrančić u 
predgovoru k svome rječniku od pet jezika evropskih (1595) 
znade za tu priču. On veli, da je od svih slavenskih jezika 
uvrstio u svoj rječnik upravo „dalmatinski“ (hrvatski) je¬ 
dino zato, što je taj jezik najljepši medju svima, baš kao i 
toskansko narječje medju talijanskima. Pa i Poljaci i Cesi da 
su baštinili iz Hrvatske čistoću svoga jezika, kad su iz 
nje pošli prvi knezovi njihovi Ceh i Leh. Još po¬ 
tanje umije pričati o Cehu i Lehu slavni dubrovački povjest- 

nifiar Mavro Orbini (1601.), koji izriekom napominje da 
ie svoje pripoviedanje crpao iz Hajeka i drugih čeških i 
poljskih spisatelja (Matije MCehovskoga, Ivana Duhravija, 
Martina Kromera i drugih). No zanimljivo je svakako, sto m 
Vrančić ni Orbini ne spominju Krapine ni Psara; možda su 
o njima manje znali, nego češki i poljski ljetopisei. 

Od dalmatinskih spisatelja saznali su za priču o Lehu, 
Lehu i Mehu i hrvatski povjestničari na sjeveru Velebita. 
Čestiti i rodoljubivi Zagorac Ra tkaj govori u svojoj bano- 
lomii (1652.) o Krapini ovako: „Stolicom Zagorja (zagoiske 
županije) bio je grad i varoš Krapina, nekad rodno mjesto 
moguće u kraljevstvu braće Ceha i Leha. Kako mm 
riedko kada sloge medju braćom, to se i ta braća zava- 
diše, te ostaviše svoju djedovinu, da si potraže drugu po¬ 
stojbinu. Čeh zauze zemlju, koja se danas zove Ceska (Bo- 
hemia); drugi brat pak posjede Poljsku Po njima se pio- 
zvaše Česi ili Bohemi, i Lengjeli ili Poljaci (Lengebsho 
est Polonos). 0 svem tom govori potanko Abiavius u ljeto¬ 
pisima češke zemlje. __ , , ■ 

Iza Ratkaja ne bijaše za cielo književnika u Hrvatskoj, 

koji ne bi znao za priču o gradu Krapini. A tko je znao za 
nju jamačno je i vjerovao, da je istini podobna. Devetdeset 
godina iza Ratkajeva djela izdao je vnedni A. Jamb resi 
u Zagrebu (1742.) svoj zanimljivi rječnik latinskoga jezi _ 
(Lexicon Latinum). U tom rječniku spominje Jambresic i 
Krapinu, pa govori o njoj ovako: „Krapina varoš i grad 

slovenski vn s.d.inji Horv.tski »mlj. e**, ^ ™ 

negda vremenih kruto zmožen i glasovit je bil. Zatim n 
stavlja u latinskom jeziku: „Taj grad (ako nismo volp 
starim predajama ljudskima odricati svake vjere) cvao je v . 
prije Krstova rodjenja, te je postojao slavno kroz mnogo 
stoljeća! Kaže se naime, da je bio stolica ilnskog 
tako središte čitavoga prostranoga Ilirika. Iz ^ 

i slavni kraljevići Čeh i Leh, koji su osnovali kialjevstvo 

češko i poljsko. Neki spominju još i trećega kraljevića, po 
imenu Moska (Moscum), jirvoga vojvodu moskovskoga puka. 
Pa zaista i poslije tolikih zgoda i nezgoda za mnogih mi¬ 
nulih stoljeća i danas još iste ruševine Krapinske 
odišu nekom svetinjom i veličanstvom, te nukaju i same 
strane došljake, da ih sve preko svoje volje 
p oštivaj u.“ 

U Jambrešićevo doba — u polovici 18. stoljeća — vje¬ 
rovao je ne samo hrvatski Zagorac u posvećenu već priču 
o gradu Krapini, nego i tuđjinci, koji bi onamo dolazili, pro¬ 
matrali bi ruševine grada Krapine kao neku svetinju sla¬ 
vensku. No koji su se to tuđjinci otimali, da vide kolievku 
čitavoga Slavenstva? Znademo za jednoga, koji je navlastice 
pošao iz Beča, da ogleda Krapinu i svu okolicu njezinu. Bio 
je to suvremenik Jambrešićev, poznati tada dvorski savjetnik 
na dvoru carice Marije Terezije, po imenu Ivan Krsto 
Jordan, koji je tri godine iza Jambrešićeva rječnika izdao 
svoje obsežno povjestno-geografsko djelo o starinama sla¬ 
venskim (De originibus Slavicis, II. Vindobonae 1745.). 

Još u 17. stoljeću podigoše se u čeha i Poljaka neki 
učenjaci, pobijajući priču o Čehu i Lehu. Drugi stadoše 
opet što upornije braniti staru, posvećenu tradiciju, pa tako 
bi spisana čitava knjižnica o tome pitanju. 

Kad je Jordan počeo pisati svoje veliko djelo o stari¬ 
nama slavenskim, najpreča mu bijaše briga, da si sam raz- 
svietli prieporno pitanje o Čehu, Lehu i Rusu. U to ime 
podje on negdje god. 1740. glavom u Hrvatsku, da u dje¬ 
dovini Ceha i Leha prouči to pitanje. U svome djelu govori 
on o rezultatu svoga putovanja ovako: 

„Na desnoj strani Drave naokolo Varaždina stere se 
velika i plodna ravnica, koju u polukrugu zatvara vienac 
gora, i to od Ludbrega na iztoku do grada Ivanca na zapadu 


14 


15 


Priča o čehu, Pehu i Mehu. 


i do Vinice na sjeveru. Viničke gore zarasle su vinovom 
lozom, pa su odatle i ime dobile. Prema zapadu u gorskoj 
kosi, koja je niža od Viničkih gora, stere se Lepoglava. 
Iza Lepoglave nižu se jako visoke gore s nekoliko dugih i 
tiesnih dolina. Prešav te gore ukaže ti se varoš Krapina 
uz istoimenu rieku, koju puk hrvatski takodjer zove Kra- 
pešćica. 11 

„Ta Krapina bijaše nekad stolica braće CehaiLeha.. . 
U češkim i poljskim ljetopisima zove se prvotnim imenom 
Krupa, odakle je nastalo za grad ime Krapina. Taj grad 
(ne varoš) stoji danas, kako ga je obnovio god. 1610. grof 
Ivan Keglević, na ovišem brdu na iztočnoj strani rieke. Na 
zapadnoj obali rieke, gotovo nasuprot staromu gradu, uzdiže 
se drugi, nešto niži brieg, odieljen od ostaloga gorja. Taj 
se brieg zove po nedogradjenoj još kapelici brdom sv. 
Josipa, te imade na sjevernom obronku izvor najbistrije 
vode. Na njem se vide ruševine starih zgrada od osobito 
tvrda cementa, zatim još i tragovi jarka. Niže toga brda, 
više k jugu, no na istoj obali rieke, stoji treće prostranije 
brdo, po imenu Sabac; ali na njem nema ni traga kakim 
ruševinama, pošto su valjda zemljom zasute. Neprekidna 
predaja (traditio perpetua) tamošnjih žitelja kaže, da su na 
ta tri brda stolovala u odieljenim gradovima tri brata, Ceh, 
Leh i Rus; no da su se poradi svoje sestre zavadili, te ra¬ 
zišli po stranim zemljama. u 

„Češki i poljski spisatelji vele, da je Leh stolovao u 
gradu Krapini, Ceh pak u gradu Psari, koji je takodjer 
stajao uz rieku Krupu. Psari bit će dakle ono brdo sv. Jo¬ 
sipa, dočim su ostala brda svoja imena (Krapina i Sabac) 
zadržala. Drugih bregova uz Krapinu rieku, koji bi bili 
zgodni za grad ili zamak, nema. Nalazi se doduše sedam 
sati odavle s lieve strane poštarske ceste, štono iz Krapine 
kroz Stubicu vodi u Zagreb, neko selo Psarjevo, ali to 
selo ne stoji ni uz koju rieku, niti ima tamo traga briegu 

s gradinom. Saznavši to ne htjedoh da podjem onamo, već 
se odvezoh u,drugu dolinu Krapinsku, dva sata i po daleko 
do grada Mirkovca, kojega je tada vlastnik bio sada već 
pokojni Ignjatije Bedeković Komorski, nekad vice- 
kolonel kraljevskoga veličanstva, muž obrazovan, poimence 
u povjestnici, uza to ugledan hrvatski plemić. On me do¬ 
čeka najljubeznije, te mi saobći mnogo podataka za moje 
iztraživanje, za što mu i sada liepa hvala. Vrativši se u 
Krapinu odputovah odanle u Optujri 

Još oko godine 1740. zabilježio je trudoljubivi Jordan 
„neprekidnu predaju (traditio perpetua) 11 krapinskih 
žitelja, da su u tri grada, u Krapini, Psaru i Šabcu u staro 
doba vladala tri brata, Ceh, Leh i Rus, koji su se poradi 
svoje sestre zavadili, pa onda razišli po stranim zemljama. 
Tako znamo, da je ta priča u prvoj polovici 18. stoljeća bila 
poznata ne samo književnicima hrvatskim, već i samomu 
puku zagorskomu. No još je više doprinio širenju te priče 
neki franjevac, rodom Čeh, po imenu Prokop Svoboda, 
koji je po svoj prilici neko vrieme boravio u samostanu 
franjevačkom u Krapini. God. 1765. mjeseca srpnja govorio 
je taj pohrvaćeni Čeh u Krapini propovieđ u slavu svoga 
imenjaka Prokopija, te je dvije godine zatim ta propovieđ i 
tiskom izašla u Zagrebu, jamačno poradi popularnoga sa¬ 
držaja svoga. (Svoboda Prokop, franceškan. Preporodjeni Čeh, 
aliti svetosti svetost sv. Prokoj^a vu domovini Ceha, Krapine, 
i po milošći i darežlivosti g. Sigismunda Šćitarocia, kanonika 
zagrebečkoga, vu cirkvi menšeh bratov naprvostavlena. U 
Zagrebu pri Fr. X. Zeraušeku 1767.). 

Već naslov propovieđi „Preporodjeni Čeh 11 , a još više 
oznaka, daje propovieđ govorena u „Krapini, domovini 
Ceha“, bjelodano kaže, da je franjevac Svoboda tvrdo vje¬ 
rovao u priču o Čehu, Lehu i Rusu, i da ju je nedvojbeno 
svakom prilikom u puku širio. U tom nas podkrepljuje još i 
predgovor k propovieđi, gdjeno gorljivi franjevac ovako piše : 

„Dobro znam, da znano je, ako ne vsem vnogem 
vendar kale negda iz mesta ovoga krapinskoga polag broja 
Pel kodicilll (Petar Codicill.« 1683 .- 1 M 9 b.o je ka¬ 
menit matematičar i krmmlogičar češki) i 
letu najme 278. odišel je on zmozno plemenk Ceh i « b 
svojemi Lebom i Rusom, kak i vsemi pnateh i odvetkom 
svojem, i to za to, kajti nisu mogli već podnasati one ve¬ 
like prepone i napasti, koji njim Rimljani jesu zavdavali, 
volja on Anreiittč ^ k e rim.ke i 
oboružnum Ilirium je čuval i Ceha j ves odvetek :n^egov je 
preganjal, na tuliko, da Ceh sa svojinu podignuvsi se sup ot 
n em? n ega iz broja živućeh je izbrisal, i zarad toga bo- 
el se jaLe ruke Rimljanov, ostavil je Krapinu domovinu 
tvoju- Abiit in regionem longinquam accipere šibi regnum 
et 1 ali pervo nego bi Čeh sebi kraljevstvo zadobd, moral 
Je klkti jedan staroga zakona patriarka Jakob za onu p^ 
lepu Rakel bis septem servire anms moral je J e ’ 
li let služeć s Salmaninom, sinom Circipana za ono vierne 
ravnitela, i vodje budućega ljudstva boemskoga, vnoge ne¬ 
prilike i pogibeli podnasati, vu boju suprot Konstantu,u Ce- 
?u s kLL je boj imal Salmanin, vodja vojske Boemske: 
i on’ak per augusta ad augusta ascendit. I to ne taki, nego 
po smerti sina šalmanara Turko imenuvanoga, koi po smerti 
oca svojega ladanje ljudstva je prijel i vu boja »uprdt Kon- 
stantinu cesaru poginul, i onda stoprv Ceh accept «b ^ 
Koje poklam kak bi bil kruto spametno ljubljeno i mirov 
17 J let P ravnal, iz ovoga sveta je premmul, dobe budući 85 
.zakopan je onde vu selu Klenec, koje on sam najprvo vu 
zemlje Boemske zidati je pncel. 

Prida o Čehu, Lehu i Mehu (Rusu) nije dakle izmišljo¬ 
tina hrvatskih Iliraca u doba narodnoga preporoda u prvoj 
??? n?ega stoljeća, nego je od 14. stoljeća počevši bila 

svetinja gotovo svih Slavena. 

Njom su dokazivali, da su svi Slaveni jedne krvi i 
jednoga plemena; njom su podržavali živu sviest svoga je¬ 
dinstva i uzajamnosti. 0 sjaju te priče grijali su se i hr¬ 
vatski poletarci za preporoda narodnjega; ona im je podavala 
snage, ona ih je hrabrila, da ostanu vjerni ideji slavenskoga 
zajedinstva. A Bog zna, bi li i bogoduhi Gaj mogao bio za¬ 
meti svoje vršnjake, da mu kolievka nije stajala pod ba- 
jovnom stolicom Čeha, Leha i Rusa (Meha)? 

Samo, kralj slavenski. 

F revalimo duhom natrag dvanaest stolj eda zaronimo u 
ona vremena, kad još jaz nesloge nije Slavena raz¬ 
dvojio, pa ćemo ugledati divnu sliku slavenske slave vidjet 
J 0 silnu slavensku državu, kojom kralj uje proslavljeni 
junak Samo. Do sedmoga stoljeća šuti povjestmca o slavi 
slavenskoj, tada pak kao da se je slavenska neka bujica 
razlila, te poplavila Evropu. Silna slavenska država nikla 
preko noći, kralj Samo ju razširio i proslavio. Poput sjajna 
meteora zablistala na nebu svjetske historije, no bozi joj do 
sudiše, da opet poput meteora za tinji ćas pane u bezdno 

Zab01 KrTna'i duša te države bijaše Samo. Za rana djetinstva 
■pošao je on u daleku franačku zemlju. Poput Armma Kerus- , 
danskoga boravio u tudjini, učeći se tudjnn običajima i tudjoj 
prosvjeti, nebi li, kad se domu vrat,, Slavenstvu svojim 
znanjem i vještinom koristio. Hrabra srca i visoka duha bi¬ 
jaše Samo, te očekivaše težko zgodu, da proslavi sebe i o 

ffi ° Vi Zemljaci njegovi, Slaveni, razgranili se na daleko i ši¬ 
roko Od Baltičkoga mora do Jadranskoga zarubili lana u 
d S; u , a osim toga posjeli i cieli iztok Evrope. Jedino sr - 
dište nizine Dunavske, krajeve izmedju Tise 1 Dunava zao 
pili divlji Obri ili Avari. Slaveni dodjose tako medju dvije 
rl. Na jed.oj ta tart M 

pak podgrizavala im nit života neman obarska. Obu oblada 

Slavenima. Tužne dane provodili Slaveni u robstvu obarskom, 
dok se čaša gorkih jada njihovih nije prenapunila. 

Godine 623. ustadoše Slaveni na oružje, da se od Obara 
obrane. U to se je i Samo svojoj kući vratio. Prošav mnogo 
tuđjega svieta odlučio svojoj domovini u odsudnom času u 
pomoć priteći. Praćen od nekoliko trgovaca došao medju Sla¬ 
vene upravo u onaj čas, kad se je na sve strane oružalo i 
za boj jiripravljalo. 

Samo pograbi oružje, te podje sa slavenskom vojskom 
Obrima u susret. Za rata proslavio se Samo mnogo puta, 
njegovom pomoću i vještinom pobjediše Slaveni. 

Rat se je svršio slobodom Slavena. Zahvalni Slaveni ne 
smetnuše s uma Samovih zasluga, što ih jeistekao za njihovu 
slobodu, te ga god. 627. svečano izabrale za svoga kralja. 

Sto je Teodorik iztočnim Gotima, a Armin Kerušćanima, 
to je Samo Slavenima. Vladanje mu se je daleko protezalo; 
današnja Češka, Morava, Slovačka zemlja u Ugarskoj, Donja 
Austrija, Štajerska, Koruška i Kranjska, pače i nekoje česti 
Tirola spadahu na njegovu državu. Središte njegove vlasti 
bijaše današnja češka; tu si uredi sjajni kraljevski dvor po 
primjeru ostalih evropskih vladara. 

Franci, bijaše to za njihova kralja Dagoberta, gledahu 
priekim okom, kako se je na međji njihovoj slavenska država 
podigla i osilila. Dagobert bijaše čovjek slab, za vladu nespo¬ 
soban, stoga mu je strah i trepet zadavala susjedna slavenska 
država. Odluči ju dakle u zametku uništiti. Do sukoba je 
izmedju Franaka i Slavena moralo doći. I zgoda se tomu na¬ 
skoro nadala. Godine 630. dodje nekoliko franačkih trgovaca 
u Samovu državu; no Slaveni ih, kako franački izvor piše, 
porobiše i poubiše. Kralj Dagobert htjede zadovoljštinu; posla 
zato poslanika svoga Si hara k Samu, zahtievajući, da se 
krivci kazne i zarobljeno blago vrati. Samo međjutim ne 
htjede Sihara živa vidjeti, pak ga ne pusti preda se. Sihar 
upotrebi varku. Obukavši slavensko ruho dodje sa svojim 

drugovima k Samu i priobći sve, što mu je kazati morao. 
Samo medjutim ne htjede svojih podanika naprečac odsu- 
diti, već odgovori, neka sud razmirice, koje se bijahu medju 
obim stranama porodile, rieši i krivce kazni. Sihar ne bijaše 
tim odgovorom zadovoljan, već stade oholo i uvredljivim na¬ 
činom Sama grditi. Uze mu se pače groziti i spočitavati, da 
bi Samo sa svojim pukom Dagobertu morao pokoran biti. 
Samo planu i odgovori: „Zemlja, koju držim, i mi sami bit 
ćemo Dagobertu za svaku službu pripravni jedino u tome 
slučaju, ako s nama savez i prijateljstvo ugovori." — Na to 
će Sihar: „Nije moguće, da kršćani, sluge Božje, prijateljuju 
sa psima (poganima) 41 . „Dobro" završi Samo, „ako ste vi 
sluge Božje, a mi psi, to nam je slobodno, da vas kqji ne¬ 
prestano protiv Božje volje radite, ugrizemo , i dade Šikara 
s njegovom družbom na polje baciti. 

Rat bijaše time naviešten. Začuv Dagobert za uvredu, 
nanesenu svomu poslaniku Siharu, razljuti se strašno i odluči 
Samu se osvetiti. Na sve strane stade kupiti silnu vojsku. 
Alemane i Franke razreda u dvije vojske, pače sklopi savez 
s Langobardima, da ga podupiru u ratu na Slavene. No 
i Slaveni ne ostadoše skrštenik ruku; Samo sabra na sve 
strane po izbor čete. Alemani navališe pod Krodobertom na 
Kranjsku, Langobardi pak prodrieše u Korušku, pobise sla¬ 
venske čete i povedoše sila Slavena u sužanjstvo. Glavna 
vojska franačka pod Dagobertom udari medjutim na Sama, 
koji se bijaše s glavnom silom utaborio kod Wogastis- 
burga (Domažlice u Češkoj). Tu se zametnu ljuta borba. 
Tri ciela dana prolievala se krv; napokon pobiediše sjajno 
Slaveni. Vojska franačka stala uzmicati, te bacala sa sebe 
oružje, samo da lakše može pobjeći. Pobjedonosni i s bogatim 

plienom vratiše se Slaveni svojim kućama. 

Utisak te pobjede bijaše silan. Uspjeh alemanske, i an- 
gobardske vojske nije ništa prudio, kad je glavna vojs a 
bila sasvim uništena. Slavlje u Slavena bilo veliko. Mnogi 

se slavenski knezovi pokloniše tada Samu; medju njima stupi 
i Dervan, knez lužičkih Srba, u zajednicu sa Samom, ne bi li 
moć Franaka sasvim satrli. I Valjuk, knez korutanskik Sla¬ 
vena, pridružio se dobitniku Samu. 

Tako proslavi Samo god. 630. veliku svoju slavensku 
državu. Nema sumnje, da su i Hrvati s njime bili u savezu, 
te se hrabro borili. 

Na čelu velike slavenske države vladaše Samo još či¬ 
tave 32 godine. Što je on sve za kulturu svoje zemlje uradio, 
ne možemo znati, franački bo ljetopisac Fredegar, koji 
nam jedini o njem piše, bio je suviše od Češke udaljen, pak 
se nije zanimao za unutarnje uredjenje Samove države, već 
je naprosto zabilježio čine, kojima se je tada cio sviet divio. 

Da Samo nije mirovao, već da je nastojao, da silnu 
svoju državu učvrsti i podigne, možemo nagadjati. Ta zna¬ 
demo, da je on poslije češće na susjedne pokrajine franač¬ 
koga kraljevstva udarao, i da je trgovina za njegova vla¬ 
danja u slavenskim zemljama evala. 

Godine 662. umro je Samo i ostavio za sobom 22 sina 
i 15 kćeri, što ih je imao od dvanaest žena. Silna se nje¬ 
gova država razpala na više česti, a spomen na nekadanju 
slavu slavensku izgubila se posve, ta ni narodno se pričanje 
nje više ne sjeća. 

4r 

Slava na Gosposvetskom polju. 

Crtica iz slovenačke poviesti. 

V ojvodina Koruška, u srednjem vieku slavna i prostrana 
domovina korutanskih Slovenaca, koji se ondje danas 
bore za svoj bitak, znamenita je zemlja ne samo poradi 
svoj ili riedkik prirodnih krasota, kojima obiluju Alpe, nego 
i poradi svojih starina rimskih i sredovječnih. Poimence je 
slavan onaj kraj donje Koruške, koji se stere uz lievi brieg 
srednje Drave medju Vrbskim jezerom i trgom Velikovcem, 
gdjeno se danas ponosno koči glavni grad čitave vojvodine, 
po imenu Celovac (Klagenfurt). Taj priedjel, koji se na 
sjever širi sve do glasovitoga sredovječnoga zamka Visoke 
Ostrovice, kao da je stvoren, da bude kulturnim središtem. ■ 
Njime protječe pritok Drave, po imenu Krka, koja s Glinom 
oživljuje tamošnje doline i polja. Medju tima poljima odavna 
je već na glasu veliko, sedam milja i po dugo Gospo- 
svetsko polje, koje Niemci zovu Zollfeld (Solfeld, Saal- 
feld). To je polje puklo na sjeveru grada Celovca, a protječe 
njim rieka Glina; slovenačko ime dobilo je od crkve Gospe 
Svete, koju Niemci zovu Mar i a Saal. 

Gosposvetsko polje bilo je slavno još za rimskoga vla¬ 
danja. Tada stajaše na njem grad Virunum, znamenito 
mjesto pokrajine Norikuma. Brojni ostatci starorimskih zgrada, 
ostatci hrama 11 a čast boga Mithre, nagrobno kamenje i 
drugi spomenici, razasuti po polju, svjedoče, da je tu bilo 
bujnoga života i velike kulture. 

Kad je za seobe naroda rimsko gospodstvo propalo, 
opusti i Virunum; ali već u 6. stoljeću po Is. naseljeno bi 
krepkim i svježim plemenom slavenskim, te postade središtem 
i stolicom korutanskih Slovenaca. Tu vladahu i prvi knezovi 
slovenački, tu bi podignuta možda najstarija slovenska crkva 
Gospe svete, kadno Slovenci prigrliše vjeru kršćansku i 
primiše sveti krst. Slovenačkih domaćih knezova i vojvoda 
doduše brže nestade, od kad Slovenci dodjoše pod njemačku 
vlast; ali i potonje koruške vojvode njemačkoga porietla, 
koje su namještali njemački kraljevi, stolovali su na Gospo- 
svetskom polju u svom Krnskom gradu (njemački Karn- 
burg, latinski Civitas Carenta) na istoimenoj Krnskoj gori. 

No ni jedan koruški vojvoda, ma da ga je imenovao 
i sam car rimsko-njemački, nije mogao ni smio da vrši svoju 
vlast, ako ga nije slovenački puk u Koruškoj priznao i usto¬ 
ličio. Ta se je pak instalacija svečano obavljala kroz stoljeća 
upravo na Gosposvetskom polju izpod vojvodskoga grada 
Krnskoga. 

0 tom, kako su Slovenci instalovali svoje vojvode, 
priča njemački zakonik Schwabenspiegel, zatim ljeto- 
pisci: Ivan opat Vetrinjski (von Viktring) i pisac ri¬ 
movane kronike Otokar od Hornecka (oko 1286.). Oni 
opisuju tu slavu po prilici ovako: 

„Pod Krnskom gorom stoji na polju nedaleko od crkve 
sv. Petra jedan kamen (kameni stol), na koji sjedne jedan 
slobodan seljak (kmet), koga to po rodu i plemenu za¬ 
pada. Prekrstio je noge, obukao je seljačko odielo i obuću, 
a i šešir natakao je na glavu. Njega je okružavala sila na¬ 
roda, izčekujući dolazak vojvode. Eto i vojvode, gdje do¬ 
lazi sa zemaljskom zastavom i sa svojim velikašima. 11 

„Uzput skida on postrance svoje dragocjene haljine, pa 
oblači seljačko ruho, naime hlače i kaput od sivoga sukna. 
Kaput mora da je sprieda i otraga otvoren, ne smije da 
ima više od četiri okrajka i ne smije da seže preko koljena. 

Na noge je navukao opanke s crvenim petljama, na glavu 
je natakao sivi slovenački šešir sa sivim trakom, a zatim se 
je opasao crvenim pašom, o kojem je visjela velika torba. U 
torbi ima kruha, sira i raznoga orudja. Zaodjevši se tako i 
držeći u jednoj ruci palicu vodi drugom rukom konja šarca i 
vola garonju, pa se sve primiče onomu kamenu. Vojvodu 
prati sjajna svita plemića i dostojanstvenika, svi u svečanim 
haljinama i bogato nakićeni. Kad seljak, štono sjedi na ka¬ 
menu, ugleda vojvodu, kliče u slovenačkom jeziku: 
„Tko ono amo dolazi? 14 Narod oko njega odgovara: „To 
je vojvoda naše zemlje. 41 ’ Seljak na to pita: „Je li on 
pravedan sudac? Je li mu na srcu dobro zemlje? 
Je li slobodna, plemenita roda? Štuje li i brani 
li pravu vjeru? 11 Svi na to odgovaraju: „On jest i ostat 
će do vieka. 11 No seljak još dalje pita: „Ali po kojem pravu 
može on mene maknuti s ovoga mjesta?!“ Puk opet odgo¬ 
vara: „On će ga od tebe kupiti za šestdeset dinara (feniga), 
dat će ti blago, što ga vodi, i sve haljine, što su na njem; 
mimo to oslobodit će tebe i tvoju kuću od daća, te ćete biti 
slobodni. 11 Seljak na to ustane, udari vojvodu rukom lako 
po obrazima, opomene ga, da bude savjestan sudac, te uzevši 
od njega još konja i vola, odilazi. Vojvoda pak stane na 
kamen, maše mačem na sve strane svieta, te se zavjeri, da 
će biti čestit sudac. a 

„Napokon pije vojvoda iz seljačkoga šešira vode, da 
pokaže puku. kako mu je biti trieznu te se zadovoljiti onim, 
čime rodi domaća zemlja. 11 

„Sašavši s kamena ide vojvoda s čitavom pratnjom i 
pukom u crkvu Gospe svete, gdje je svečana misa i bla¬ 
goslov. Iza mise gosti on plemiće i vitezove, a onda poslije 
podne polazili na Gosposvetsko polje, pa zasjevši tamo na 
vojvodski stolac sudi i rješava parbe, dieli milosti i lena. 
Tom mu prigodom i puk prisiže prisegu vjernosti. “ 

Prvi koruški vojvoda, za kojega se izriekom kaže, da 
je ovako ustoličen, jest vojvoda Meinharđ, kojega su insta- 
lovali Slovenci u rujnu 1286. „po običaju iz davnih 
vremena (secundum consuetudinem a priscis tempo- 
ribus servatam). Zavladavši kasnije Habsburgovci vojvo¬ 
dinom Koruškom takodjer su od puka slovenačkoga primali 
vlast u zemlji. Posljednji od Habsburgovaca dao se je tako 
instalovati vojvoda Ernest Željezni 18. ožujka 1414. Zadnji 
put pak dielio je s vojvodskoga stolca na Gosposvetskom 
polju lena i milosti Ferdinand II. dne 28. siečnja 1596. Sta¬ 
romu slovenačkomu običaju ustoličenja otimao se je prvi 
sin Ernestov, car Fridrik III. (IV.), „jer rimskomu caru ne 
pristaje seljačko ruho. 11 On je u posebnom pismu potvrdio 
zemaljskim staležima stare pravice, ali ih je uza to molio, da 
mu oproste taj obred. Njegov sin Maksimilijan I., „zadnji 
vitez“ i prijatelj Slavena, više se je puta spremao, da obavi 
tu slavu, ali ipak nije nikad do toga došlo. Potonji vladari 
šiljali su kroz neko doba u Korušku svoje zastupnike; kas¬ 
nije je i to prestalo, što međjutim nije zatrlo pravnoga ob- 
). t stanka staroga običaja. Austrijski vladari naime vazda su 

kod nastupa svoga vladanja potvrdjivali Korušcima te stare 
pravice njihove, ali su ih zajedno molili, da ih rieše for¬ 
malnosti. Pravo instalacije vršila je porodica Hercega i Edlin- 
gera iz Blažnje vaši. Zato je ta porodica imala razne pra¬ 
vice, koje su austrijski vladari vazda potvrdjivali. Vojvoda 
Ernest oslobodio je 28. ožujka 1414. Gregorija Edlingera i 
njegove potomke od svih daća. U osamnaestom stoljeću prista¬ 
jalo je toj porodici pravo, da uvozi 3—4 bačve talijanskoga 
vina bez ikoje carine. Još u prošlom stoljeću potvrdio je car 
Franjo I. dne 15. veljače 1823. Josipu Edlingeru stare pra¬ 
vice: da ne plaća daće, pa ni carine za 120 vedara tali¬ 
janskoga vina. Rod Hercega i Edlingera izumre međjutim 
još iste godine, a s njim nestade i posljednjega traga neka¬ 
danjoj slavi na Gosposvetskom polju. 

Jedina uspomena, koja još sjeća na srećnije dane ko¬ 
ruških Slovenaca, jest prastari kamen izpod Krnske gore i 
onda vojvodski stolac sa Gosposvetskoga polja. Onaj 
prastari kamen izpod Krnje gore, koji se je jamačno nekad 
zvao „đjedni stol“ (stol oten), priliči gornjemu dielu stupa 
s glavicom, visok je jednu stopu i tri palca, a promjer gla 
viče broji dvije stope i deset palaca. Kamen je već jako 
iztrošen. Na vojvodskom stolcu ili priestolju imade opet stari 
napis, za koji su neki tvrdili, da je pisan slovenačkim je¬ 
zikom, i da se mora čitati: „Ma sveti veri.. 11 No u novije 
doba dokazao je Mommsen, da je to rimski nagrobni napis 
nekoga Rimljanina, koji se je po svoj prilici zvao Man- 
s u e n ti u s Veru s. 




i 







Simeon Veliki, car bugarski. 

( 893 .— 927 .) 

N ebogi narod bugarski, koji se ni danas još nije posve 
oporavio od stoljetnoga jarma turskoga, živio je nekad 
srećno i slavno. Bilo je viekova, kad je Bugarin imao svoje 
samostalno carstvo, pače kad je svojom silom prietio istomu 
Carigradu. Najljepše doba proživio je bugarski narod za cara 
Simeona na koncu devetoga i na početku desetoga stoljeća. 

U čitavoj historiji južnih Slavena nema jamačno veli- 
čanstvenijega pojava od cara Simeona. Nasliedivši po ocu 
svojem dosta prostranu državu proslavi ju on za svoje go¬ 
tovo trideset i petgođišnje vlade u svakome pogledu. On ju 
razširi malo ne po cielom balkanskom poluotoku ostavivši 
Grcima samo okoliš Carigrada; on podiže svoju državu na 
carevinu, pače naumi na razvalinama truble bizantske države 
osnovati novu, čilu državu slavensku s priesto- 
nicom Carigradom. Nekoliko puta zadrhtao je Carigrad 
ugledavši pod svojim zidinama ratoborne Bugare. Ali je Simeon 
pošao i dalje. Država mu je imala biti ne sama velika i 
snažna, nego i uljudjena. Svom snagom nastojao je on, da u 
svojoj zemlji ugnjezdi kulturu kršćansko-slavensku, pa 
da tako Slavenstvo ogradi od zapada i iztoka. 

Nije zato ni čudo, što je historija nazvala njegovo doba 
„zlatnim viekom Bugarske 11 , a njemu nadjenula ime Ve¬ 
likoga. On sam zvaše se „carem i samodržcem 11 Buga¬ 
rima i Grcima; a savremenici njegovi laskahu mu mnogim 

častnim pridjevima. Jedni ga nazivahu „Polugrkom“ (he- 
miargon, semigrecus), obazirući se na njegovu grčku izobra- 
ženost, drugi ga opet okrstiše „novim Ptolemejem“ i 
„knjigoljubcem“, ocjenjujući trud i brigu njegovu oko 
boljega razvoja slavensko-bugarske knjige; treći ga napokon 
nazvale „hristoljubcem" slaveći njegovu revnost za kr¬ 
šćansku vjeru i prosvjetu. Pače i noviji povjestničari, pak i 
tudjinci hvale u velike toga slavnoga vladara, te ne smažu 
dosta rieči. da nam izkažu, što je sve bio car Simeon! 

Simeonov se viek sam po sebi dieli na dva razdoblja. 
Prva perioda od godine 893.—912. jest doba borbe i pri¬ 
prave, a perioda od godine 912.—927. upravo je „zlatno 
doba“ u užem smislu. U prvoj periodi vodi Simeon težak 
i krvav boj za bitak s Carigradom i Magjarima, u drugoj 
periodi snuje već o propasti bizantskoga carstva, o osvojenju 
Srbije, Hrvatske i čitavoga poluotoka balkanskoga. 

(Bugari prije Simeona.) Već od konca petoga stoljeća 
po Is. provaljivahu slavenska plemena preko Dunava u zemlje 
grčkoga carstva. Polagano naseliše oni sve zemlje balkan¬ 
skoga poluotoka počev od donjega Dunava, pa sve do Eurote 
na Moreji. Zauzevši pokrajine Traciju, Macedoniju, Meziju i 
Ilirik bijahu vrlo ratoborni, te zadavahu Carigradu tri sta jada. 

Grod. 679. zgodi se znamenita promjena na balkanskom 
poluotoku. Te godine naime udari finsko pleme Bugara, 
vodjeno Ispe ruhom i mnogim boljarima, preko Dunava na 
Slavene, podjarmi veliku čest iztočnih Slavena medju Du¬ 
navom i Balkanom i utemelji državu Bugarsku. Slaveni po- 
stadoše robovi Bugara i primiše ime njihovo. No za dva 
stoljeća i po izumre starobugarski jezik i običaji, a pravi 
se Bugari stopiše sa Slavenima u jedan narod i uzeše go¬ 
voriti slavenskim jezikom. Tako se zgodi, da su Slaveni iz- 
medju Balkana i Dunava dobili ime bugarsko, a Bugari su 
primili jezik slavenski. 

Navala Bugara na Slavene bijaše veoma koristna. Sla¬ 
veni sami po sebi ne bi bili nikada stvorili oveće ni silnije 
države, jer se je to protivilo duhu slavenskomu; tek Bugari 
položile temelj kasnijoj velikoj državi bugarsko-slavenskoj. 

Odkako su finski Bugari posjeli zemlju izmeđju Du¬ 
nava i Balkana, postade država Bugarska opasna takrnica 
carstvu grčkomu. Nasljednici Isperuhovi: Tervel, Kor- 
misoš, Sabin, Bajan, Telerig, a naročito silni i krvo¬ 
ločni Krum gledahu, da medje svoje države i ime bugarsko 
razšire na sve strane. Osobito potonji razbi grčke careve ne¬ 
koliko puta, zauze Sredec (Sofiju), Mesembriju, Odrin 
(Drinopolje), pače osvanu pred samim Carigradom. 

Tek za Borisa (852.—888.) sviknuše hrabri i krvo¬ 
žedni Bugari mirnijemu životu i uljuđjenim običajima. Država 
bugarska bijaše doduše veoma prostrana, pače obsezaše i na 
sjeveru Dunava velik dio današnje južne Ugarske, Erdelja i 
Rumunjske; no mudri Boris uvidi jasno, da se Bugari ne 
mogu održati sred kršćanskih naroda i država (bizantske, 
hrvatske, franačke i moravske), ako ne bi i oni kršćanstvo 
prihvatili. Kad se je dakle jednom za velika glada Boris 
zaratio s grčkim carem Mihajlom III., te ga nekoliko puta 
uzastopce pobiedio, ponudi mu najednom god. 864. mir i 
prijateljstvo. Mihajlo III. prihvati mir rado, a još više se 
obradova, kad mu je očitovao Boris svoju želju, da se želi 
pokrstiti. Car Mihajlo ponudi mu se za krstnoga kuma, te na 
istome mjestu, gdje se je mir sklapao, bude Boris s mnogim 
svojim boljarima od grčkih svećenika pokršten. Na krstu cla- 
doše mu ime krstnoga kuma, naime Mihajlo. 

Tim činom stupi Bugarska u kolo kršćanskih država. 
Boris ili Mihajlo nastojale svima silama, da se kršćanstvo u 
njegovoj zemlji ukorieni. Kasnije, oko godine 870., dobi Bu¬ 
garska još zasebnoga nadbiskupa Josipa, a k tomu bude u 
zemlji utemeljeno do deset biskupija. 

U isto doba nekako cvjetaše na sjeveru Bugarske u da¬ 
našnjoj Ugarskoj i Moravi velika slavenska država moravska. 
Knez moravski R as ti si a v zaželi takodjer, da mu se narod 
pokrsti, pak zato zamoli grčkoga cara Mihajla :III. za sla¬ 
venske vjerovjestnike. Na to dodjoše slavenski apostoli sv. 
Ćiril i Metodije u Moravsku, pokrstiše narod i uzeše uzprkos 
svim svojim neprijateljima propoviedati vjeru Božju slavenskim 
jezikom.' Metod pače postade kasnije slavenskim biskupom u 
gradu Blatnom na Blatnom jezeru, a napokon i nadbiskupom 
moravskim u Velehradu. No iza smrti Metodove (6. travnja 
885.) stade sinovac Rastislavljev, moćni Svatopluk, progoniti 
slavenske svećenike, te većina pobježe ih na jug: u Hrvatsku 
i naročito u Bugarsku. 

Bjegunce je osobito liepo dočekao bugarski knez Boris. 
Kad su poglavice slavenske crkve: Gorazd, Kliment, 
Lovrinac, Naum, Sava i Angelar s mnogim učeni¬ 
cima došli do granice bugarske, do Biograda (današnje srpske 
priestoniee), primi ih tamo preljubezno bugarski vojvoda Bo- 
ritakan, te ih dade odvesti Borisu u njegove dvore. Boris im 
izkaza sa svojim boljarima sve moguće časti, te sada nasta- 
više ti slavenski vjerovjestnici svoj na Moravi započeti rad 
medju Bugarima. Pod okriljem Borisovim stadoše oni preva- 
djati i dovršavati prievode crkvenih knjiga, i tako se još za 
Borisa udomi u Bugarskoj slavenska služba Božja i kršćansko- 
slavenska prosvjeta. 

Vlada Borisova pokazuje nam u obće novu epoku u 
historiji bugarskoj. Za njega steče slavenski živalj prevlast 
nad finsko-bu'garskim, velika država bugarska bude uredjena, 
te stupi u kolo uljuđjenih zemalja evropskih. 

(Simeon postade knezom Bugara.) Kad se je Boris bio 
izmirio i sprijateljio s carem grčkim, poslao je oko god. 870. 
mladjega sina svoga Simeona u Carigrad, da ga tamo va¬ 
ljano uzgoje. Mladi Simeon učaše se ondje raznim znano¬ 
stima i umieću, te postade za ono vrieme čovjek uman i 


učen. U Carigradu upoznao je on starogrčkoga govornika 
Demostena i filosofska djela Aristotelova, kao što i sila filo- 
sofsko-moralnih, dogmatskih i skolastičkih djela onoga doba. 
Od crkvenih spisatelja omilio mu je negdje najviše Ivan 
Zlatousti. Da je mladi Simeon zaista toga mnogo naučio 
i znao, svjedoči kasniji rad njegov u bugarskoj knjizi, kao 
što i priznanje suvremenika, koji ga prozvaše ,,polugrkom“. 

Ali kraj svega toga nauči Simeon još nešto. U Cari¬ 
gradu gledaše on svaki dan svojim očima život na dvoru; 
on uvidi jasno, da bizantsko carstvo stoji na slabim nogama, 
da su vladari slabi, razmaženi, da je sav život u gradu i na 
dvoru raztrovan, i da bi veoma lako bilo snažnoj desnici, 
da jednim mahom učini kraj iztočiio-rimskomu carstvu. 

Simeonu ne bijaše medjutim dosudjeno, da namah na- 
sliedi svoga oca. Ćuteći stari Boris iza trideset i šestgodišnje 
vlade, da mu sile malakšu, ostavi god. 888. priestolje i krunu, 
te ode u manastir, da tamo kao kalugjer u molitvi i postu 
sprovede zadnje dane svoje. Za nasljednika odredi starijega 
sina svoga Vladimira. No Vladimir bijaše nevriedan i ne¬ 
valjan vladar. On počini mnogo nedjela i zla, pače poče 
narod bugarski odvraćati od kršćanske vjere. Začuvši to stari 
Boris planu gnjevom, svuče redovničke haljine i opasa mač, 
da kazni nevriednika. Obukavši kraljevsko odielo podje za 
sinom u potjeru, izkopa mu oči i vrgnu ga u tamnicu. Na to 
sazove veliku skupšinu iz svih zemalja i dade izabrati za 
nasljednika mladjega sina svoga, vrloga Simeona. 

Bijaše to oko godine 893. Moguće, da je i prije bio 
Simeon suvladar, ili bar upravitelj u južnoj Bugarskoj; no 
tek sada postade on pravi i jedini gospodar u čitavoj državi. 

Simeona zapade vladati u čas, kad je cio slavenski 
sviet cvietom cvjetao. Bugarskoj zemlji na sjeveru širila se 
velika i silna država moravska. Njom upravljaše moćni i 
ugledni knez Svatopluk otimajući se uspješno i hrabro svim 
navalama njemačkoga kralja Arnulfa. Stolujući u gradu Ve- 

lehrađu zadavale on nebrojenih jada Niemcima, kojima je 
moć sve dublje te dublje padala. Uz veliku Moravsku pri- 
stajahu češki Pfemislovići i poljski Piastoviči, pače i polabski 
Slaveni, te se je činilo, da će se čitavo zapadno Slavenstvo 
stopiti u ogromnu državu i oboriti djedinu Merovejića i - 
Karlovića. Kod iztočnih Slavena osnovaše još za otea mu 
moćni Rurikovići državu rusku, a sada vladaše tamo ugledni 
knez Oleg. 

I na balkanskom poluotoku stajaše uz Bugarsku još i 
ugledna država hrvatska. Dok je Simeon vladao na Crnome 
i Bieiome moru, pomoli se na Jađranskome moru država, hr¬ 
vatska, najprije pod knezom Mutimirom, a kasnije pod kraljem 
Tomislavom, premcem i suparnikom Simeonovim. Izmedju 
Hrvata i Bugara steraše se kneževina Srbija, a uz nju crveno-, 
hrvatske oblasti Zahumlje (dio današnje Hercegovine), Duklja 
ili Zeta okolo jezera Skadarskoga, i Travunja (oko Trebinja). 
Pojedine te oblasti ne bijahu medjutim ni medjusobno složne, 
već neke pristajahu uz Bugarsku, a druge uz Hrvatsku. 

Simeon dakle sjede na priestolje u tako zvanom „sla¬ 
venskom vieku“, kad se nizahu slavenske države jedna do 
druge od ušća Labe do Baltičkoga mora, pa sve na jug do 
skrajnjega rta poluotoka Moreje. Uza to bijahu obje rimske 
carevine posve nemoćne. Zapadna ili franačko-rimska care¬ 
vina bijaše na razsulu, a u iztočnoj ili bizantskoj carevini 
vladahu slabi vladari, kojima su uz ine nevolje dodijavale i 
vjerske razpre. 

Od svih slavenskih država bijaše Bugarska jamačno 
najjača. Nije li kraj takih prilika mogla Simeonu munuti u 
glavu misao, da kao prvi vladar slavenskoga svieta učini 
s bizantskom carevinom ono, što bijahu učinili Germani 
sa zapadno-rimskom državom? Ta i onako bijaše gotovo 
sva grčka zemlja u rukama slavenskim, trebaše mu samo 
uzdrmati Carigradom, i eto ga ovjenčana krunom iztočno- 
rimskom. 

U prvi čas ne mogaše medjutim Simeon o tome ozbiljno 
laditi, ta njemu je zaprietila najednom ljuta pogibao sa strane, 
gdje je bolan nije ni slutio. 

(Prvi rat s Grcima i borbe s Magjarima.) Od kada 
je Boris sklopio mir s Mihajlom III. (864.), življahu Grci i 
Bugari u prijateljstvu i ljubavi. No čim je Simeon sio na 
piiestolje, pomrsile se ti prijateljski odnosi, i međju Bvzantom 
i Bugarskom rodi se koban rat, koji zaprieti propašću bu¬ 
garskoj zemlji. 

U Carigradu vladaše tromi i razkalašeni car Lav Filozof. 
On dade povod novomu ratu. Bugari naime bijahu od vaj- 
kada prometni ljudi i valjani trgovci, te podržavahu promet 
i trgovinu izmedju Carigrada i Podunavlja. Bugarski trgovci 
stekoše naskoro i prevlast nad grčkima, te se mnogi nasta¬ 
niše u Carigradu, Solunu i drugim gradovima. Grčkim trgov¬ 
cima dade se to na zao, te naročito dva grčka trgovca, po 
imenu Stavrakije i Kuzma, podmitile nekoga eunuka 
Musika, neka cara skloni, da se Bugarima trgovanje otežča. 
I zaista najednom izadje zapovied, neka se bugarski trgovci 
sele iz Carigrada u Solun. No ni tu im ne bijaše bolje. Silnim 
nametima gledahu i ovdje Bugare zatrti. Čuvši za te nepravde 
i neurednosti knez Simeon, zamoli cara, da opozove svoje 
nepravedne naredbe; ali kad to car ne učini, odluči započeti 
rat. On skupi vojsku, prodre u Macedoniju i razbi grčke 
i kazarske najmljenike. Svim zarobljenicima dade nosove 
odrezati i posla ih onako nakažene u Carigrad. Sreća Si- 
meonova zastraši silno cara Lava. Pobojavši se, da mu ne će 
moći sam odoljeti, potraži si saveznike. I nadje ih. Bijahu to 
M a gj ari, koji su upravo s Crnoga mora bili doprli do Du¬ 
nava. Lav posla k njihovome vođji Arpadu poslanike, na- 
đari ga i zamoli, da prodre u Bugarsku. Arpad privoli. ' 
Udarivši Simeon sliedeće godine drugi put na Grke 
doglasiše mu najednom, da su Magjari preko Dunava prova¬ 
lili u njegovu zemlju. Grci naime bijahu s brodovljem svojim 

došli do Dunava i prevezli Magjare na bugarsku stranu. 
Začuv za to Simeon pokita kući, ali zalud: Magjari mu 
cplieniše ipak velik dio zemlje. Zametnuo je na to. s njima 
borbu i navalio tri puta na magjarske ćete, ali bude. na¬ 
pokon od Arpađa razbijen, te se morade najprije zatvoriti u 
Drster (Silistriju), a zatim u tvrdju Mundragu. Magjari pak 
uzeše pustošiti čitavu Bugarsku, te doprieše sve do glavnoga 
grada, koji takodjer oplieniše. 

Simeon se nadje taj čas u velikoj nevolji. Da su Grci 
tada poslali vojsku na Bugarsku, a da su Magjari bili više 
nego puste haračlije, državi bi bugarskoj nestalo traga i glasa. 
Grci medjutim ne imadjahu vojske, Magjari pak bijahu za¬ 
dovoljni plienom, što su ga oteli. Poslavši Lavu bugarske za¬ 
robljenike i opustošivši zemlju vratiše se Magjari preko Du¬ 
nava u svoju zemlju. 

Simeonu odlanu. On odluči sada osvetiti se i Magjarima 
i Grcima. Najprije skupi na brzu ruku veliku vojsku i odvede 
ju preko Dunava u zemlju magjarsku. Došav onamo vrati 
im šilo za ognjilo i pohara im sve. Na to skloni lukavo 
grčkoga cara, da mu je vratio svu njegovu momčad, što ju 
bijahu Magjari nedavno zarobili. No to mu ne bijaše dosta. 

I Carigrad i Magjari imali su još skupo platiti i njegovu osvetu 
osjetiti. On odluči i Grke svladati i Magjare posve uništiti, 
da mu više u zemlju ne navaljuju. 

Najprije se obori na Grke. Vojska mu prodre do Odrina, 
te se tu kod Bulgarofyga srazi s grčkim legijama. Grci 
biše sasvim potučeni; većina ih izgibe u ljutom okršaju. Po¬ 
bjeda bugarska skloni cara Lava, da zaište u Simeona mir 
i prijateljstvo. Simeon mu prihvati molbu i oba se vladara 
izmiriš©. Dok je car Lav živio (j 911.), trajaše mir i prija¬ 
teljstvo medju obadvjema državama. 

Osigurav se Simeon s grčke strane obori se na Magjare. 
Baš u ono vrieme bjesnjela je borba za bitak izmeđju Nje¬ 
mačke i Moravske. Njemački kralj Arnulf ne mogaše sam 

odoljeti Moravljanima, pak zato pozove iza smrti Svatoplu- 
kove (894.) Magjare, da mu pomognu obarati moravsku dr¬ 
žavu. Magjari se odazvaše ostavivši kod kuće žene, djecu i 
sve imanje svoje. Tu zgodu upotrebi Simeon. On naputi Pe- 
čenege, koji su nastavali na Dnjepru, te s njima zajedno 
navali na magjarsku zemlju. Dok su Magjari plienili u sre¬ 
dnjem Podunavlju, dotle je Simeon s Pečenezima harao nji¬ 
hovu zemlju, poubijao im žene i djecu, pače i sve čuvare, 
što ih bijahu Magjari ostavili nejačadi svojoj. 

Navala Simeonova na magjarsku zemlju prouzrokova 
veliku biedu po cielo. Slavenstvo za sve vieke. Vrativši se 
naime Magjari kući svojoj i našavši zemlju svoju popljačkanu, 
žene i djecu svoju poubijanu, ođlučiše ostaviti svoju đosa- 
danju domovinu i tražiti si nova siela u onim krajevima, 
gdje su upravo malo prije bili na robiji. Tako navališe oni 
sada svom snagom na Moravu, svladaše vojsku slavensku i 
zauzeše svu zemlju oko srednjega Dunava i Tise. 

Pad Moravske i seoba Magjara razdvoji Slavene za 
sve vieke na dvije skupine. U sredini slavenskih naroda 
banio se je od sad magjarski narod. I Simeon prođje tom 
prigodom zlo. On izgubi sve zemlje Dunavu na sjeveru, na¬ 
ročito današnju južnu Ugarsku i Erdelj. Mnogi tamošnji Bu¬ 
gari postadoše roblje Magjarima. 

(Drugi rat s Grcima, 913.—917.) Provala Magjara u 
srce slavenskih zemalja bijaše nedvojbeno velik udarac za 
ukupno Slavenstvo, a napose za Bugare. Bugarska izgubi 
time ne samo liepe i plodne zemlje uz lievu obalu rieke Du¬ 
nava, nego bude i razstavljena za sve vieke od sjevernih 
Slavena. Prije mogahu bugarski vladari snovati, kako će 
vlast svoju razgraniti i preko medja balkanskoga poluotoka 
na sjever i zapad evropski, sada bijahu prinudjeni, da nikad 
više ne prekorače rieke Dunava. 

Ali svako zlo ima i nešto dobra. Kako je magjarska 
provala Bugarskoj u prvi čas silne štete naniela, tako je 

bila i koristila za buduću snagu te svježe i krepke države. 
Iz zemalja, osvojenih od Magjara, poleti sila naroda sla¬ 
venskoga u Bugarsku, da tamo nađje sigurno zakloništc od 
ljutih dušmana svoga plemena. Tako postade Bugarska uto¬ 
čištem ne samo prekodunavskim Bugarima, nego i panonskim 
Slavenima. Ti donieše u Bugarsku cvatuću nekad kulturu 
moravske države i tako postade sada Bugarska baštinica i na¬ 
sljednica velike Moravske. 

A što je radio Simeon u to vrieme? On primaše obje¬ 
ručke nesretne bjegunce u svoju zemlju te gledaše uza to, 
da oporavi državu svoju od udaraca, što joj je zadao po¬ 
sljednji rat. Mimo to nastojaše oko prosvjete naroda, pače 
sam stupi na čelo bugarskomu pokretu u književnosti. On 
skupi oko sebe najučenije glave te nutkajući, podupirući i 
bodreći ih postade mecenom mladoj bugarskoj knjizi. Tako 
je on na svaki mogući način mudro nastojao, kako bi što 
savjestnije upotrebio vrieme nastaloga mira, da zemlju svoju 
materijalno i duševno pridigne, i daju učini snažnom i jakom 
za veliki i osudni boj, naime za boj s Carigradom za 
gospodstvo na Balkanskom poluotoku. 

Simeon je uvidio jasno, da mu je zaluđ o tome raditi, 
kako bi Magjarima preoteo osvojene bugarske zemlje na sje¬ 
veru Dunava, sve takove zemlje, kojih nijesu ni moćni Rim¬ 
ljani mogli obraniti od barbarskih nasrtaja. On je dobro 
shvatio geografski položaj bugarske države, da joj se nije 
širiti na sjever prema srednjoj Evropi, već da joj je posegnuti 
prema jugu i tamo uhvatiti ključ balkanskoga poluotoka, 
Carigrad. Zato se je on sasvim okanio sjevera i zadržao 
za sjevernu granicu svoje države rieku Dunav, te odlučio 
državu svoju razmaknuti prema jugu i jugozapadu, pokoriti 
sve narode slavenske krvi na. poluotoku, sjediniti ili u jednu 
državu te učiniti Carigrad glavnim gradom te južno¬ 
slavenske carevine. 

Dakle na razvalinama byzantskoga carstva naumio je 
on osnovati veliku državu jugoslavenske krvi s priestonicom 
Carigradom te učiniti na evropskom iztoku ono, što je na za¬ 
padu bilo uspjelo Karlu Velikomu. Doista velika i sjajna na- 
misao! Ako je ikad bio čas zgodan, da južni Slaveni postanu 
jedno državno tielo, kao što su jedna krv, to je za to naj¬ 
zgodniji bio viek velikoga Simeona, 

Ali da bi Simeon mogao veliku osnovu svoju izvesti, 
bilo mu je najprije smrviti vlast byzantske države i zauzeti 
'Carigrad, zatim podjarmiti kneževinu Srbiju i napokon ogle¬ 
dati se s hrvatskom državom, koja se je upravo u ono isto 
vrieme poput Bugarske bila liepo podigla. 

Najprije se sukobi s Byzantom, a tu mu dadoše povoda 
sami Grci. U Carigradu naime umre miroljubivi car Lav, a 
na njegovo mjesto sjede razkalašeni Aleksandar. Simeon po¬ 
šalje k njemu svoje poslanike, da obnove mir i prijateljstvo, 
što ga bijaše prije s Lavom utanačio. No obiestni Aleksandar 
uvriedi poklisare, otjera ih sramotno, pače izgrdi kneza bu¬ 
garskoga. Začuv za to Simeon planu i odluči osvetiti se. U 
Carigradu umre malo zatim Aleksandar, a carem postade ne¬ 
dorasli Konstantni VII. Porfyrogenet. Skrbnici njegovi na- 
stojahu svima silama, da umire i ublaže moćnoga Simeona, 
jer je sav narod vapio za mirom; no uvriedjeni se Simeon 
ne dade na mir skloniti, već upotrebi tu dobru prigodu, da 
ostvari veliku misao svoju. Činilo mu se, da će mu namjera 
lakše poći za rukom, dok bude na carigradskom priestolju 
slab i nestašan vladar. 

Simeon se spremi za boj. Godine 913. prodre do Cari¬ 
grada i poče ga podsjedati; no ne imajući zgodnih sprava 
za redovitu pođsadu stade ugovarati. Grei se poveseliše. Pa- 
trijarka carigradski i najodlučniji dvorski činovnici podjoše 
s mladim carem na Vlabernska vrata Simeonu u susret, da 
ga pozdrave; pa i Simeon posla svoja dva sina u Carigrad 
u pohode mladomu caru, koji ih je liepo pogostio. Sve je 

slutilo na mir, ali iznenada prekinu Simeon dogovore, ne mo- 
gavši se sporazumjeti glede uvjeta, te se vrati u Bugarsku, 
da se pripravi za novu vojnu. 

God. 914. provali opet u Traci ju. Najprije pade pod 
Odrin, kojega je prije bio obašao. Podsada ne trajaše dugo, 
kad mu se vrata gradska otvorile u rujnu iste godine, valjda 
izdajom. Malo zatim vrati on isti grad Grcima natrag uz 
odkup te ugovori primirje, za kojega se obje stranke pri¬ 
pravljahu za odsudni boj. Velike bijahu priprave i naae bi- 
meonove u taj čas; no i grčka carica Zoč, majka Konstan- 
tinova, gledaše, da skupi sve sile byzantskoga carstva, i da 
se s njima opre Bugarima. Suviše posla još poslanike bag¬ 
dadskomu kalifu u Siriju i kervanskomu kalifu u Afriku i 
izmiri se s njima. Tim bijaše sigurna sa strane Male Azije i 
Sredozemnoga mora. Poslije toga preveze sve azijske legije 
u Evropu i nadari ih obilato, ne bi li ih ohrabrila i udobro¬ 
voljila. Napokon dozove još armenske čete i skupi iz svih 
pokrajina zapovjednike s njihovim četama. Uza sve to gle¬ 
daše ona skloniti i Pečenege, da provale u Bugarsku, i om 
se zaista počeše primicati dunavskomu ušću. Da sve izeipi, 
pozove još i srbskoga kneza Petra u pomoć i nukaše ga, da 
se združi s Magjarima. U to ime nadari ga obilatim daro¬ 
vima. Magjari medjutim bijahu drugim ratovima zabavljeni, 
te ne prihvatile poziva, ali knez Petar prionu uz Byzant to 
radije, što se je upravo u taj čas bilo razvrglo prijateljstvo 
izmedju njega i Simeona. 

Dvije pune godine spremaše se byzantsko carstvo za 
rat sa Simeonom. Azijske i evropske legije grčkoga carstva 
skupile se na ravnici pred Carigradom. Svećenici iznesoše^pred 
njih razpelo, svi vojnici klekoše na koljena i zavjeriše se, 
da će jedan umrieti za drugoga. Ljeti god. 917. stadoše se 
vojske kretati prema sjeveru duž obale Crnoga mora. Jedan 
dio brodovlja, kojim upravljaše Roman Lakapin, pomagale 
kopnenu vojsku, obskrbljujući je hranom, drugi dio pak 


Simeon Veliki, car bugarski. 39 


podje napried prema Dunavu Pečenezima u susret. Grci. pro- 
drieše daleko i osvojile Develt, Anhijal i Mesembriju. Kod 
potoka Aheloja blizu Mesembrije, gdje se skrajnji ogranci 
Balkana spuštaju k moru, sukobi se Simeon s Grcima, šašav 
valjda s brđina, koje se steru oko današnjega Sumena, gdje 
mu bijaše tada priestonica Velika Preslava. 

Dne 20. kolovoza 917. zametnuše bitku. Simeon stajaše 
na humku i upravljaše odanle vojskom svojom. Grci nava¬ 
liše, a Bugari uzmakoše u redu, hoteći valjda neprijatelja 
domamiti na brežuljke. Sada Spazi Simeon, da je u grčkoj 
vojsci nastala zabuna; grčkomu je nadvojvodi Lavu Eoki 
umakao konj, kad je bio sjahao kod vrutka, da pije; konj 
proletio biesan u sredinu vojske, koja pomisli, da joj je pao 
vojvoda. Simeon skupi svoje čete i obori se na neprijatelje. 
Grci uzeše najprije uzmicati, zatim bježati, a Bugari za njima 
u potjeru. Lav Fokas uteče nekako u Mesembriju, ostale 
vodje pogiboše, a grčka vojska bude koje pobijena, koje raz- 
pršena. Od Krumovih vremena ne izvojevaše Bugari tako 
sjajne pobjede, i grčki ljetopisci smatrahu taj poraz najvećom 
nesrećom za byzantsko carstvo. Jedan ljetopisac veli: „Dana 
20. kolovoza zgodi se bitka na Aheloju izmedju Grka i Bu¬ 
gara, i prema nedokučivim odredbama Božjim okrenuše Grci 
sa cielom vojskom leđja i uzeše bježati. Sad nasta jauk 
i pomaganje, jedan davljaše drugoga, a neprijatelji proga¬ 
njahu ih i navaljivahu na njih, i tako nastade krvoproliće, 
kakovo ne bijaše, od kad ima ljudi na svietu." 

I na Dunavu nasmija se Bugarima sreća. Roman La¬ 
kapin doplovi doduše s brodovima, da se s Pečenezima sje¬ 
dini; ali se ipak ne mogaše s njima združiti, jer čuvši oni 
za pobjedu Simeonovu ne htjedoše udariti na Bugare, već 
se vratiše u svoje stepi, brodovlje se pak grčko vrati u 
Carigrad. 

Iza tih sjajnih uspjeha bijaše Simeonu put do Carigrada 
otvoren. Sav iztočni dio Balkanskoga poluotoka bijaše u nje- 

govoj vlasti, jedino Carigrad s okolišem i neka mjesta uz 
more ostadoše još Grcima. Simeon je sad mogao i na Cari¬ 
grad navaliti i vlast byzantsku sasvim skršiti; no on ne 
smatraše, da je već svanuo zgodni čas; zato se vrati kući 
svojoj, da nešto učini, čime bi i neko pravo stekao na 
Carigrad. 

(Simeon se vjenča za cara bugarskoga i grčkoga.) Po¬ 
bjedom na Aheloju postade Simeon najsilniji vladar na Bal¬ 
kanskom poluotoku. U onaj par mogao bi bio veoma lako 
predobiti Carigrad; ali on odluči prije pokoriti zapad, te 
onda tek zadati smrtni udarac byzatskomu carstvu. 

Velika i prostrana bijaše sada Simeonova država. Osim 
prave Bugarske izmedju Dunava i Balkana obsezaše ona velik 
dio Tracije na jugu Balkana od Mesembrije preko Odrina 
sve do planine Ruđope, zatim gotovo čitavu Macedoniju do 
Olimpa izuzev neke primorske priedjele, napokon svu Alba¬ 
niju sve do Drima osim primorskih krajeva izmedju Krfa i 
Drima. Prema Srbima graničila mu je zemlja Drimom, bielim 
Drimom, Ibrom i Moravom do utoka u Dunav. Po tom spa¬ 
daše veliki dio stare Srbije i sav iztočni dio današnje kralje¬ 
vine srbske na državu bugarsku, te gradovi Priština, Lipljan, 
Niš, Braničevo i Beograd bijahu tada bugarska mjesta. Tako 
je nakon kratkoga vremena Simeon nadoknadio ono, što su 
mu prije Magjari na lievoj obali Dunava bili oduzeli. No taj 
dobitak bijaše kud i kamo znatniji i vredniji za Simeona, 
jer se je mogao nadati, da će ga naskoro zapasti i zapadni 
dio Balkanskoga poluotoka. 

Glavni grad te prostrane države bijaše Velika Pre- 
slava. Ona se steraše na sjevernim obroncima planine Bal¬ 
kana, kraj rieke Velike Kamčije, današnjemu Šumenu do 
4 sata na zapadu. Nekad stajaše tamo rimski grad Marcia- 
nopolis, a danas je na istome mjestu seoce Preslava (Eski- 
Stambul), koje broji tek 200 bugarskih i 100 turskih kuća, a 
okruženome brojnim ruševinama. Bugarski knezovi niesu poput 

zapadnih vladara imali po više gradova, u kojima bi izmje- 
nice prebivali, već su kao i orijentalni vladari usredotočili sve 
svoje i svu svoju vladu u jednome glavnom gradu, te bi 
o njegovoj sudbini zavisio udes ciele države. Turski zemljo¬ 
pisac Hadži Halfa opisuje još u 17. stoljeću goleme ru¬ 
ševine grada Velike Preslave te priča napose o nekom ši¬ 
rokom zidu, koji obuhvataše i zatvaraše više prostora od 
samoga Carigrada, tako da je u starom gradu bilo vrtova i 
brežuljaka kao nekad u Babilonu. Kakova je Velika Pre¬ 
slava bila za cara Simeona, ne znamo pravo; no iz opisa 
suvremenika vidimo, da je bila velika i slavna. Tako pripo- 
vieda Ivan eksarli u svome ,,Sestođnevu“, kako seje doimala 
zamjerila ljepota toga grada svakoga tudjinca, koji bi u nj 
uljegao. On veli: „Dodješ li s dalekih strana u predvorje 
kneževskoga grada, čudom ćeš se čuditi, a došav pred ka¬ 
pije, uđivljen ćeš propitkivati. Unišav pak u nutarnji grad 
spazit ćeš s obje strane zgrade, kamenom ukrašene i šarenim 
đrvećem zaodjevene. Dospjevši u dvorište vidiš visoke pa¬ 
lače i crkve s mnogo kamenja, drvlja i slikarijama, u nu- 
trinji opet nalaziš urese od mramora i bakra, od srebra i 
zlata. Sve je tako liepo i ukrašeno, te ne znaš, čemu bi to 
mogao prispodobiti. U zemlji svojoj kod kuće ne vidiš drugo 
nego uboge kućarice od slame. A da ti je tek slučajno ugle¬ 
dati kneza, kako sjedi u bisernoj odori, kako o vratu nosi 
lanac od dukata, a na rukama narukvice, kako se je opasao 
grimiznim pašom i zlatnom sabljom, kako nadalje uza nj 
s obje strane sjede boljari, okićeni lancima, pojasima i na¬ 
rukvicama: to bi ti, vrativši se domu svojemu i upitan od 
zemljaka svojih: „Sto si sve ondje vidio?“ jamačno odgo¬ 
vorio: „Manite se mene, ne znam vam ja, kako bi sve iz- 
pričao. Ajte onamo i gledajte svojini očima, pa ćete tek 
onda znati, kakav li je ondje sjaj i gospodstvo. 1 ' Ovaj nam 
kratki i nedostatni opis dovoljno svjedoči, da je na bu¬ 
garskom dvoru i u priestonici bilo sve sjajno i ukusno, te 



42 


43 


Simeon Veliki, car bugarski. 


da je i u tom pogledu nastojao Simeon, da dostigne Cari¬ 
grad i gospodare njegove. 

Sve do sad zvaše se Simeon poput predja svojih naprosto 
„knezom bugarskim 11 . No pobiedivši Grke na Aheloju 
i razmaknuvši državu svoju daleko na jug i zapad ne bi¬ 
jaše ni njemu ni narodu njegovu više dostatan staroslavenski 
naslov ,,kneza“. On se pripravljaše i onako, da predobije 
zemlju starorimskih careva Augusta i Konstantina, zašto da ne 
podje njihovim stopama i zašto da se ne prozove i ne ovjenča 
„carem i sam ovi a dar om rimskim 11 ? 

Vraćajući se negdje Simeon iza sjajne pobjede na Ahe¬ 
loju kući svojoj i unilazeći sa slavodobitnom vojskom svojom 
u priestoniču Veliku Prešlavu, dočekao ga je srećom i slavom 
opojeni narod bugarski i proglasio njega dobitnika carem 
svojim. Simeonu dođje ova narodna izjava u dobar čas, on 
je prihvati, te odluči svakako zatražiti posvetu i od duhovne 
strane. 

U ono vrieme vjenčavahu careve i posvećivahu ih dva 
biskupa: rimski biskup ili papa vjenčavaše rimskoga cara 
njemačke krvi, a carigradski patrijarka opet iztočno-rimskoga 
ili bvzantskoga vladara. Simeonu bijaše zamoliti krunisanje 
u carigradskoga patrijarke, ali on znadijaše dobro, da mu 
taj ne će molbe izpuniti, dok bude bizantskih careva grčke 
krvi. Zato se obrati na rimskoga papu, stade s njime ugo¬ 
varati i napokon ga zamoli za carsku krunu. Papa opet željno 
dočeka, da se može uplitati u iztočne posle. Premda je 
Simeon nešto tražio, što se je protivilo dosadanjemu običaju, 
a što je i vriedjalo grčkoga cara i patrijarku u Carigradu, 
pristade papa ipak na molbu njegovu, jer je time mislio mnogo 
doprinieti za razširenje svoje duhovne vlasti u kršćanskom 
svietu. 

Papa dakle usliša molbu Simeonovu. On posla novomu 
bugarskomu caru carsku krunu i ujedno svoj papinski bla¬ 
goslov nadajući se, da će tim načinom moćnu državu bu¬ 

garsku, a možda kasnije i sav Balkanski poluotok dovabiti 
u krilo rimske crkve. 

čudno je negdje bilo pri duši byzantskomu caru Kon- 
stantinu, kad mu doglasiše, da je Simeonu stigla kruna iz 
Rima, da se u Velikoj Preslavi kruni „carem bugarskim 11 , 
pače da se je u svome zanosu i sam pozvao „samodržcem 
svih Bugara i Grka.“ Byzantskoga je cara jamačno vriedjao 
taj ponositi čin bugarskoga cara, ali što je mogao učiniti i 
Vojne snage ne bijaše u njega, da kazni đrznika, koji mu 
je otimao ne samo državu, već i krunu; a prosvjed kakav 
ne bi mu ništa prudio, jer tko bi mu rieči slušao? Bilo mu 
je zato naprosto šutjeti i skrštenih ruku gledati, jer i najmanji 
ođpor bio bi uzbudio gnjev velikoga Simeona. 

Simeon oponašaše u svem i svačem byzantskoga cara. 
Dvor je svoj u Velikoj Preslavi uredio sjajno i sasvim na 
grčku, pače za velikih svečanosti služio seje i grčkim jezikom, 
da tim pokaže, kako je posve zamienio bjzantske careve. 
Kraj toga ustroji i tjelesnu stražu, koja bijaše sva u zlatu i 
srebru odjevena, te koja ga pozdravljaše u grčkom jeziku. 
No i dalje podje Simeon. Znajući dobro, da je samostalnoj 
državi neobhodno potrebita i crkvena samostalnost, odluči 
bugarsku crkvu odkinuti za sve vieke od carigradskoga pa¬ 
trijarke. Od Borisovih vremena pristajaše Bugarska uz cari¬ 
gradskoga patrijarku, te bugarski nadbiskupi tražijahu od 
njega potvrdu svoje časti. Simeou učini i tomu kraj. On 
ne htjede nipošto, da bugarska crkva bude podložna, bilo 
rimskomu papi, bilo carigradskomu patrijarki, znajući dobro, 
da bi uz crkvenu ovisnost mogla Bugarska doći i u poli¬ 
tičkom pogledu opet pod vlast carigradsku. S toga se on 
posve odreče Bvzanta, te osnuje u priestonici svojoj Velikoj 
Preslavi samostalnu patrijaršiju, da bude središte bugarskoj 
crkvi i bugarskomu narodu. Nadbiskup bugarski postade pa- 
trijarkom, te se Bugarska sada ne obaziraše više ni na Cari¬ 
grad. ni na Rim. 

Ovjenčav se Simeon za cara bugarskoga i grčkoga 
mišljaše posve unjjestno, da su ga tim činom zapala sva 
prava i dužnosti iztočno-rimskih careva. Naročito smatraše 
on za svoju dužnost, da skupi u svojoj ruci sve zemlje by- 
zantskoga carstva od Dunava i Save pa sve do Moreje. No 
tu nastade pitanje, hoće li mu se sva slavenska plemena po¬ 
koriti i dobre volje priznati vrhovničtvo njegovo? Za raza¬ 
sute i nesložne Srbe činjaše se, da će naskoro pristati uz 
njega i priznati ga svojim gospodarom. Ali na obalama 
jadranskoga mora podigao se hrvatski knez Tomislav, te po¬ 
kazao caru Simeonu, da nije voljan bez odlučnoga i težkoga 
boja priznati mu prvenstvo na Balkanskom poluotoku. U 
onaj naime čas, kad su Simeona u Velikoj Presi a vi vjenčali 
za cara bugarskoga i grčkoga, nadjenuo si je i Tomislav 
naslov hrvatskoga kralja, te je pokazao Simeonu, da ga još 
čekaju mnoge te mnoge borbe i gorki časovi, ako zaista hoće 
da ostvari veliku ideju svoju. 

(Prva vojna na, Srbe.) Izmeđju bugarske i hrvatske 
države prostiraše se srbska kneževina. Tu stolovaše u gradu 
Desnici veliki župan Srbalja; no moć i ugled njegov bi¬ 
jaše veoma neznatan, jer je u Srbiji bilo gotovo toliko gospo¬ 
dara, koliko župa. U ono dakle vrieme, kad u Srbalja nije 
bilo prave državne zajednice, mogla im je zaprietiti od su¬ 
sjednih država, tako od Hrvatske, kao i od Bugarske, svaki 
čas ljuta opasnost. Hrvati se doduše pokazaše svakom zgodom 
kao prava braća svojih najbližih srodnika, ali Bugari gledahu 
svima silama, da kneževinu Srbiju učine svojom pokrajinom. 

Već predšastnici Simeonovi pokušaše više puta, da osvoje 
srbsku zemlju, ali im se nijedanput ne nasmija sreća. Tako 
provali još god. 836. bugarski knez Presjam u Srbiju; no 
iza trogodišnjega boja pobi ga veliki župan Vlastimir, te on 
morađe pobiedjen uzmaknuti. Kasnije opet navali knez Boris 
na srbskoga župana Mutimira, ali bude sasvim razbijen, pače 
mu Srbi zarobiše rođjenoga sina. 


Sve do Simeonove dobe ostadoše svi pokusi i navale bu¬ 
garske na Srbiju posve bezuspješne, te se Bugari vratiše više 
puta razbijenih glava kućama svojim. No sada za Simeona osili 
bugarska država, a u Srbiji se uzeše unuci i praunuci Vlasti- 
mirovi otimati za priestolje, te dadoše tako Bugarima priliku, 
da se umiešaju u posle njihove, i to s većom srećom, nego prije. 

Već iza Vlastimira planu u Srbiji borba za priestolje 
izmeđju njegovih sinova Mutimira, Strojmira i Gojnika. Naj¬ 
stariji brat Mutimir ote ..braći svojoj njihove oblasti, na što 
oni utekoše koje u Hrvatsku, koje u Bugarsku, nastojeći, da. 
se osvete Mutimiru i njegovoj porodici. No za živa Mutimira 
(872.—891.) ne izpuniše želje svoje, jer im je snažna desnica 
njegova svaki pokus osujetila. Čim je međjutim njega ne¬ 
stalo, planu iznova ljuta i krvava borba izmeđju njegovih 
sinova i epigona njegove braće. 

Jedva što se je Mutimir s' ovoga svieta prestavio osta¬ 
vivši vladu djeci svojoj: Pribislavu, Branku i Stjepanu, eto 
•na glas o smrti njegovoj Gojnikova sina Petra, kako udara 
s hrvatskom pomoći na Srbiju, da iztjera iz nje bratiće svoje. 
Sreća mu se nasmija s pomoću Hrvata i moćne stranke svoje 
otjera on sva tri bratića svoja i zavlada Srbijom. 

Petar bijaše hrabar i vrstan vladar te upravljaše do 
dvadeset i pet godina (892.—917.) srećno zemljom svojom. 
Bratići njegovi bijahu uskočili u Bugarsku te salietahu ondje 
kneza Simeona, da im pomogne do priestola. Kako je me- 
đjutim Simeon prvih godina svoga vladanja imao pune ruke 
posla s Magjarima i Grcima, ne mogaše on ustati na obranu 
. tili kneževića, premda ga je boljela duša, što nije mogao 
liepe zgode upotrebiti, da davnu želju svojih predja ostvari 
i Srbiju pretvori u bugarsku pokrajinu. On ne htjede zato 
Mutimiroviće ni očito pomagati, bojeći se, da ga Petar u 
nezgodan čas u samoj Bugarskoj ne potraži. Simeon se pače 
sprijatelji sa samim Petrom, te srbski veliki župan Petar 
kumovaše pri krstu sinu Simeonovu. 

Sve pored toga tobožnjega prijateljstva snovaše Simeon 
ipak potajno, kako bi upropastio svoga pobratima. On do¬ 
puštaše, da sinovi i unuci Mutimirovi i Strojmirovi uznemi¬ 
ruju bratića si Petra, samo da se Srbija ne osili, već da se 
svedjer slabi i tako postane to sigurnijim plienom njegovim. 
Kad je god. 895. Mutimirov sin Branko s hrvatskom pomoći 
provalio u Srbiju, a Petar ga suzbio, te njega samoga i sina 
mu Pavla osliepio, primi Simeon oba na svoj dvor i odluči, 
da će si prvom zgodom s pomoću sliepoga Pavla prokrčiti 
put u srce Srbije. Dvie godine poslije podupiraše opet po¬ 
tajno Strojmirova sina Klonimira, kad je otišao u Srbiju, da 
zavlada svojom očevinom. No Klonimir nastrada ljuto: on 
pade od desnice Petrove, ostavivši u Bugarskoj sina Ceslava, 
da ga jednom osveti. 

U tima odnosima življaku Simeon i Petar sve do go¬ 
dine 914. Na oko bili su prijatelji, a u istinu radili su u 
potaji jedan protiv drugoga. No i to izlišno prijateljstvo raz- 
vrže se iza pomenute godine. Petru naime dodija dvolično 
ponašanje Simeonovo, te on jedva dočeka poziv Grka, da 
stupi u kolo njihovo na propast bugarske države i kneza ^ 
Simeona. Skupiv vojsku pridruži se grčkoj vojsci, koja bi¬ 
jaše udarila prema Mesembriji; no upravo kod rieke Ake- 
loja stiže i grčku i srbsku vojsku žalostna sudbina. 

Nakon sjajne pobjede kod Aheloja, gdje je Simeon 
malo ne šatro svu moć byzantsku, ne bijaše više potrebito, 
da dulje taji, što je odlučio s kneževinom Srbijom. Koje da 
kazni vjerolomnoga župana Petra, što je uz Grke pristao, 
koje opet da pomogne sliepomu Pavlu, odluči on podići vojnu 
na Srbiju, svladati Petra i zauzeti mu kneževinu. U to ime 
utanači najprije prijateljstvo i savez s moćnim Mihajlom Vi- 
ševićem, knezom zahumskim, a zatim posla bugarsku vojsku 
na Srbiju i na Petra. 

Bugarima medjutim bila loša sreća. Hrabri Petar opi- 
raše im se uspješno i oni ga ne mogoše silom svladati. Sad 


smisliše prievaru. Pozvaše Petra preda se i stadoše ga uvje¬ 
ravati, da mu više ne će raditi o glavi, već da će se s njim 
izmiriti. Oni se pače s njim sprijateljile i počeše o miru 
ugovarati. Nebogi Petar povjerava njihovim kletvama; no 
najednom ga baciše u težke okove i odvedoše u Bugarsku, 
gdje ga snađje smrt u tamnici. 

Tim činom dodje Srbija u ruke Bugarima. Simeon 
mogao ju je sada pretvoriti u pokrajinu i podieliti ju kojemu 
od svojih boljara; no on se bojaše, da bi se srbski narod 
tad listom podigao na oružje. S toga namjesti za velikoga žu¬ 
pana sliepoga Pavla, unuka Mutimirova i sina Brankova, mi¬ 
sleći, da će zahvalni Pavao pristati vazda uz njega i uz na¬ 
mjere njegove. I ne prevari se. U prvo vrieme bijaše mu 
Pavao posve odan, te bijaše više namjestnik bugarski, nego 
veliki župan srbski. 

U Carigradu gledahu priekim okom najnovije slavlje 
moćnoga cara Simeona. Ta nedavno moradoše vidjeti, kako 
se je Simeon okrunio za cara grčkoga i bugarskoga, a sad 
im bijaše još i to gledati, kako je pregnuo, da zaista zavriedi 
taj dični naslov. Ne mogući mu se oprieti silom uzeše potajno 
rovati. U Carigradu življaše tada neki Z ah arija, sin Pri- 
bislavov, a unuk Mutimirov. Toga kneževića skloni car Kon- 
stantin, da ide otimati Srbiju Bugarima i županu Pavlu. H 
Carigradu mišljahu, da će sav narod srbski uza Zakariju pri¬ 
stati, ali se ljuto prevariše. Zaharija bude u Srbiji svladan i 
zarobljen, a Pavao ga posla k svomu gospodaru Simeonu, 
da drznika kazni. I tako zapade Zahariju mjesto zlaćenoga 
priestolja duboka tamnica. Bijaše to oko godine 920. 

(Treći i posljednji rat s Grcima.) Simeon bijaše sada 
na vršku svoje moći i slave. Država mu se razgranala sve 
do Carigrada, na glavi mu sjala carska kruna, a kneževina 
srbslca netom mu se pokorila. Čitavi Balkanski poluotok osim 
udaljenoga Zabumlja i kraljevine Hrvatske priznavaše vrhovnu 

vlast njegovu, svagdje se je sirio strah i trepet pred imenom 
i desnicom njegovom. 

Osigurav se tako sa svih strana i stekav carski naslov 
mogaše sada ozbiljno misliti o tome, kako da učini posljednji 
korak i sam Carigrad zauzme. 

Još za srbskoga rata, namah iza bitke na Aheloju, po¬ 
češe pojedini odjeli bugarske vojske češće dolaziti pred sam 
Carigrad. Simeonu bijaše stalo do toga, da Carigradjane za¬ 
straši. da se ne umiešaju kojom zgodom u srbske posle. 
Jednom doprieše bugarske čete pred sam Carigrad i počeše 
ga već plieniti. Grčki vojvoda Lav Foka sabere na brzu ruku 
nešto vojske i podje na Bugare; no ti nahrupiše noću nena¬ 
dano na njegov tabor, pobiše mu i razpršiše vojsku, a on 
uteče jedva sam živ i čitav u Carigrad. Bugari se pak utabo- 
riše tik izpod zidina same priestonice byzantske (917—920.). 

Grčki car Konstantin VII. Porfirogenet, baveći se više 
knjigom nego mačem, uvidje jasno, da ne može u tako opasno 
doba sam odolievati moćnomu suparniku svomu. Zato uzme 
svoga vojvodu Romana Lakapina za suvladara, te mu 
prepusti, da vodi vojnu sa Simeonom. 

Začuvši Simeon, što se je u Carigradu zgodilo, razljuti 
se jako, jer mu Roman Lakapin ne bijaše nimalo u volji. 
Još ga više razdraži, kad je grčki dvor poslao iz Carigrada 
srbskoga kneževića Zabariju, da ide otimati priestolje županu 
Pavlu, kojega bijaše nametnuo Srbima za vladara. Jedno i 
drugo dade Simeonu žuđjenoga povoda, da davnu i najveću 
želju svoju izpuni, te pred Carigradom posljednji put-osvane. 

Tri godine spremaše se on za osuđni boj. Na početku 
proljeća god. 923. posla jake čete pod zapovjeđničtvom svojih 
rodjaka, koji stigoše pete postne nedjelje pod Carigrad. Simeon 
sam doći će za njima s težko oružanom vojskom. No uvi¬ 
djevši, kako je upravo nemoguće samo s kopna osvojiti Cari¬ 
grad, odluči pribaviti si brodovlje. On posla poslanike k arap¬ 
skomu kalifu Faltumu u Kairvan i sklopi s njime slieđeći 

ugovor: „Arapsko će brodovlje poći pred Carigrad i obkoliti 
ga s morske strane, dok će Simeon opasati grad s kopna 
sa svojom vojskom. Ako grad združenim silama osvoje, po- 
dielit će plien medju Arape i Bugare, a Carigrad će zapasti 
Bugarsku.Kalif Faltum prihvati taj/ ugovor, te posla Si¬ 
meonu nekoliko svojih vebkaša. Ali te uhvatiše protivnici nji¬ 
hovi Kalabrezi, te ih poslaše zajedno sa Simeonovim posla¬ 
nicima u Carigrad. Car Roman Lakapin ljuto se je prepao za¬ 
čuvši za taj ugovor. On baci bugarske poslanike u tamnicu, 
a saracenske velikaše nađari bogato te ih zamoli, da se vrate 
u Afriku i da umire svoga kalifa. I zaista byzantsko zlato 
odvrati Faltum a od Simeon a. 

U to stigoše već i prednje čete bugarske vojske pred 
Carigrad. Car grčki nastojaše, da obrani palače izvan grada 
kod ,,izvora“ i gornji dio luke; zato skupi kopnenu vojsku 
i dovede brodovlje u luku, a pomorskoj vojsci zapovjedi, da 
se izkrca. Grci se utaboriše na polju bod ,,izvora“, a Bugari 
se poredaše na bližnjim brežuljcima. Iznenada oboriše se Bu¬ 
gari uz silnu bojnu viku na Grke, pobiše i potjeraše ih sve 
do morske obale. Bježeći Grci budu ili od Bugara sasječeni, 
ili se opet potopiše u moru, kad su htjeli da se primaknu bro¬ 
dovima. Bugari odvulsoše sa sobom sila zarobljenika, poplie- 
niše sve palače izvan grada, razoriše gornji dio luke, te osvo- 
jiše sav okoliš carigradski. Mjeseca lipnja provališe Grci drugi 
put iz grada, ali budu opet suzbijeni i razpršeni. Sada se tek 
približavaše Simeon s glavnom vojskom svojom. On bijaše 
prije zauzeo grad Odrin prisilivši ga gladcm na predaju i 
smjestivši u nj bugarsku posadu, zatim bijaše poharao svu 
Traciju i Macedoniju spahvši sva mjesta, i posjekavši sve 
drveće. Mjeseća rujna dodje on pred sam Carigrad, utabori 
se kod Vlahernskih vrata i stade podsjedati byzantsku prie- 
stonicu. 

Ali zalud mu trud. Bugarska država bijaše doduše za 
Simeona jaka i velika, ali ona bijaše skroz kopnena vlast, 
Klaić: Slike iz slavenske povjesti, 4 

koja nije imala ni malo brodovlja. Carigrad pak ne mogaše 
pasti, dok mu bijaše otvoren pristup s morske strane. Simeon 
je htio doduše obkoliti Carigrad i s morske strane, te je 
upravo zato sklopio onaj ugovor s kairvanskim kalifom; ali 
byzantski dvor bijaše mu osujetio sve namjere odvrativši od 
njega kalifa Faltuma. Uza sve to đodje Simeon ipak pred 
Carigrad, ali naskoro morađe bolan uvidjeti, da ga ne može 
tako brzo osvojiti. Težkim srcem okani se najmilije želje 
i životne zadaće svoje; on se uvjeri, da još nije svanulo 
vrieme, da ga zapadne stolica Konstantinova. Začuvši k tomu 
još o nemirima u Srbiji diže iznenada pođsadu Carigrada i 
ponudi grčkomu caru mir. 

Mnogi povjest.ničari, napose ruski, ne mogu se dosta 
načuditi Simeonn, što je tik pred Carigradom odustao od ži¬ 
votne zadaće svoje, te u jedan mah zaboravio na ono, o čem 
je velik dio svoga života snovao i nastojao. Ali Simeonu ne 
bijaše druge pomoći. Zar da i dalje uzalud pred Carigradom 
planduje i dangubi, pošto je uvidio, da ne može uspjeti? On 
je volio sada odustati, pa se još jednom izšetati pred Carigrad, 
ako mu sudba dosudi i ako si gdje pribavi brodovlje. Taj put 
uvjerio se je Simeon, da je badava došao. 

U Carigradu se silno uzradovaše, kad je Simeon poručio, 
da patrijarka i visoki državni činovnici đođju k njemu na 
dogovore. Došavši oni preda nj zahtievaše on, da se sastane 
sa samim carem. To je Romanu Lakapinu bilo vele drago, 
jer je i sam od svega srca žudio za mirom. U to ime dade 
na morskoj obali kod Kosmidije prirediti neko mjesto i ogra¬ 
diti ga čvrstom ogradom. Simeon medjutim zapali hram majke 
Božje kod „izvora 11 , želeći tim pokazati, kao da ne misli 
o miru. Car grčki podje, praćen patrijarkom Nikolajem, u 
Vlahernsku crkvu, kleče tu na posvećenome mjestu i orosi 
ga suzama moleći neoskvrnutu majku Božju, neka ublaži 
nesmiljeno srce krutoga Simeona, i neka ga skloni na mir. 
Oružavši se tako vjerom kao čvrstim oklopom krenu iz 


hrama te podje na mjesto, što ga bijahu za ročište odredili. 
Pet dana zatim, devetoga studenoga oko četiri sata, stiže i 
Simeon u pratnji mnogobrojnih četa svojih vojnika. Mnogi su 
imali koplja od zlata, ili druge kovine, a svi su bili stegnuti 
u mjedene oklope. Stupivši Simeon medju svoje vojnike po¬ 
zdravile ga grčkim jezikom kao cara. Senat i državni či¬ 
novnici gledahu taj prizor s gradskih zidina. Car se Roman 
pokaza tom prilikom neobično jaka duha, jer se niti ne po- 
boja mnogih neprijatelja, niti ne uzmaknu, već podje odvažno 
medju njih kao medju prijatelje. Došavši prvi na urečeno 
mjesto izčekivaše Simeona. Izmienivši medjusobno taoce pre¬ 
tražile Bugari pomno mjesto, nema li .gdje zasjede. JSTa to 
sjaha Simeon s. konja i podje prema caru. Nakon pozdrava 
uzeše govoriti o miru, te Roman poče Simeonu besjediti: „Do¬ 
kaži to činom, obustavi sječu i prolievanje krvi, učvrsti mir 
s nama kršćanima i ne daj, da se kršćanske ruke omaste krvlju 
pravovjernika ... Ti si umrli čovjek, i tebe čeka smrt, uz- 
krsnuće i Božji sud. Danas živiš, a sutra si prah i pepeo. 
Kako ćeš se izpričat.i pred nepristranim sudcem, što si tolike 
neđužnike poubijao? Želiš li blaga i imetka? . . . Učinit ću 
te bogatim, samo se okani mača i prioni uz mir i slogu, da 
i tvoj život bude miran i da se kršćani od težke biede opo¬ 
rave. 11 Ovako govoraše car. Njegovom poniznošću zastidjen 
i njegovim riečima ganut pristade Simeon na mir. Zatim se 
raziđjoše, a car nađari Simeona obilatim blagom. Pripovie- 
daju, da su za dogovora izmedju oba cara lebdila nad nji¬ 
hovim glavama dva orla, koji su najednom opet odletjeli: 
jedan da je ođprhuuo prema Carigradu, a drugi daleko na 
sjever preko Tracije. 

Dan 9. studenoga 924. bijaše velik dan za -Simeona, 
možda najveći u povjesti bugarskoj! Bugarski vladar gledaše 
pred svojim nogama nasljednika starih imperatora, te mu pod 
zidinama Carigrada kazivaše pogodbe mira. Premda bvzantski 
pisci nastoje, kako bi taj poraz i poniženje prikrili liepim 

riečima i frazama, premda šute o pogodbama, pod kojima im 
je Simeon mir dozvolio: to se ipak i iz njihovih pripoviesti 
lako razabira prava istina. Jedva što je Simeon riečcu izustio 
o miru, eto ti već preda nj senata i najvećih činovnika; kada 
zatim Simeon želi sastati se s carem, taj se stoga silno ve¬ 
seli i hita, da mu želju izpuni; — dok se car sprema na sa¬ 
stanak, pali Simeon crkve i šalje čete svoje na haranje, ali 
se car na to ni ne obazira, već moli majku Božju, ,,đa ukroti 
nesmiljeno srce krutoga Simeona.“ Kako se je car tek po¬ 
nizio, kad je čekao na Simeona, a kako mu je pri duši bilo, 
kad je Simeon ročište dao pretražiti, te kad su ga vojnici 
bugarski dočekali i pozdravili grčkim jezikom kao cara by- 
zantskoga! Roman napokon morao je liepim.i laskavim rie- 
čima skloniti Simeona na mir, te ga svojom poniznošću upravo 
zastiditi! 

Sve je to jamačno laskalo samoljublju Simeona i Bu¬ 
gara, ali glavna je zadaća Simeonova ostala neizvršena: on nije 
osvojio Carigrada, a Bugarska je ostala i dalje bez podpore 
i pravoga središta izmedju divljih stepi i Byzanta. Simeon 
se mogaše nadati, da nije sve propalo, te da će možda još 
ipak jednom vrieme doći, da životnu zadaću svoju izvede; 
ali ni njemu ni Bugarima ne bijaše sudjeno, da ikad zavla¬ 
daju na obalama Bosfora! 

(Druga vojna na Srbe i boj s Hrvatima.) Slavlje pred 
Carigradom podiže zaista Simeona na vršak slave njegove. 
No dok se je on pred bizantskom priestolnicom pogadjao 
s grčkim carem, pripravljaše se već na zapadu njegove 
države prevrat, koji je mogao postati poguban za bugarsku 
zemlju i za Simeona. 

Još pred trećim ratom s Grcima zgodiše se u pokorenoj 
srbskoj kneževini takove stvari, koje zavriediše, da ih Simeon 
što ozbiljnije i pozornije promotri. Veliki župan Pavao, 
koji je tamo još od god. 917. milošću i podporoin Bugara 
vladao, stade se najednom tako ponašati, kao da snuje, kako 


bi se bugarskomu skrbničtvu oteo. Naskoro medjutim po¬ 
kaza očito., da ne će više da bude bugarski namjestnik, već 
samostalan i slobodan vladar srbski. j 

Glasi o nevjeri Pavlovoj stigoše Simeonu, baš kad se 
je treći put spremao na Carigrad. Premda ga je to strašno 
razgnjevilo, ne htjede ipak poći sam glavom, da kazni Pavla, 
jer ga je srce više vuklo na jug, da izvrši davnu želju svoju. 
On odluči, da će radije srbskoga kneževića Zakariju, koji se 
je u njega desio, poslati u Srbiju, da pokrene gradjanski rat 
i da svrgne nevjeru Pavla. 

Zaharija jedva to dočeka. S pomoću Bugara prodre on 
u Srbiju, svlada za kratko sliepoga Pavla i postade sam ve¬ 
likim županom Srbalja. Zaharija vladaše od god. 923. do 
927. Polazeći u Srbiju bijaše doduše obrekao Simeonu, da 
će biti vazda vjeran i pokoran njemu i njegovim nasljed¬ 
nicima; no uzpevši se na srbsko priestolje smetnu s uma 
obećanje svoje, te se posve ođmetnu od. Bugara. Simeona 
razgnjevi ta nevjera još više, jer uviđje, da je lošega slugu 
zamienio lošijim. Kako je medjutim morao već krenuti na 
_ jug, ne podje sam na Srbiju, već posla onamo svoje vojvode 

Marmaisa i Si g rici sa, da kazne buntovnika. 

Dok je Simeon srečno vojevao u Traciji i pred Cari¬ 
gradom, te snivao o budućem carstvu svojem, stiže njegovu 
vojsku u Srbiji ljuta bieda. Podupiran od Grka dočeka tamo 
Zaharija sa svojim junačkim četama bugarsku vojsku. Ona 
bude strašno razbijena, vojvode joj Marmais i Sigricis za¬ 
robljeni, glave im odrubljene i u znak pobjede u Carigrad 
poslane. 

Simeona se ta nedaća dojmi duboko, te doprinese ja¬ 
mačno takodjer veoma mnogo, da je onako na brzu ruku 
sklopio mir s Grcima. Ou uviđje po svoj prilici, da mu je 
zatrti i podjarmiti sva plemena na Balkanskorii poluotoku, jer 
Carigrad ne će prije pasti, doklegod se bude mogao oslanjati 
na bilo koji narod ili državicu u obsegu velikoga nekad carstva 

iztočno-rimskoga. Nagadjanje to čini se zaista opravdanim, 
jer je Simeon nam ah iza mira pred Carigradom pohitao 
kući svojoj, te nastojao svom snagom, da pokori ne samo 
Srbiju, već i susjednu joj državu hrvatsku. 

Vrativ se naime Simeon u Bugarsku pozove preda se 
Oeslava, sina Klonimirova (iz porodice Vlastimirove), ko¬ 
jega je sam na svome dvoru bio ođhranio, te ga potakne, 
da ide otimati priestolje pradjeda svoga i da osveti smrt otca 
si Klonimira. Tomu pretendentu za srbsku kneževinu pridieli 
Simeon još veliku bugarsku vojsku i nekoliko svojih vjernih 
vojvoda, te ih naputi, da potjeraju Zahariju, ali da ne na¬ 
mjeste Ceslava, nego da pretvore Srbiju u bugarsku pokra¬ 
jinu. Ovim lukavim načinom naumi Simeon za sve vieke 
zatrti moć Srbalja. 

Začuv nesretni Zaharija, da se bugarska vojska s novim 
knezom približava, i ne uzdajući se, da će i dalje vlastela 
srbska uza nj pristajati, ostavi on svoju zemlju Bugarima, 
te pobježe u susjednu kraljevinu Hrvatsku, gdje ga je kralj 
Tomislav gostoljubivo na svoj dvor primio. Odavle nadaše se 
on, da će se kojom srećom i pomoću kralja Tomislava povra¬ 
titi na izgubljeno priestolje. Bugarska se je vojska međjutim 
primakla s Oeslavom srbskoj granici, gdje su bugarske voj¬ 
vode pozvali srbske župane, da dođju k njima i da prime iz 
njihovih ruku novoga vladara. Srbska vlastela ne htjedoše 
izprva Bugarima vjerovati; no kad se bugarske vojvode za- 
kleše. da im ne će ništa na žao učiniti, dodjoše srbski župani, 
ali na žalost i nevolju svoju. Svikolici budu okovani u težke 
verige i zajedno s knezom Oeslavom poslani u Bugarsku u 
robstvo. Nakon toga provali bugarska vojska u Srbiju. Ubogi 
narod, lišen svojih vodja, nastrada grozno: mnogo ga pade od 
mača, a što preostade, staro i mlado, bude odvedeno u bugarsko 
sužanjstvo. Samo nešto ljudi pobježe u pobratimsku Hrvatsku, 
i nadje tu sigurno zaklonište. Zemlja srbska pak bude ljuto 
poharana, da je priličila pravoj pustoši. Bijaše to godine 024. 

Srbija bijaše uništena. Ali kraj nje stajaše još moćna 
i svježa Hrvatska, jaka na kopnu i na moru. Ugledni ki alj 
hrvatski Tomislav, taj suparnik Simeonov, primaše sve u ph'kos 
Simeonu srbske bjegunce, hoteći tim očito pokazati, da ga 
se ne boji, pače da se želi s njim i ogledati. Simeon je opet 
žudio od srca, da se osveti Tomislavu, da skrši posljednju sla¬ 
vensku državu na Balkanskom poluotoku, pak da vlast svoju 
razkrili od Crnoga i Egejskoga mora sve do kršnih obala 
Adrije. 

Tri pune godine spremaše se Simeon za boj s Hrvatskom. 
On znadijaše dobro, da mu je biti boj za prvenstvo nad svima 
južnim Slavenima, i da mu ne ce nitko više smetati, ako padne 
jednom Hrvatska 

Godine 927. udariše bugarske čete pod vojvodom Alo- 
goboturom prema Hrvatskoj. Bijaše im prevaliti kršne gore 
hrvatske, da se prikuče moru, gdje bijaše središte Hrvata. 
Ali u gorama hrvatskim stiže Bugare žalostna sudbina. Ju¬ 
nački Hrvati navališe ondje na njih, razbiše ih sasvim i po- 
sjekoše brojne im čete! 

Poraz u hrvatskim gorama bijaše za Simeona najveći 
udarac, jer se tom jedinom nesrećom razbiše sve velike osnove 
njegove. On morade sada na kraju svoga vieka uvidjeti, da 
osim Bugara i Srbalja ima na slavenskom poluotoku još 
veliko i junačko pleme, koje nije voljno nikomu podleći. 
Nikada se ne pokaza snaga hrvatskoga plemena na Bal¬ 
kanskom poluostrvu tako sjajna, kako baš u toj borbi sa 
Simeonom. 

Simeon preboli samo još kratko vrieme taj ljuti poraz. 
On umrie 27. svibnja 927., a s njim nestade i prevlasti bu¬ 
garske na slavenskom jugu. Za slabih nasljednika njegovih 
poče. država propadati, te već godine 1018. podlegne Bu¬ 
garska grčkomu caru Vasiliju ,,Bugarobijcu“. 

(Simeon i bugarska knjiga.) Vidjesmo do sad Simeona 
slavna na bojnom polju, vidjesmo ga, kako stvara državu 

Bugarsku i kako je nastoji učvrstiti. Ali se Simeon proslavi 
i na prosvjetnom polju: on je bio prvi duševni vodja svojega 
naroda. Malo bismo mogli spomenuti vladara slavenskih, koji 
su se zanimali knjigom i naukom; no nijednoga nema osim 
Simeona, koji bi se bio proslavio kao slavenski pisao. 

Simeon, odgojen u Carigradu, u tome sielu sredovječne 
učenosti, nije nimalo slavniji svojim bojevima nego kulturnim 
radom. U tome ga osobito pomagaše doglavnik njegov i sa¬ 
vjetnik Kliment, biskup u Velikoj oko rieke Strumiee.* 
Kliment nastojaše, da podigne materijalni život Bugara, da 
podigne gospodarstvo i da poboljša zemaljsku kulturu. Osim 
toga se spominje, da je presadio iz Grčke u Bugarsku sva¬ 
kojako pitomo drveće i druge plodove, jer je zemlja dotle 
bila suviše divlja. Simeon sam gledaše opet, kako bi ukrasio 
zemlju što ljepšim gradnjama, a napose krasnim crkvama. 
Još njegov otac Boris bijaše podigao sedam sabornih crkava, 
a Simeon sagradi sada „novu zlatnu crkvu “ na ušću Tyče, 
što dokazuje, da je u Simeona bilo za ono doba dosta blaga 
i imetka. 

Najglavnija bijaše zadaća Simeonova, da pospješi rad 
oko omiljele mu slavensko-bugarske knjige. On htjede narod 
svoj prosvietliti znanjem; zato skupi oko sebe mnogo učenih 
glava, većinom duhovnika, te bodreći i svjetujući to knji¬ 
ževno kolo u svem, uspije mu nastojanje, te on osnova či¬ 
tavu bugarsku književnost. Simeonov dvor u Velikoj Preslavi 
bijaše ognjište i središte svemu duševnomu životu Bugara: 
tu se nadjoše najglavniji pisci bugarski, biskup Kliment, 
biskup Konstantin, pop Gr i go rij, eksarh Ivan, crno- 
rizac Hrabar i Teodor, a i mnogi drugi, o kojima ne do- 
prieše do nas nikakve viesti, već nam ostadoše jedino brojna 
djela njihova. Tima spisateljima bijaše Simeon ne samo me¬ 
cena i zaštitnik, već i vodja, i.to vrstan i uman vodja. 

Simeon se pače proslavi sam kao slavenski pisac. Već 
bi snomenuto, da mu je još djetetu omilio Ivan Zlatousti. 

Sada kao vladar prevede on govore Ivana Zlatoustoga na 
bugarski jezik. Neka stara knjiga govori, o tom ovako: 
„Blagovjerni car Simeon izpitav sve knjige i pisma, stara i 
nova, i svih učitelja narav, običaje i mudrost, začudi se slo- 
vesnoj mudrosti blaženoga Ivana Zlatoustoga, te kako bijaše 
navikao sve knjige njegove čitati, odabra iz tih knjiga besjede, 
te ih složi u jednu knjigu, koju prozva „zlatostr uj a“. 

Uz Simeona proslaviše se književnim radom osobito još 
i Kliment, Konstantin, Ivan eksarh i Hrabar crnorizac. Više 
puta već spomenuti Kliment bijaše najvrstniji zamjenik sv. 
Metoda. Simeon ga učini god. 916. biskupom u Velikoj, te 
Kliment napisa ondje mnoge besjede proste i razgo- 
vietne, koje postadoše naskoro ugodno štivo bugarskomu 
narodu. Biskup Konstantin pisao je tumačenja sv. evangjelja, 
Ivan eksarh opet nauk vjere kršćanske i šestodnev, nadalje 
crnorizac Hrabar djelo o „pismenima". Ima još i mnogo 
drugih djela i knjiga, koje su sastavljene u vieku Simeo- 
novu, ali im se ne zna za spisatelje. 

Najglavnije je djelo bugarske knjige za Simeona enci- 
klopedija ili veliki zbornik, što su ga preveli iz 
grčkoga jezika na bugarski. Taj zbornik sadržaje u izvadku 
sve plodove tadanje bjzantsko-kršćansko obrazovanosti. U 
njem nema samo članaka duhovnih ili bogoslovnih, već i svje¬ 
tovnih, kao filozofijskih i historijskih. U predgovoru k tomu 
velikomu djelu zovu bugarski pisci Simeona „novim Pto- 
lemej em". 

Spomenuta djela i još mnoga druga svjedoče dovoljno o 
obilatoj književnoj radnji za cara Simeona. Premda za nje¬ 
gova vladanja nije bilo nijednoga pjesnika, i premda se ta 
literatura prostoga naroda nije dublje doimala: to su ipak 
djela te slavensko-bugarske knjige bila dugo i dugo jedino 
duševno blago ne samo Bugara, nego i svih ostalih Slavena. 
Književni trud Simeonov vriedi za slavenski sviet više, nego 
sve sjajne pobjede njegove. 

„Znatan li je“ piše V. Jagić — „broj djela starobu- 
garske književnosti, koja rese viek Simeonov i duli vlade 
njegove. Za to ima i pravo onaj starobugarski književnik, 
koji ga, kad mu je posvetio svršeni posao golemoga zbornika, 
uzporedjuje s negdašnjim Ptolemejem zato, što je okupio sila 
častnih, božanskih knjiga, kojih su pune puncate njegove pa¬ 
lače! Ova uzorita svojstva cara Simeona probuđjuju u nas 
osobito čuvstvo štovanja i zahvalnosti, ne samo što vidimo, 
da se je kao dobar otac brinuo za svoj narod, već što je 
suđjeno bilo, da se plodova njegove radinosti uživaju još i 
kasni potomci, ne toliko naroda bugarskoga, koliko naroda 
ruskoga i srbskoga. Sto se je dakle on za svoj narod starao, 
to dobro dodje i narodu našemu, pače to bijaše temelj, na 
kojem se je kod Srba i Rusa i onda dalje gradilo, kad su 
u Bugarskoj nevidom otišla Simeonska vremena^. 

Tomislav, prvi kralj hrvatski. 

H rvatske kneževine: posavska i dalmatinska, bijahu dugo 
vrieme odieljene. Našao se je doduše početkom deve¬ 
toga vieka junak, slavni Ljudevit, veliki župan posavskim 
Hrvatima, koji je naumio bio, da obje kneževine sjedini u 
veliku i moćnu državu; ali trud i nastojanje ostade mu ja¬ 
lovo. Silnim naporom ljutih Franaka i zavidnim takmenjem 
dalmatinskoga kneza Borne pade Ljudevit i velika ideja 
njegova. 

Punih sto godina zatim ostade ideja Ljudevita Posav¬ 
skoga neostvarena. Odieljene kneževine hrvatske doživješe 
u to vrieme razne zgode i nezgode: sad se pokoravahu Fran¬ 
cima, sad grčkomu caru, sad se opet uticahu pod okrilje papi 
rimskomu. Istom desetim viekom izpuni se namišljaj Ljude¬ 
vita Posavskoga. Bijaše to za Tomislava, velikoga župana 
dalmatinskih Hrvata. 

O rodu kneza Tomislava, tko mu je bio otac, tko li 
mati, ne znamo ništa. Ali stare knjige mnogo nam pričaju, 
da je Tomislav bio hrabar mladić, jak na oružju i vele po¬ 
duzetan, „da je bio mlad i kripak u rvanjih!" Njega ide 
velika zasluga, daje hrvatske kneževine sjedinio, novu državu 
svoju osilio i proslavio, pače i temelj potonjoj duševnoj kul¬ 
turi položio. 

Kad su hrvatski velmože Tomislava na „kneževski stol“ 
posadili, bijaše stanje Evrope veoma čudno. 




GO Tomislav, prvi kralj hrvatski. 


Silne nekad države, s kojih je narod hrvatski dugo 
stradao, bijahu duboko pale: franačko kraljevstvo bijaše raz- 
komadano, a grčko carstvo priestolnim borbama veoma oslab¬ 
ljeno. Velika kneževina Moravska, koju je Svatopluk u srcu 
Evrope osnovao, izginula je netom s obzorja evropskoga. Na 
ruševinama, moravske države banio se narod nov, dosele u 
Evropi nevidjen, kojega se je cieli kulturni sviet živo bojao. 
Bijaše to narod magjarski. 

Ovaj čas evropske nemoči dobro dodje Slavenima na 
Balkanskom poluotoku. Upotrebiše ga Bugari i Hrvati. Bu¬ 
garsku podiže veliki car Simeon, a Hrvatsku knez Tomislav. 
Na zapadnoj i istočnoj strani Balkanskoga poluostrva nik- 
nuše dvie slavenske države. Samo se je bojati bilo, ne će li 
se obje jednom sukobiti, te medjusobnim trvenjem upropastiti? 

Knez hrvatski Tomislav započe veoma srećno. Prva mu 
je briga bila, da zauzme posavsku Hrvatsku medju Dravom 
i Savom, koja je uvalom Magjara u Panoniju ostala bez go¬ 
spodara. Stara kronika dukljanska pripovieda obširno, kako je 
Tomislav mnogo s Magjarima vojevao, te nakon dugotrajne 
borbe dobitnikom ostao. U ime nagrade za dugotrajni rat taj 
zadobi posavsku Hrvatsku, te je sjedini sa svojom kneže¬ 
vinom. Ovako izvede on ideju Ljudevita Posavskoga. 

Hrvatski se je narod nastanio na zemlji carstva grčkoga, 
te dugo priznavao vrhovnu moć cara byzantskoga. Tomislav 
zamisli prvi, ne bi li narod hrvatski učinio pođpuno nezavisnim 
i samostalnim. Tu mu i nehotice pomogne car bugarski Si¬ 
meon. Simeon si naime stavi životnom zadaćom, da grčko 
carstvo uništi, te u samom Carigradu priestol bugarski za¬ 
sjedne. Dok se je Simeon pred vratima Carigrada s Grcima 
borio, odkaza knez Tomislav Grcima svaku poslušnost, te učini 
državu svoju samostalnom i slobodnom. 

Ovako osili Tomislav kneževinu hrvatsku. Ali to ne 
bijaše dosta. Na iztoku i jugu zemlji hrvatskoj sterahu se 
još druge krajine, kano Bosna i Hercegovina (Hum). U 

Humu gospodovaše knez Mihajlo, Bosnom pak vladahu po¬ 
jedini župani. Razširiv kneževinu svoju na sjeveru poželi 
Tomislav, da i ove strane pod svoju vlast skuči. Sreća mu 
posluži. Tako steče zapadnu Bosnu (županiju lievansku, gla¬ 
močku i duvanjsku), a humskoga kneza Mihajla skloni, da 
mu je vrhovnu vlast priznao. 

Sve osnove kneza Tomislava podjose krasno za rukom. 
Oko god. 920. bijaše on negdje na vrhuncu moći i slave 
svoje. Dok su Grci sa Simeonom borbu za bitak vodili, osnova 
on na iztočnoj obali Jadranskoga mora snažnu državu, kojoj 
je samo vanjskoga sjaja nedostajalo. Trebalo je tu novu dr¬ 
žavu uglednom učiniti. Za to odluči, da će se kraljem ovjen¬ 
čati i kneževinu svoju u kraljevinu preobraziti. Uzdajući se 
u se i u moćnu državu svoju ne htjede krune tražiti ni u 
pape rimskoga, ni u cara i patrijarke grčkoga, već postavi 
kraljevski vienae sam sebi na glavu. Nitko nam doduše ne 
spominje, kako se je krunio, ali u duhu ga vidimo usred 
Duvanjskoga polja u prastaroj crkvi, gdje ga je odabrana 
kita velmoža hrvatskih okružila, kako mu dvorski častnici 
pružaju žezlo i mač, te kako mu hrvatski biskup, Grgur 
ninski, kiti proslavljeno čelo zlatnom krunom, tim najdrago¬ 
cjenijim znakom svjetovne moći i slave. Bilo je to poslije go¬ 
dine 920., a prije god. 925. 

Tako postade Hrvatska kraljevinom, i to moćnom kra¬ 
ljevinom. Tomislav, ojačav nasliedjenu si državu i podavši 
joj vanjski sjaj, mogaše sada o tom misliti, da u miru i za¬ 
dovoljstvu novu kraljevinu uredi i uljudi. 

Ratoborni se duh u njem smiri, te zadnjih godina svo¬ 
jega vladanja nastojaše jedino o nutarnjem uredjenju svoje 
države. Ponajprije ustroji si dvor poput ostalih evropskih 
vladara, zatim uvede feudalni ustav, te učini nasljedne žu¬ 
pane svojim vasalima. Tim ukide za dugo mnoge pobune, 
s kojih su predšastnici njegovi pogibali, te postavi ujedno 
temelj nasljednoj kraljevini Držislavovića- 

Oko god. 925. sazove on veliki sabor u grad Spljet. 
Poput zapađno-gotskili kraljeva sabere on na tom zboru ne 
samo svjetovne velmože, već i duhovne poglavare. Tu bijaše 
vasal njegov Mihajlo knez humski, svi bani i župani; zatim 
nadbiskup spljetski Ivan, hrvatski biskup Grgur ninski, bi¬ 
skupi rabski, krčki, osorski, dubrovački i kotorski; napokon 
poslanici pape Ivana X., i to Ivan Leon i Madalbert. Na zboru 
je trebalo mnogo toga popraviti. Za pređjaŠnje nemirne dobe 
bijaše hrvatskom zemljom tolik nered zavladao, da je narod 
u barbarstvo pao. Škole se bijahu zanemarile i nauka, vjera 
božja, propadala, bune se rađjale, svećenici, pače i knezovi 
se ubijali. Da, — i same svetinje braka bijaše ponestalo. 
Trebalo je dakle ovomu zboru težke rane izliečiti, te hr¬ 
vatski narod od socijalne propasti sačuvati. Spljetski sabor 
učini svoju dužnost. Nakon dužega savjetovanja bude na sa¬ 
boru petnaest točaka ustanovljeno, kojima se je imalo dosko¬ 
čiti poglavitim neredima za sva vremena. 

Teško bijaše Tomislavu pri duši, kad se je zapodjela 
borba izmeđju hrvatskoga i latinskoga svećenstva radi bogo¬ 
služja i crkvenoga jezika. Već u prastaro vremena propo- 
viedahu Hrvatima kršćansku vjeru svećenici nadbiskupije 
spljetske —- te uvedoše u službu božju jezik latinski. Kad 
su poslije slavenski apostoli sv. Ciril i Metodije uzeli na- 
vieštati vjeru božju jezikom slavenskim, donesoše mnogi uče¬ 
nici njihovi službu i knjige slavenske u Hrvatsku. Tim se 
razdvoji narod hrvatski na dvoje. Jedan dio pristajaše uz 
hrvatske svećenike (glagolaše) i biskupa im u Ninu, a ostali 
ostadoše vjerni jeziku latinskomu i nadbiskupu spljetskomu. 
Doskora se porođiše razmirice međju svećenstvom crkve 
ninske i spljetske. Potonji uzeše biediti hrvatske glagolaše, 
da su krivovjerci, i ocrniše ih kod pape. Velik jaz nastade 
međju obima strankama, kad su za Tomislava vladala dva 
odlučna biskupa, i to hrvatski biskup Grgur u Ninu, a 
Ivan III. u Spljetu. Ivan ocrni hrvatske svećenike pred 

papom Ivanom X., da su krivovjerci i da služe službu božju 
jezikom nedopuštenim. Papa povjerova tim glasovima, te na¬ 
loži Tomislavu, da ukine slavensko bogoslužje. Junak To¬ 
mislav, nepobjediv na oružju, popusti rieči papinskoj. Ođ- 
rekav se za uviek grčkoga cara i njegove vlasti mišljaše 
Tomislav, da će popuštanjem u crkvenim stvarima steći revna 
prijatelja u rimskom papi, koji će ga u svjetskim stvarima 
svojim ugledom i moći pomagati. I ako se je hrvatski biskup 
Grgur svom snagom svojom za Hrvatstvo borio, morade ipak 
podleći silnoj volji svojih gospodara. Jezik hrvatski bude iz 
službe božje izključen — a vlast hrvatskoga biskupa znatno 
stegnuta. 

Premda je Tomislav u kasnije doba svojega vladanja o 
miru nastojao, morade se ipak još jednom na bojnom polju 
ogledati. Suparnikom bijaše mu moćni car bugarski Simeon. 

Skršiv Simeon silu grčkoga carstva okrenu oružje svoje 
prema zapadu. Tu življahu međju državom bugarskom i hr¬ 
vatskom Srbi pod svojim domaćim županima. Ove naumi 
car Simeon svojoj vlasti podvrći, ne bi li kasnije preko 
Srbije i hrvatsku kraljevinu stekao. Srbski knez Zaharija 
morade pred bugarskom silom uzmaći, te ne znajući, komu 
bi se utekao, pohrli u Hrvatsku kralju Tomislavu, ne bi li ga 
ovaj pred bugarskom silom obranio. Tako nastade hrvatsko- 
bugarski rat 

Simeon jedva dočeka tu liepu zgodu, da u jedan mah 
Srbiju i Hrvatsku smrvi. I onako je dobro znao, da bi do 
sukoba međju Hrvatskom i Bugarskom doći moralo. Zato sa¬ 
kupi god. 927. golemu vojsku, dade joj za vodju Alogobotura, 
te ju posla put Hrvatske. Tomislav ne bijaše takođjer lien. 
Sakupiv vjerne svoje dočeka bugarske čete u neprohodnim 
gorama hrvatskim, te potuče do nogu vojsku bugarsku. Poraz 
Bugara bijaše tako silan, da nam svi grčki ljetopisi, dapače 
i mnogo kasniji ljetopis ruskoga kalugjera Nestora, o njem 
pripoviedaju. 

Malo zatim umrie g. 927. car Simeon. Smrću njegovom 
nestade svake pogibli po kraljevinu hrvatsku. 

I Tomislav podje za Simeonom u grob. Kad i gdje je 
umro, ne znamo; dapače ne znamo ni to, gdje nam počiva 
„prvi kralj hrvatski. 11 

Dukljanski ljetopis spominje jedino, da je Tomislav 
vladao trinaest godina. 



Hrvatska straža u Španiji. 

I - 1 ? | d kada je Hrvat zauzeo zapadno primorje Balkanskoga 
Vy poluotoka, dolazio je mnogo u doticaj sa susjednom Ita¬ 
lijom, pače sve do danas uzdržala se je hrvatska naseobina 
u južnom kraju Italije. Ali da se je Hrvat taknuo i Španije, 
te u onoj djedovini Cida na obalama Guađalquivira štitio prie- 
stolje tudjega gospodara: o tome, mislim, ne zna se u nas 
mnogo, pa zato ću da pripoviedam. 

Malo poslie bitke kod Xeres de la Frontera, uslied koje 
su Arapi prevladali Spanijom, utemelji oko g. 750. posljednji 
Omejević Abđerrakman I. samostalni kalifat u Kordovi. Tu 
na rieei Guadalcpiiviru razvijaše se bujni duh Arapa: znanje 
i umjetnost uspievahu tako, da se je Španija domala pretvo¬ 
rila u evropski raj. Oko kalifa kordovskoga, koji se u krasnoj 
palači u Alkazaru nastanio, skupi se brojna kita umjetnika 
i umnika, te proslavi svoga gospodara divnim zgradama, uz- 
nositim pjesmama i učenim djelima. Korđova postade drugim 
Bagdadom. 

No sred te slave i moći strepio je kalif za svoj život. 
Prirodjenim azijatskim despotizmom tlačio je svoj narod, pa 
zato nije ni časak bio siguran od osvete podanika svojih. 
Pače ni u svojoj palači ne bijaše silni kalif miran; svagdje 
nazrievaše ubojiti mač nezadovoljnoga Arapina. Zato bijaše 
potrebito, da si ustroji vjernu stražu, koja će mu život ču¬ 
vati i, priestolje štititi. Kao što su nekad rimski despoti u 
Klaić: Slike iz slavenske po vješti. 5 



66 


Hrvatska straža u Spaniji. 


svoju tjelesnu stražu (pretorijance) vrstali bjeloputnu mladež 
germansku, jer se u svoje zemljake nisu uzdavali, tako su i 
kordovski kalifi u svoju četu redali po izbor Hrvate. Poznato 
je, da su za rimskoga carstva upravo pretorijanei osobitu moć 
stekli, te da su rimskomu svietu careve nametali i skidali. I 
hrvatska straža, izprva malena i neznatna, steče s vremenom 
toliku vlast, da je njezin glavar koji put ravnao udesom ka¬ 
lifa,'te vladao Spanijom. 

Ali kako su Hrvati u Španiju došli, i kada? Hrvati su 
od vajkad imali veliku mornaricu, tako ratnu, kako trgovačku, 
te po dalekom moru u sviet putovali, često bi se sukobili 
s neprijateljima, bilo s Mletčanom, bilo Arapinom. K tomu su 
i gusari naše primorje često plienili. Za tih neprestanih borba 
i s neprijateljima i s gusarima dopanuli su mnogi Hrvati su- 
žanjstva. Po tadanjem običaju prođavahu se ratni sužnji u 
roblje, i to za skupe novce. Glavno tržište robova bijaše grad 
Aleksandrija, a najbezdušniji trgovci Mletčani. 

Kad je dakle treći kalif u Kordovi, po imenu Hakem I., 
(796—822.) prvi uzeo stalnu tjelesnu stražu ustrojavati, nije 
mu drugo trebalo, nego da si što više robova u Aleksanđriji 
kupi. I zaista on ustroji stražu od 5000 momaka, sve samih 
robova, medju kojima je osim Afrikanaca bilo do 2000 pravih 
Hrvata. Hrvatsku četu odieli on od drugih, te im dade za¬ 
sebnoga vodju. Ta je tjelesna straža obitavala u kasarnama 
kraj kraljevske palače Alkazara, te ju čuvala, i poput redo¬ 
vite vojske plaću dobivala. Budući da Hrvati nisu znali arapski 
govoriti, nazivali su ih Arapi ,,Niemci.“ No upravo radi toga 
bijahu kalifu osobito u volji, jer se nisu mogli sporazumjeti 
ni rotiti s urodjenicima. Tako postade oko g. 800. „hrvatska 
straža“ u Spaniji. 

Moć i upliv hrvatske straže bijaše u prvi kraj malen, 
no već prvi kalifi pomogoše joj do ugleda. U vrieme od 
god. 822—976., kad su moćni i čestiti kalifi vladali, bijaše 
ona krepka podpora pri njihovim poduzećima. Zato je Abder- 

rahman III., o kojem kroničari pripoviedaju, da se je s ev¬ 
ropskim vladarima, pak i s hrvatskim kraljem (the King 
of the Slavonians) liepo pazio, uvidjev, kako su mu potrebiti 
Hrvati, povećao njihovu četu na 6000 momaka, te irn je dao 
vodju od hrvatskoga roda. Za Alhakema II., sina njegova, 
stekoše Hrvati toliko povjerenje, da su tik pred njegovim 
priestoljem stražili. Kada je taj veliki kalif umro, te za 
njim slabi kalifi sliedili, unijela je hrvatska straža veliku 
važnost steći. 

Alhakema naime naslieđi nedorasli i slabi sin Hešam II., 
najnesrećniji od svih vladara kordovskih. Namak se tu do¬ 
čepa kormila neki Almanzor od porodice Alamerida, kojega 
je novi kalif svojim hađžibom (prvim savjetnikom) imenovao. 
Tašti i za vladanjem pohlepni Almanzor zamisli, da zakoni¬ 
tomu kalifu iz ruku otme svu vlast, te svojoj porodici kalifat 
osigura. Najviše ga je u tome podhvatu smetala tjelesna straža, 
koja je Hešamu posve odana bila. Ipak mu uspije afri- 
kansku četu na svoju stranu pređobiti; ali hrvatske straže 
ne mogaše nagovoriti, da vjerom krene. Ne preostade mu, 
nego da vjerne Hrvate uništi. I zaista g. 980. udari sa svojim 
četama na njih, te ih do jednoga sve poubije. Ugrabivši poslie 
svu vlast kraj slaboga Hešama uvidje, da bi mu potrebita 
bila hrvatska četa, odana njemu i njegovim nasljednicima. 
Zato ustroji naskoro novu četu Hrvata na svoje ime, te im 
dade svoje obiteljsko ime „Alameris. 11 Od toga vremena do¬ 
laze Hrvati pod tim imenom. Kad je zatim g. 1102. Almanzor 
umro, ostavi dva svoja sina: Abđelmelika i Abderrahmana, 
da ga u časti hadžiba nasliede, te kalifatom upravljaju. 

Ali se za čas diže na njih rodjak kalifa, po imenu Mu¬ 
hamed. On dade živa još hadžiba Abderakmana smaknuti, 
te primi kormilo u svoje ruke. Hešam II. ne mogaše toga 
zapriečiti, ali zato se podiže pleme Alamerida sa svojim pri- 
vrženicima, da osveti smrt svoga rodjaka. 

Za tih gradjanskih borba uzvine se do osobite premoći 
vodja hrvatske straže Wadba el Ameri, rodjen Hrvat, 
koji j e P e ^ godina (1009—1013;) bio najznamenitija ličnost u 
Korđovi. Još prije umio se je Almanzoru, bivšemu badžibu, 
tako ulaskati, da ga je imenovao dvorjanikom kalifa He- 
šama. Premda pun barnosti prema svomu gospodaru i prema 
svojim dobročiniteljima Alameridima, uviđje, da se za sada 
Muhamedu za počinjena ubojstva ne može osvetiti, te odgodivši 
osvetu za bolju zgodu, približi se nametniku. Taj nadvlada 
svoje protivnike i sreća njegova probudi u njem želju, da 
se sam kalifom proglasi. Nesrećni ga je Hešam još u tome 
bolje podkriepio imenovavši ga svojim hadžibom. Sada odluči 
Muhamed, da Hešama po što po to smakne, ali ga od toga 
odvrati lukavi Wadha el Ameri savjetovavši mu, da kalifa \ 

u duboku tamnicu zatvori. Sutradan bude neki kršćanin, 
veoma nalik na kalifa, ubijen, te svietu u Korđovi progla¬ 
šeno, da je kalif umro. S velikom slavom bude tobožnji kalif 
sahranjen, a na to Muhamed vladarom proglašen. 

Gim je Muhamed sio na kalifsku stolicu u Korđovi. 1 

bijaše mu prva briga, da Hrvata Wađhu el Ameri pređobije. 

Imenova ga zato svojim hadžibom. Tim probudi veliko ne¬ 
zadovoljstvo kod drugih četa tjelesne straže, naročito kod 
Afrikanaca, koje je vodio Hešam ben Soliman, biesan, što 
je Hrvata zapalo tako važno mjesto. Na to zapovjedi Mu¬ 
hamed, da se Afrikanci udalje iz Kordove; no ti se pobune 
te počnu pođsjeđati samu palaču Alkazar. Težko pođje Wađhi 
el Ameriju za rukom, te je s hrvatskom četom Afrikance iz 
grada protjerao. Tom prigodom uhvati on vodju Hešama ben 
Solimana, te ga dade smaknuti. Ali protjerani Afrikanci ne 
htjedoše se smiriti, već izabravši Solimana ben Hakerna za 
svoga poglavicu zapodješe građjanski rat. 

U tom se je ratu Wadha veoma lukavo ponio, prista¬ 
jući vazda uz jačega, a ostavljajući slabijega. Vjeran Alame¬ 
ridima i zakonitomu kalifu, koji je u tamnici čamio i kojemu 


je život spasao, nastojaše, da oba takmaca: Muhameda i So¬ 
limana oslabi i uništi, te Hešama na priestolje uzpostavi. 
Kad je Soliman Muhameda pobiedio, te ovaj iz Kordove po¬ 
bjegao, savjetovaše Wađha stanovničtvo, da pobjeditelja bez 
ođpora liepo primi. Soliman unidje zaista u grad, dade se 
proglasiti kalifom, te zadrži Wadhu za svoga savjetnika. Taj 
je međjutim znao,za čas stanovničtvo proti Solimanu uzru¬ 
jati, a da ga još bolje u rog natjera, ođkrio mu je tajnu, da 
pravi kalif Hešam živi. Zahtjevao je takodjer, da nesrećnoga 
Omejevića na priestolje posadi i time si zahvalnost naroda 
steče. No Soliman ne htjede na to pristati. 

Naskoro skupi Muhamed veliku vojsku, potuče Solimapa, 
te ga iz Kordove protjera. Wadha se opet prilikama pokori, 
te ga dočeka velikim slavljem. Na to mu Muhamed povjeri 
upravu nad Kordovom, a sam podje, da pohiedjenoga nepri¬ 
jatelja progoni. Ali ga loša sreća snađje: on bude potučen i 
uteče jedva živ s nekoliko momaka u Korđovu. 

Sada mišljaše Wađha, da je kucnuo čas osvete. Soliman 
podsjedaše grad, a Muhamed ne imadjaše nikakve vojske. 
Čitava se Kordova uzbunila, nitko nije znao, što da čini. 

Jedini Wadlia ne izgubi nade, već dade na brzu ruku 
gradske zidine popraviti, te sve za obranu prirediti. On bijaše 
sada jamačno sa svojom četom jedini gospodar u Korđovi. Sve 
časti popuni on sa svojim zemljacima Hrvatima, privrženicima 
kuće Alameriđa. Sva vlast bijaše u njegovim rukama, tako da 
se je Muhamed više bojao njega, nego samoga Solimana, oso¬ 
bito kad je spazio, da mu radi o glavi. I zaista gledaše Wadha, 
da nametnika sasvim uništi. On izvadi biednoga Hešama II. 
iz tamnice, te ga javno u najvećoj mošeji puku predstavi. 
Narod, koji je mislio, da je pravi kalif davno već preminuo, 
bijaše uzhićen, te klicaše od veselja. Hešam II. zasjedne 
opet priestolje, a Wadhu imenuje svojim hadžibom. 

Tako podje Wadhi lukavošću za rukom, da si gospodara 
izbavi, koji je od sad bio pravo orudje njegove volje. Naj- 

prije bude Muhamed smrću kažnjen. Odrubljena inu glava 
bude Solimanu u tabor poslana, da vidi, Sto i njega čeka, 
ako dulje tako uztraje. Soliman se strašno razjari, te posla 
glavu sinu mu Obeidalahu i pozove ga, da zajedno s njime 
otca osveti. Tako se dvie prvobitno protivne stranke zdru- 
žiše, da Wadhu i kalifa zbace i unište. 

Wadha uviđje, kako je stauje opasno, pošto se je veliki . 
dio kalifata na njega podigao. Najprije mu bijaše do toga 
stalo, da se oba neprijatelja ne sjedine. Povjeriv zato obranu 
grada svojim vjernim drugovima, Hrvatima Zaboru i Hani¬ 
bal’u, podje sam s vojskom, iz grada, da neprijatelje raztjera, 
prije nego se uzmognu sjediniti. Najprije krene proti Obei¬ 
dalahu i potuče mu vojsku; zatim se vrati k Solimanu, te 
i njemu vojsku razbije. 

Vrativši se 'VVađha u grad bijaše najsilniji čovjek u 
kalifatu, te vladaše u ime Hešama II. sasvim neograničeno 
nad arapskom Španijom. Najveće časti dopadoše Hrvate; svi 
veći i znamenitiji gradovi zadobiše hrvatske upravitelje. Pravi 
Muhamedovci gledali su to uzvišenje Hrvata s velikim neza¬ 
dovoljstvom. Osobito kad je Soliman drugi put došao pred 
grad Korđovu, te počeo na nju udarati, čuli se glasovi proti 
Wadhi i njegovim ljudima. Kad je za to Hešam II. doznao, 
nakani svoga vjernoga slugu izdati, te se s Kordovancima na¬ 
goditi. Wadha, videći, da je propao, da je sam kalif počeo 
raditi mu o glavi, pokuša sreću sa svojim protivnicima, te 
zače sa Solimanom ugovarati, ne bi li nezahvalnoga kalifa . 
pretekao. Ali zalud mu nastojanje: slabi i nezahvalni Hešam 
dade ga uhvatiti, kuću mu pretražiti i budući da se u njega 
našlo pisama, s kojih su ga rad nevjere obiedili, odsude ga 
na smrt. Tako pade Wadha, vješt, lukav i hrabar muž, pade 
od ruke onoga, kojemu je spasao život i sačuvao priestolje. 

Smrću Wadhe el Ameri nadje i korđovanski kalifat 
Omejevića svoj grob. Zalud je Hešam II. drugoga Hrvata, 
plemenitoga i hrabroga Hairama, uzvisio na čast hadžiba: 

uza sav napor ne mogaše grada više obraniti. Kordova pade 
Solimanu u ruke. Po ulicama- se zametnu krvavo kreševo. 
Svagdje stajaše Hairam na čelu svojih Hrvata; više puta 
ranjen ipak ne uzmicaše, dok se krvlju obliven s crnom zem¬ 
ljicom ne sastavi. S njim pade posljednji stup Omejevića. 

Čim se je Soliman grada dočepao, ođsuđi Hešama II. 
na' smrt. Uzalud molbe gradjana, u taman prošnje Hrvata — 
kalif morade glavu izgubiti. Poslie smrti njegove propade za 
nekih dvadeset godina kuća Omejevića, a s njima i svaki 
trag hrvatskoj straži. 

Za gradjanskik ratova, koji su poslie Hešama li. po 
čitavoj arapskoj Španiji grozno bješnjeli, unno se je podići 
Hrvat Zohair Alameri. God. 1018. dade mu neki Ali ben 
Hamud namjestničtvo Denia, a sam si prisvoji grad Alme- 
riju. Malo zatim zavlada čitavim iztočnim primorjem pocev 
od Murcije do Almerije zajedno s Balearskim otocima. On 
preživje pad Omejevića i umrie g. 1041. nakon dugotrajna, 
srećna vladanja. Priča se, da nije umro naravnom smrću. 

Hrvatski kraljević u Mletcima. 

H rvatski kralj Krešimir Stariji, nasljednik kralja Tomi¬ 
slava, ostavio je iza sebe četiri sina: Svetoslava (Su- 
rinju), Držislava, Krešimira i Gojslava. Kako je slavni otac 
u samrtni čas veliku svoju kraljevinu međju svoje sinove 
razdielio, ne znamo; ali stoji, da je prvorodjenca svoga Sveto¬ 
slava odredio, da sjedne na kraljevsko prjestolje. 

Svetoslav postade kralj' hrvatski. No u njega ne bijaše 
one šibe snage i krieposti, koje je upravo u taj tren hrvat¬ 
skomu kralju trebalo. Tamo na iztoku osililo se byzantsko 
carstvo za cara Vasilija II. Bugarobijca, kako nikad prije; 
ovdje na zapadu podigao se novi takmac državi hrvatskoj, 
republika mletačka. Obje te države uhvatile se u zajedničko 
kolo, da Hrvatsku, tu kraljicu Jadranskoga mora, smrve i na 
njezinim ruševinama svoju vlast razšire. 

Slabi je kralj Svetoslav vidio jasno, da se nad obzorjem 
njegove domovine sprema silna oluja. Ne uzđajući se u se, 
ni u hrabrost svoga naroda, tražijaše on prijateljstvo Mletčana’ 
da bi ih dobrim odvratio od pogubnoga nauma. Toga ne 
mogaše podnositi mladji brat Držislav. Njemu lebdijaše pred 
očima stara slava hrvatska, on se spominjale otčevih vre¬ 
mena, kad se je mletački lav hrvatskomu žezlu poklonio i 
vječnu mu vjeru prisegao. Zašto da se starodavna država 
boji novorođjene sile zapadnoga susjeda, zar ne živi više 
drevni, junački narod hrvatski? 



Hrvatski kraljević u Mletcima. 


Hrabri i ponositi Držislav opro se slabomu Svetoslavu. 
Hrvatski narod pristao uz smiona kraljevića: Svetoslav iz¬ 
gubio priestolje i krunu, a Držislav postao kraljem hrvatskim. 
Skinutome i osramoćenome Svetoslavu bijaše od sada jedina 
misao — osveta. Da, osvetiti mu se valjalo, makar propao 
sav hrvatski narod i domovina, gdje mu počivaju svete kosti 
slavnih praotaca! 

Cas osvete kucnuo. U Mletcima postao dužđom Petar 
II. Orseoli, muž vele podhvatljiv i smion. Prva mu je briga 
bila, kako bi Mletke hrvatskoga vrhovničtva oslobodio, te 
sam zavladao Jadranskim morem. Odkaže zato hrvatskomu 
kralju danak, što su ga do sada Mletci Hrvatima plaćali. Malo 
zatim odluči povesti vojnu na Dalmaciju, ne bi li Držislavu 
netom osvojene gradove Latinaca oteo. Nukalo ga na to ne¬ 
zadovoljstvo Latinaca, zatim nada, da će ga pri tome poma¬ 
gati i Svetoslav. I nije se prevario. Osvetoljubivi Svetoslav 
pridružio se Mleteaninu proti vlastitomu bratu, na štetu i 
propast naroda i domovine svoje! 

Bijaše to godine 998., u svibnju. Iza tajnih priprema, 
a u dogovoru sa skinutim Svetoslavom i njegovom strankom, 
navali Petar II. Orseoli iznenada na Dalmaciju. Latinci ga do¬ 
čekaše s velikim slavljem, dok mu se hrvatski kralj Držislav 
ne mogaše oprieti. Bijaše u jednu ruku zatečen, a u drugu 
priedjoše mnogi Hrvati na stranu skinutoga Svetoslava. U tinji 
čas predobi mletački dužd kvarnerske otoke, zatim primorske 
gradove Zadar, Biograd, Trogir i Spljet. 

Kad je dužd Petar stigao u Trogir, dodjoše preda nj 
gradjani i biskup trogirski, pokloniše se, te mu se zavje- 
riše za sve vieke. Ali eto čuda! Iza ovih bane pred njega 
skinuti kralj hrvatski Svetoslav Surinja, zahvaljuje mu, što 
ga je došao osvetiti, te mu prisegom obriče, da će mu vazda 
biti vjerni pristaša i prijatelj. A da vez prijateljstva bude 
trajniji i uži, predaje mu nestašno čedo svoje, malenoga 
sinka Stjepana, neka ga vodi u Mletke za taoca, neka ga 

nadahne i odgoji duhom latinskim, da i on bude jednom kao 
kralj hrvatski gorljiv i stalan prijatelj Mletaka. Eto, što učini 
hrvatski jal, — kako nastrađa domovina od osvete slavo¬ 
hlepnoga i nevriednoga Svetoslava! 

Ovjenčan slavom vrati se mletački dužd Petar u svoju 
postojbinu. I malenoga kraljevića Stjepana povede sa sobom u 
Mletke, da ga uzgoji po želji i namisli svojoj. Sin hrvatske 
majke, čedo kršnih gora dalmatinskih zaboravit će jezik ma¬ 
terinji, zaboravit će običaje naroda svoga, taj krasnik majke 
prirode postat će tudjinac, ovejani i razmaženi Latinac. 

Stjepan dodje medju nove ljude, u novi sviet. Kako 
krasan, kako zamaman bijaše taj sjajni, razkošni život u 
Mletoima! I kako napredan prema priprostomu životu hrvat¬ 
skoga dvora! U državnim đvorima u Mletcima bijaše pre¬ 
krasno. Tamo su sobe vonjale najugodnijim mirisavkama, 
tamo se nije kupalo u običnoj vodi, već u biser-rosi, tamo se 
blagovalo zlatnim vilicama. U sjajnim dvoranama kočile se 
liepe i zamamne žene, pune divotnoga čara, da im odoljeti 
ne možeš. Tu je vesela Grkinja Marija, tu četiri mlade kćeri 
dužda Petra. 

Kraljević Stjepan ne mogaše se sasvim oteti zavodlji¬ 
vome sjaju. Došao kao diete od nekih deset godina na mle¬ 
tački dvor, bijaše premlad, da bi se mogao oprieti tamošnjim 
dojmovima. Malo po malo priuči se udobnomu i liepomu ži¬ 
votu, da, još više, u njem se rodila ljubav prema dužđovoj 
kćeri, — prema liepoj Hiceli. Nije pravo prošlo ni deset 
godina, a mladi Stjepan prosi liepu Hicelu za ženu. Dužd 
mu je rado daje, veseli se u duši, kako će budući hrvatski 
kralj i rodbinstvom svojim biti prinudjen, da bude vazda 
gorljiv prijatelj Mletaka i porodice Orseola. Godine 1008. po¬ 
stade Hicela ženom hrvatskoga kraljevića Stjepana. 

Da li je kraljević Stjepan još dulje u Mletcima boravio, 
što je ondje radio, da li se je zaista odmetnuo od svoga roda, 

nije nam povjestnica zabilježila. Ali oko god. 1035. vidimo 
ga na hrvatskomu priestolju, vidimo ga snažna, gdje brani 
pravo i probitke svoje zemlje. 

A nije se od roda svoga odmetnuo. Ta on je rodio 
i odhranio Petra Krešimira Velikoga, najslavnijega 
kralja hrvatskoga. 




Oporuka posljednjega Držislavoviea. 

Oporuka posljednjega Držislavoviea. 

/ a potomaka kralja Držislava procvate hrvatska zemlja; 
/J na najveći stepen moći i slave podiže ju Krešimir IV. 
Veliki. Liepo ga se povjest sjeća, kada za nj veli, da je pre- 
zaslužan tako za svoju kraljevinu, kao za crkvu: da ju je 
mnogim zadušbinama obogatio, a kraljevinu „po kopnu i po 
moru“ na daleko razširio. Jedna ga samo briga kidala, što 
nije imao od srca poroda. Ne bi druge, nego da sinovca 
svoga Stjepana posini, te tako narodu glavara ostavi. Postade 
Stjepan hercegom hrvatske zemlje, baštinikom svoga strica, te 
božjom milosti „budućim nasljednikom hrvatskoga priestola.“ 

Mirno je Krešimir usnuo znajući, da je zemlja srećna 
pod žezlom kralja iz roda svoga. No jedva da je preminuo, 
eto bune i graje proti novomu kralju. 

Boljar Slavić doćepao se krune, a Stjepan, zakoniti 
kralj, ode u zabit, ne bi li svietu zamro, te nepravdu zabo¬ 
ravio. Gorko raztužene duše boravio je dane, dokle ga i tje¬ 
lesna nemoć ne prevlada. 

Slavića stiže bič osvete. Kako je došao, tako je i prošao:, 
za dvie godine nestalo mu traga. Hrvatski priesto bijaše 
prazan, ali nesrećni Stjepan ne mogaše ga zasjesti. Bijaše se 
svieta već odrekao, jer ga je uz ljutu duševnu tugu nadjačala 
tjelesna bol. 

Hrvatska se gospoda na sabor skupila, čine vieće te 
izabiru Zvonimira, hrvatskoga bana, za svoga kralja. 

Bijaše to god. 1076. netom poslie krunitbe Zvonimirove; 
— Stjepan, posljednji ogranak stare hrvatske loze, traži pokoj 
sred zidina hladnoga samostana. 

U Spljetu se, u manastiru sv. Stjepana, svojega ime¬ 
njaka, nastanio, te dozivlje kralja gospodara Zvonimira, kra¬ 
ljicu Liepu i kraljeva sina Radovana. Nadošao kralj s dvorom, 
biskupima i županima, a Stjepan čini oporuku: 

„Eto me“ — uze on — „nekadašnjega svjetloga her¬ 
cega Hrvata, eto me od težke boli smrvljena! Pitao sam 
častne duhovnike kraljevstva hrvatskoga, ne bi me od grdnih 
rana duše moje izliečili ? I na savjet njihov svratio sam se 
pod krov ovoga manastira. “ 

„Svečano se zato odričem naslova ,,hercega“ i svih časti 
svojih, zatim prava na kraljevski priesto. Odričem se svega 
svieta i slave njegove. Tražim si samo vječno spokojište, ne 
bi li mi jednom za viek odlanulo. Zaklinjem vas zato sve, 
izmolite mi molitvom svojom u Boga proštenje grieha mojih.“ 
činio zatim zadušbine; manastiru, u kojem seje nastanio, 
poklonio na uzdarje nekoliko zemljišta. Sve darovnice po¬ 
tvrdi sam kralj Zvonimir. 

Još jednom bijaše mu medjutim sudjeno u sviet koračiti. 
God. naime 1088. umrie Zvonimir, te sada navale nekoji žu¬ 
pani i biskupi na Stjepana, da primi krunu. No u njega ne 
bijaše snažne ruke, k tomu leže već za dvie godine u grob. 

Tako utrnu posljednji tračak loze Držislavovića, s njim 
i samostalnost hrvatskoga naroda. 

Kletva, koju ljetopisac hrvatski XII. vieka izriče na (ista 
Zvonimirova, kano da se je izpunila, jer Hrvati više „gospo¬ 
dina od svoga jezika“ imali nisu. 

Smrt kralja Zvonimira. 

(Po narodnoj priči.) 

K raljevanje Dimitra Zvonimira ostade živo u pameti Hr¬ 
vatima: još kasno u dvanaestom vieku pričao je narod 
o njem. Imademo staru Hrvatsku knjigu, staru kroniku, sa¬ 
stavljenu negdje na đomak trinaestomu stoljeću, u kojoj nam 
Ijetopisae bilježi narodnu hrvatsku pjesmu o smrti kralja 
Zvonimira. 0 toj hrvatskoj kronici prozborio je nezaboravni 
profesor Jagić u svojoj povjesti hrvatske knjige, te pokazao, 
da se ciela ta kronika sastoji iz samih narodnih priča i pje¬ 
sama, ujedno je iztaknuo sadržaj liepoj priči o „Rađosalj ka- 
menu“. Premda je Ijetopisae predaju o smrti Zvonimirovoj na 
svoju preinačio, drugi joj oblik dao, a najpače u neki krono- 
logični sklad doveo, ne oduže joj ipak karakterističnih biljega. 

Na iztoku preko dalekoga mora zauzela je nevjera svetu 
zemlju, u kojoj se je Spas svietu rodio i umro. Vas kršćanski 
sviet kliče za osvetom. Papa i rimski cesar odlučili se boriti 
za svetu zemlju, zato pišu knjige biele na sve strane svieta, 
na sve okrunjene glave. I Zvonimir dobi dva pisma, gdje 
ga zaklinju i prose car i papa, neka pozove i skupi k sebi 
svu gospodu sebi podložnu. Kada bude skupština, neka pro¬ 
čita gospodi vitezovima i barunima svoga kraljevstva drugo 
pismo, što mu ga šalju, te neka im onda dade na znanje 
volju i odluku, što su je učinili vitezi i baruni hrvatski s do¬ 
zvolom gospodstva njegova. 


Kad je Zvonimir knjigu razumio, zapovjedi po svem 
kraljevstvu svojem, da se skupština sastane u Kosovu," i to 
na dvadeset i peti dan. Nadodje vrieme. Vojska polegla, te 
naredili straže. Dodje i kralj Zvonimir, te dade otvoriti listove 
pape i cesara velikoga grada'Rima: 

„Molimo brata našega Zvonimira s vlastnicima i pukom 
zemlje i kraljevstva njegova, da nam dadu na znanje, jesu 
li voljni uz nas pristati. Odlučili smo naime osloboditi sveta 
ona mjesta, gdje nam se Spasitelj rodio, gdje je muku trpio 
i krv na križu prolio u . 

Kada su to čuli Hrvati, ne dadoše listove ni dočitati, te 
ne samo da ne pristađoše uz molbu papinu, da sveta mjesta 
iz poganskih ruku oslobode, već uzeše vikati na kralja tu¬ 
žeći i vapijući jednim glasom: „da ih ište izvesti iz domova 
njihovih, ter s carem i papom otimati mjesta, za koja ih briga 
ne tare“. — Pa sad zasnovaše zlobnu misao, te učiniv medju 
sobom vieće, začeše vapiti: „Bolje, da on (Zvonimir) sam 
pogine, nego da nas izvede iz naše djedine, te da idemo 
uzimati tako daleko tudje gradove i mjesta za druge ljude.“ 

Svinimiru tada ne dadoše ni progovoriti, nego s bukom 
i vikom počeše ga sjeći i ranjati. Ogreznuv u svojoj krvi 
pun težke boljezni prokle tada Zvonimir Bogom nevjerne 
Hrvate, da nikada više gospodina od svoga jezika ne imali, 
nego vazda tudju jeziku podložni bili. Izranjen i Hrvate pro- 
klinjući izdahnu Zvonimir, pošto je trideset i pet godina 
hrvatskom zemljom vladao. 

Tako narodna pjesma o smrti kralja Zvonimira. Mnogo 
kraće, ali skroz isto pripovieda nam drugo latinsko pismo, 
što se je sačuvalo uz povjest poznatoga Tome arcidjakona. I 
tu se sve spominje na vlas, te bi čovjek pomislio, da je pisac 
toga pisamca ovu viest izvadio iz spomenute hrvatske kronike. 

Sve do šestnaestoga vieka sačuvala se ova predaja u 
hrvatskom narodu, te nam jasno pokazuje, kako se ista priča 

* Kosovo je selo i polje blizu Knina u današnjoj Dalmaciji. 

Smrt "kralja Zvonimira. 


može tečajem viekova promieniti. U ljetopisu Ivana Toma- 
šića iz 16. vieka pripovieda se ovo: 

Kralj hrvatski Zvonimir, želeći sveta mjesta nevjernicima 
oteti, zapovjedi, da se svatko stavi oružan na Petrovo polje. 
Kada su Slovinci (pisac razlikuje Slovince od Hrvata) razu¬ 
mjeli rieči kralja svoga, uzkliknuše: „Što radi taj kralj, ni¬ 
kada vise ne vidjesmo djece, žena ni domovine'svoje. Pa čemu 
da se prtimo preko dalekoga mora?“ Razlj učeni Slovinci 
nagovorile kraljevskoga tajnika, i pekarnika imenom Tadiju, 
da kralja iz osvete noću ubiju. Bijaše to noću dne tridese¬ 
toga ožujka, kad su ta dvojica pod kraljevski šator unišla, 
te kralja smrtno ranila. — U zadnji čas dozove Zvonimir 
sve podložnike k sebi, te uzme pred svima govoriti: „Oj, 
nevjerni vi Slovinci, tko vas je uputio, da me ubijete? Vazda 
ste bili nezadovoljni pod žezlom mojim 11 . — Zatim reče Hr¬ 
vatima: „Oj, vjerna braćo moja Hrvati i Dalmatinci, iz svega 
srca vas žalim, što sam vam posljednji bio kraljem. Od sad 
ćete vazda biti podložni tudjemu gospodaru 11 . 

Pusti dušu i bude sahranjen u Kninu u hramu svetoga 
Bartola. Oj, nesrećna Hrvatska, kolika si i kakova kralja 
izgubila! 

Koliko je u toj priči istine, nije mi svrha pokazati. Do¬ 
voljno je, ako čitaoca sjetim, da je Zvonimir živio za vrieme 
velikoga pape Grgura VII., kojino je prvi zasnovao ideju 
borbe kršćanskoga zapada proti iztoku, te u istinu svom silom 
nastojao, da pokrene križarsku vojnu. 0 tom svjedoče i pisma, 
što ih je na kraljeve upravio. Ali da li je i Zvonimira pozvao, 
da li je ovaj uza nj pristao i ovako zaglavio, o tom kritička 
po vješt nije do sad ništa saznala. 

Bog Svetovit i proročište njegovo u 

Arkoni. 

ladka je utjeha razcviljenomu Slavenu zaroniti u prošle 
viekove, te sabirati skupocjene ostatke veličine i slave 
pradjedova svojih. Daleki krajevi, cvatući gradovi bijahu 
nekad svojinom Slavena, pače i ondje, gdje danas tudji živalj 
gospoduje. Tri mora: Crno, Jadransko i ono na sjeveru, iz- 
medju Švedske, Ruske i Pruske, služila su smionim Slavenima, 
da u strane krajeve putuju, strane zemlje proučavaju, i stranu 
robu u svoju domovinu dovažaju. 

Tako nalazimo još u 12. stoljeću Slavena na Baltičkome 
(iztočnom) moru. Pod domaćim svojim knezovima boravljahu 
oni život miran i slobodan. Krajevi, što ih danas zovemo 
Meklenburg i Pomorje, bijahu domovina slavenskih plemena: 
Bođrica i Ljutica. No i dalje protezala se je domovina sla¬ 
venska. Plodni i za brodare veoma zgodni otočić R uj a n a 
(Riigen) bijaše predstraža slavenskoga svieta; visoke mu 
hridi na sjeveru i sjevero-zapađu odbijale su talase morske i 
štitile ravno kopno od bjesnila burnoga mora. 

Otočić dakle Rujana, koji zaprema po prilici 11'3 če¬ 
tvornih miriam., bijaše jednom napučen Slavenima, i kako 
islandska priča „Knvtlinga Saga 11 kaže: „silna i moćna sla¬ 
venska država. 11 

Knez i narod slavenski na tome otoku bijahu naj¬ 
moćniji međju baltičkim Slavenima: otok Rujana bijaše sre- 

Klaić: Slike iz slavenske povjesti. ® 

đište političkoga života u sjevernih (baltičkih ili polabskih) 
Slavena. 

Davno već bili su Ljutici i ’Bodrioi pokorni njemač¬ 
komu gospodaru; u Karenzu pak, tome glavnome mjestu 
otoku Rujane u ono vrieme, vladao je još domaći knez. 
Odasvud od neprijatelja okružen odbijao je hrabri Teclav 
sa 9000 drugova krepko navale dušmana svojih. I bio bi se 
održao, narod i vjeru spasao, da nije Slavenin tudjincu po¬ 
mogao. Bratoubojstvom i neslogom nestade traga baltičkim 
Slavenima. 

U vjeri i štovanju starih slavenskih bogova prednjačio 
je takodjer. otok Rujana svim sjevernim Slavenima. Uz gro¬ 
movnika P e r u n a štovali su Rujanci i Triglava. Imena 
kao Živa, Radgost, Gerovit ili Jarovit, i Svarožić 
sjećaju nas na stare slavenske bogove, o kojima osim imena 
jako malo znademo. No najglasovitiji i jamačno uajglavniji 
bog bijaše ini Svetovit. 

Na sjevero-zapadu otoka Rujane u tvrdji Arkoni bio je 
kip i hram Boga Svetovita. 0 bogu Svetovitu znademo više 
toga pripoviedati, nego o svim ostalim slavenskim bogovima, 
a za to zahvaliti nam se je dvojici njemačkih ljetopisaca. 
Helmold, ljetopisac saski, i Saxo Gr ranim a ti cus, po- 
vjestničar danski, poznavali su otok Rujanu, te su nam osta¬ 
vili u svojim ljetopisima doduše nešto pristran, ali ipak dra¬ 
gocjen opis života ondašnjih Slavena; ujedno nas izvješćuju 
o bogu Svetovitu i njegovu hramu u Arkoni. 

Svetovit je pobjedonosni Bog svjetla. A čim pokazuje 
on svoj karakter? Oživljujućim svojim tracima ogrieva on 
crnu zemljicu; čini, da usjev uzraste, da plod uzrije i podaje 
tako hranu i čovjeku i životinji. Zato je vrieme žetve naj¬ 
veći blagdan za njegove štovatelje; žetva je bila starim Sla¬ 
venima, što nama danas Božić. Svetovit je u slavenskom 
bajoslovlju, što u ostalim mitologijama bog sunca i svjetla. 
Dok se bog Perun odlikuje time, što liara, pali i pustoši. 

što gromovima trese i strielama baca; Bog je Svetovit ono 
blago, Ijubko sunašce, što se iza strašne bure na nebu po¬ 
malja, da opustošenu prirodu toplim svojim zrakama oživi i 
rane joj izcieli. Bog je Svetovit najviši bog: on uzdržaje sve, 
što se miče i što niče. Perun traži čovječjih žrtava; dušmanina, 
kojega si u boju zarobio, daj mu prikaži, ako pak je kivan 
na te, ne štedi ni prvorodjenea svoga. Svetovit ne traži toga. 
Daj mu polu ovna svoga, ili mu donesi suha hljeba, bit će i 
time zadovoljan. Ali jednoga kršćanina ne zaboravi mu ipak 
u godini žrtvovati, inače ćeš smetnuti s uma, da ti je onaj 
najljući dušmanin, koji te bratimi krstom, a živo ti srce ubija. 

Svetovit daje jedino svojim štovateljima blagoslova i 
svega izobilja, — neprijateljima poganstva i Slavena on je 
silni, grozni bog rata i poraza. Za Slavene drži on. u desnici 
dragocjeni rog pun sladkoga pića, za neprijatelja Slavena 
pripravio je briđki mač. Kako je narod po Rujani pričao, 
uzjašio bi često Svetovit noću svoga čilaša (bieli konj, koji 
je bio njemu posvećen), da progoni đušmane Slavena. Kad 
se je jutrom čilaš u staji pjenio i umoren na tla svalio, 
znalo se, da je Svetovit svu noć na njem jahao. 

Blagi bog svjetla i obilja, za neprijatelje Slavena strašni 
Svetovit, najveći je bog, a svi ostali bogovi, bili što ih volja, 
i zvali se, kako im drago, treba da se njegovoj vlasti i sili 
pokore. Cieli vasioni sviet zrije on svojim čistim i svietlim 
okom; četiri lica, što ih njegov kip imade, pokazuju četiri 
strane svieta. Um njegov nađmašuje sva vremena; on po¬ 
znaje prošlost, sadašnjost i budućnost; on je pravi prorok. 
Upitaš li ga, neka ti gata, neće lje pogriešiti. U tome obziru 
može se Svetovit spoređiti s grčkim Apollonom. Kao što je 
Pvtkia, sjedeći na tronogu stolcu iznad proloma, sredstvo 
božje volje, te nadahnuta dubom božjim izgovara nesuvisle 
rieči, koje samo sluga gospodnji razumjeti i tumačiti može: 
tako je i sveti čilaš ono biće, po kojem Svetovit budućnost 
proriče, a svećenik tumači, 


84 Bog Svetovit i proročište njegovo u Arkoni. 


Lik Svetovitov, kakav je u Arkoni bio, opisuje oče¬ 
vidac Saxo. Pomisli si čovjeka, no krupna uzrasta, da je 
vise nalik na diva. Golemi taj kip nije od kamena ni od 
kova izdjelan. već od drva. Na truplu koče mu se četiri 
glave, kako to i kod drugih bogova nalazimo, koji tri do 
sedam glava imadu. Koliko glava, toliko i vratova: dvie 
glave kao da su iz prsa izrasle, a dvie kao da su iz ra¬ 
mena nikle. 

Glave bijahu okrenute prema raznim stranama svieta. 
Lievom se rukom podbočio, a u desnici je držao veliki i od 
raznoga kova umjetno izradjeni rog. Taj bi rog veliki sve¬ 
ćenik u vrieme velikih praznika izvadio, kako ćemo kasnije 
još potanje čuti. 

Domaći umjetnik zaodio je svoga boga narodnim ođielom; 
duge haljine sezale mu do koljena. Kratko ostriženu kosu 
i podrezanu bradu imao je Svetovit po ondašnjem običaju. 
U koljena bile su mu dvie noge od druge vrsti drva uglav¬ 
ljene, i to tako umjetno, da se nije, kako nam pričaju, ni 
spaziti moglo. Noge su mu se ticale tla, te se činilo, da on 
poput živa čovjeka bez podpore stoji na nogama. 

Uz Svetovitov kip nalazio se mač i korice od kovana 
srebra, oboje vješto izradjeno, zatim uzde i sedlo za nje¬ 
gova konja bielca. Bilo je tu i inih znakova Svetovitove 
vlasti, no mi za njih posebice ne znademo. 

Kip je Svetovitov bio smješten u glasovitom hramu 
Arkonskom, koji je takođjer bio od drva. Hram bijaše na 
dvoje razđieljen; mala izbica iznutra, a naokolo izbe pred¬ 
vorje. Izba je počivala na četiri stupa i smatrala se kao sve¬ 
tište. Sagovi i zastori dielili su je od predvorja. U tome se 
svetištu nalazio dakle kip Svetovitov s mačem, sedlom i uz¬ 
dama. I predvorje bilo je stienama ograđjeno. 

Nutarnja strana tih stiena bila je naličena grimiznom 
bojom, a na vanjskoj strani nalazilo se nekoliko nepravilnih 
slika. U svetište hrama nije mogao unići nitko osim velikoga 

svećenika; sveti bo zrak u hramu nije smio griešni stvor 
okužiti. Pače i sam veliki svećenik izašao bi svaki put iz 
svetišta, kad je dahnuti morao. 

Usred tvrdje, a na liepoj tratini, stajao je hram. Na 
zapadnom kraju tvrdje uzdizao se visok nasip, koji je tvr- 
djavu s one strane štitio. Nad nasipom vijugao se alaj-barjak 
(stanica). Ogromni orao, simbol moći i jakosti, resio je taj 
barjak. Kad bi se u boju alaj-barjak pred vojskom razvio, 
ponosito bi tada i Slaveni na junačko polje hrlili, te grom 
ni pakao ne bi ih s mjesta makao. 

Hram Svetovitov u Arkoni bijaše tako središte života 
baltičkih Slavena; on bijaše Slavenima, što su bile Grcima 
Delfi, Arapima Meka, kršćanima srednjega vieka Jeruzolim. 

Osobito je bio taj hram kao proročište na glasu, te se 
može u tome pogledu sporediti s delfijskim gatalištem. U 
Arkoni bio je sveti čilaš ono sredstvo, koje je božju volju 
javljalo. Pred hramom samim na čistom prostoru zasadili bi 
dvoranici božji na tri naporedna mjesta po dva koplja, a 
treće bi položili poprieko tako, da je to bilo nalik na tri 
mosta ili prielaza. Veliki je svećenik zatim za uzde vodio 
čilaša do tih mostića. Ako je konj desnom nogom preko 
mosta koračio, znalo se, da će posao srećno poći za rukom ; 
ako je pak konj lievom nogom koračio, značilo je gotovu 
nesreću, te se odustalo od. podhvata. Kadgod se je u ime 
cieloga naroda što započinjalo, uviek bi prije tim načinom 
u Svetovita savjeta tražili. Ako je konj u tri puta samo jedan 
put lievom nogom most prekoračio, valjalo se okaniti pod¬ 
hvata. Privatni ljudi, kao trgovci, obrtnici i radnici, tražili 
su takođjer u svem odluku božju. Samo kad im je konj 
srećan uspjeh prorekao, prihvatili bi se naumljena posla. 

Iz dalekih krajeva hrlili bi ljudi u Arkonu, i svatko je 
dobio traženi odgovor. Takovih odgovora doduše ne imamo, 
no po svoj prilici je veliki svećenik poput onih u Delfima 

svoje odgovore znao onako udesiti, da ili je mogao svatko 
na svoju tumačiti. 

Vrieme žetve u jeseni bijaše pravi praznik za štova¬ 
telje Svetovita. Sa svih strana otoka, a i s kopna, dolazilo je 
mnogo pobožnih ljudi u Arkonu, da svome bogu darove i 
žetve prinesu. Veliki je svećenik već dan prije cio hram 
očistio, te sve za svečanost priredio. Na sam praznik ušao bi 
svećenik u svetište, te bi Svetovitu iz ruke uzeo kovni rog. 
U taj je rog prošle godine ulio pivo, koje je kroz cielu go¬ 
dinu u rogu ostalo. Uzevši veliki svećenik rog promatrao bi 
sadržinu njegovu. Ako je što piva tečajem godine nestalo, 
značilo je, da će dojduće godine sve slabo, ili nikako uroditi. 
Tada bi svećenik opomenuo narod, da skupljenu ljetinu što 
bolje štedi. Ako je pak bilo onoliko piva, koliko se je lani 
natočilo, značilo je, da će dojduća godina biti rodna i da 
ljudi mogu svega u obilju trošiti. Staro pivo izlio bi veliki 
svećenik bogu pred noge i napunio rog novim pivom. Zatim 
se stao svečano moliti bogu Svetovitu, da očuva njega, pre- 
milu domovinu i savkoliki narod, da udieli svega blaga u 
izobilju, da se ime slavensko daleko razširi, a neprijatelja 
Slavenstva da nestane. Na to bi u jedan mah nagnuo rog 
ustima svojima, te ga izpraznio na dušak. Napuniv opet 
rog pivom stavio ga je Svetovitu u ruku, da opet do go¬ 
dine stoji. 

Za ovime zaredala je druga žrtva. Okrugli kolač, velik 
u promjeru kao čovjek, bude od dvoranika donesen. Veliki 
ga svećenik osovio, te stao iza njega. Zatim pitao narod, da 
li ga vidi iza kolača. Ako se je velikomu svećeniku glava 
vidjela, značilo je, da je kolač malen, i onda je svećenik 
molio, da do godine bude žetva obilatija, ne bi li se i kolač 
povećao. 

Na kraju tih obreda govorio bi svećenik prigodnu be¬ 
sjedu, u kojoj je narod u ime božje pozdravio, te ga opo- 
minjao, da se ne ođmetne od vjere otaca svojih i da revno 

žrtve prinosi; Svetovit će ga za to nagraditi sjajnim pobje¬ 
dama na kopnu i na moru. 

Ostali dio dana probavio je narod u bučnom veselju. 
Marljivo se jelo i pilo;, a ni bez igara nije bilo. Triezan 
nije toga dana nitko ostao, inače bi značilo, da nije dosta 
pobožan. (Sravni Vuka, gdje kaže u Rječniku na str. 36.: 
0 Božiću se opiti ili objesti nije nikakva sramota. Zato i na¬ 
rodna poslovica kaže: Ako sam se opila, Božić mi je došao.) 

Odlično stanje hrama i proročišta Svetovitova u Arkoni 
đoprinielo je k tomu, da je hram blagom i imetkom obilovao. 
Svi Slaveni na Baltičkome moru, dok su jošte bili pogani, 
donosili su Svetovitu obilate darove. Kad je tko Svetovita 
pitao za savjet,, vazda ga je liepo nagradio. Pače ni susjedni 
kršćanski a neslavenski knezovi niesu se kratili, već su ve¬ 
likoga boga molili, da mu udju u volju. Tako je danski kralj 
Sven poklonio Svetovitu veoma krasan vrč. Osim tih dobro¬ 
voljnih darova punila se riznica hrama i plienom, što bi ga 
neprijateljima oteli. U tu svrhu imao je Svetovit tjelesnu 
stražu od tri sto momaka, koji su u boju samo za njegovu 
riznicu plienili. I stanovnici rujanski morali su trećinu pliena 
Svetovitu dati, osobito kad bi zlata ili srebra ugrabili. No ni 
s tim nije Svetovit bio zadovoljan. Svaki mu je stanovnik 
otoka Rujane morao osim toga plaćati svake godine po jedan 
dinar u ime glavarine; k tomu je Svetovit imao još liepih 
zemljišta, koja su rodila za nj i za njegove službenike. 

Silno blago, što se je ovakim načinom u hramu naku¬ 
pilo, strpaše svećenici u sanduke, te sakriše te tovare blaga 
usred zemlje na mjestu, za koje nije nitko znao. Jedino kad 
je nevolja cieloj zemlji prietila, ili kad je za vojnu novaca 
uztrebalo, smjelo se je dirati u to blago. 

Ve liki svećenik upravljao je hramom i proročištem Sve- 
tovitovim, i on je bio glava vjerskoga života. Naravno, da 
je on znatno i u političke prilike utjecao: od njegove bo 
volje zavisio je udes čitave zemlje. Radi toga nalazimo veli- 

koga svećenika često u opreci i borbi sa svjetovnim pogla¬ 
varom otoka, s knezom. 

Svetovit i proročište njegovo cvjetahu tako kao paladij 
nezavisnosti i slobode rujanskih Slavena. No kratka im je 
bila slava. 

Bilo je god. 1168. Danski kralj Valdemar navalio na 
otok Rujanu. Arkona dopanula njegovih šaka, a s njom i 
hram Svetovitov. Biskup Absalon, taj danski Ulis, uništio 
jedinu nadu rujanskih Slavena: kip boga Svetovita bude 
pred drkćućim Slavenima poput razbojnika s konopom o vratu 
iz hrama uklonjen. Slaveni mišljahu, da će skvrnitelje nji¬ 
hova boga ošinuti grom; ali na žalost njihovu ostade Absalon 
i družina mu čitava. Kip Svetovitov bude zatim u danski 
logor donesen i na stotine komada razciepan. Drvom od kipa 
naložiše Danci vatru, da si ručak skuhaju. 

Propade paladij rujanskih Slavena — propade i njihova 
sloboda. Nestade hrama i Slavena na onome otoku. Pričaju, 
da je na početku 13. stoljeća umrla posljednja baka, koja 
je slavenski govorila. 

Vladislava Nelipića, kneginja kninska. 

(1344—1346.) 

H lipnju 1344. nestade s pozorišta povjestnoga moćnoga 
kneza Nelipića, koji je iza pada bana Mladena Šubića 
(1322.) kroz dvadeset godina i više bio glava hrvatskih kne¬ 
zova, kad su se borili protiv nekarnoga kralja svoga Karla Ro- 
berta. Prvi taj kralj iz porodice Anžuvina bijaše brzo smetnuo 
s uma, da se je upravo pomoću hrvatskih velikaša popeo 
na priestolje hrvatsko i ugarsko, pa im je vraćao čast u zajam 
time, što ih je redom nastojao skučiti i poništiti. Kod kne¬ 
zova Banića iz plemena Šubića pošlo mu je to donekle za 
rukom, ali kad se je zatim oborio na knezove Kurjakoviće 
iz plemena Gusića i na kneza Nelipića iz plemena Svačića, ej 
onda mu je snaga malaksala, i on je u oči smrti svoje (1342.) 
morao gledati, kako mu je golemi trud bio gotovo zaludan. 

Karlo Robert dakle nije mogao da do kraja zatre moćne 
knezove hrvatske. No što nije postigao on, mogao je uraditi 
sin i nasljednik njegov Ljudevit (1342 1382.), koji je u 

svem stupao utrenikom otčevim. I upravo u taj nezgodni čas, 
kad se je sin Karla Roberta spremao, da nastavi i dovrši 
djelo svoga otca, u taj osudni momenat nestade s vidika onoga 
muža, koji je doslie bio štit i obrana knezova hrvatskih, koji 
se je braneći sloboštine svoje i svojih drugova borio pod- 
jedno protiv pogubne centralizacije Anžuvinaca, a za osebine 
hrvatskoga kralj estva. 

U zao čas nestalo kneza Nelipića, ta nije za sobom 
ostavio ravna si zamjenika! Ostala iza njega udovica Vladi- 
slava i nedoraslo diete, sin Ivan. Kako bi slaba žena obra¬ 
nila baštinu svoga sina i roda njegova, a kako bi tek mogla 
zamieniti svoga vojna, te biti starješina kneževskoga staleža, 
a štit kraljestva hrvatskoga! 

No obuđovljela kneginja Vladislava nije bila slaba žena. 
Dvie moguće hrvatske kneževske porodice iz dva prastara 
hrvatska plemena ponosile se njome. Gotovo svi kneževski 
rodovi u Hrvatskoj bili su joj u rodu, ili bar u svojti. Ona 
je sama proizlazila iz porodice knezova Kurjakovića od ple¬ 
mena Gusića: tadanji silni knezovi Kurjakovići u Krbavi, po 
imenu Buđislav i Gregorije, bili su joj rodjena braća. Nije 
izvjestno, ali se može nagadjati, da je Vladislava, udavajući 
se za kneza Nelipića od plemena Svačića, svome mužu ne 
samo privela svoju braću, da mu budu druzi i pomagači, nego 
da mu je doniela i bogati miraz: gradove Unac i Srb u Kr¬ 
bavi, a Osik i Počitelj u Lici. Tako je knez Nelipić po ženi 
svojoj Vladislavi postao šurjak krbavskih knezova Budislava 
i Gregorija Kurjakovića, a po njima je došao u svojtu bri¬ 
birskim knezovima od plemena Subića. No kneginju Vladi- 
slavu spajale su rodbinske veze i s krčkim knezovima Fran- 
kapanima. Još god. 1344. govorahu Mletčani knezu Bartolu 
Frankapanu, da bi morao kneginju Vladislavu štovati „kao 
svoju majku“ poradi ljubavi i srodstva, koje ga veže s njome, 
jer je ona bila nekad „njegovo pleme", te bi s toga morao 
njezin sin Ivan biti njemu drag „kao rodjeni sin." 

Kneginja dakle Vladislava ustavši na obranu baštine 
svoje i sina svoga Ivana nije morala duhom klonuti. Ona je 
mogla očekivati, da će uz nju stajati ne samo braća joj Kur¬ 
jakovići, nego i knezovi bribirski i knezovi krčki. Njih je 
na to gonila ne samo nježna veza rodbinstva, nego i živa 
briga za vlastitu kožu. Ako padne moćni rod Nelipića, pasti 
će i rod Kurjakovića, i . razasut će se do kraja vladanje bri¬ 

birskih knezova. No najveći interes, da se održi kneginja 
Vladislava, imali su Mletčani. Oni su nakon pada bana Mla¬ 
dena Subića (1322.) redom obladali dalmatinskim gradovima, 
pa su sada strepili, da ne izgube, što bijahu nedavno dobili. 
Osobito ih je trla briga za Zadar, poradi kojega su doslie 
toliko krvi prolili. Ako dakle hoće, da održe svoje tečevine 
u Dalmaciji, moraju objeručke podupirati hrvatske knezove, 
jer samo dotle mogu mirno vladati u Dalmaciji, dok je u 
Hrvatskoj vlast kneževskih porodica jača od kraljevske. 

I zaista su Mletčani sve radili, da se održi kneginja 
Vladislava, a uz nju i ostali knezovi hrvatski. Dokle ti drže 
znamenite gradove Knin, Bribir, Ostrovicu, Skradin, Ključ, 
Klis i Omiš, nije se bojati sile kralja Ljudevita. No kako su 
bili negdje i Mletčani i hrvatski knezovi nemilo iznenadjeni, 
kad se je u polovici g. 1344. pročulo, da se kralj Ljudevit 
sprema u Hrvatsku, da pokori moguće knezove i da im po- 
otme tvrde gradove! Već 30. kolovoza znalo se je u Mlet- 
cima za izvjestno, da će naskoro kraljeva vojska doći u Hr¬ 
vatsku; pak zato zapovjedi mletačka obćina svojim provi- 
durima u dalmatinskim gradovima, neka gledaju hrvatsku 
gospodu skloniti, da budu složna i da se brane, da im gra¬ 
dovi ne zapanu kralja Ljudevita. 

Bojazan Mletčana i hrvatskih knezova zaista se je iz- 
punila. Već u rujnu 1344. skupio kralj Ljudevit jaku vojsku, 
povjerio ju slovinskomu banu Nikoli, te ju poslao u Hr¬ 
vatsku, da tamo kraljevskoj vlasti pokori sve tvrde gradove. 
Ban Nikola iz slovinske zemlje provalio medju Hrvate, pak 
stao osvajati i nalietati župe i gradove. Napokon čitav i zdrav 
stiže u župu Kninsku pred grad Knin, u kojem je stolovala 
udova Vladislava s nejakim sinom Ivanom. 

Ban Nikola utaborio se pred Kninom, tim „ključem Hr¬ 
vatske", i pozvao Vladislavu, da mu predade kraljevski nekad 
grad, i da se zajedno sa svojim sinom pokori kralju. Ali Vla¬ 
dislava ne htjede za to ni da čuje, ta snaga roda Nelipićeva 

osnivaše se na gradu Kninu. Sad bi bilo red, da ban Nikola 
jurišem udari na grad. No grad i pod njim varoš bila je tako 
utvrdjena, da se na to nije moglo ni pomišljati, to manje, što 
je Vladislava bila -spremna sa svojom izabranom četom bra¬ 
niti grad do zadnjega daha. Ban Nikola našao se u nemaloj 
neprilici, ne znajući, što da radi. Sa svojih 4000 ljudi stao 
harati Kninsko polje: palio usjeve, tamanio vinograde, rušio 
kuće i sela po pitomom polju. Najzad se ipak riešio, da će 
jurišati na strmo brdo Spas, na kojem se je kočila ponosita 
tvrdja. Opasao brdo sa svih strana, a onda navalio jurišati 
na nj. Ali loša mu sreća bila: hrabra posada odbijala hrabre 
junake, činilo se banu, da grad ne brane obični, slabi ljudi, 
nego „biesni lavovi' 1 , a na čelu im lavica Vladislava. Tako 
se borba pod Kninom otegla: nitko nije mogao ni nagadjati, 
kad će se i kako svršiti. 

U to se kneginja predomislila. Ban ne može uzeti Knina 
jurišem, ali vojska njegova od 4000 momaka može ga tako 
opasati, da ga na posljedku prisili na predaju. To je Vla- 
dislavu i sklonilo, te se je počela s banom pogadjati. Ona će 
poslati ravno pred kralja svoga zasebnoga poslanika, koji će 
se u ime njezino i sina joj Ivana kralju pokloniti i obećati, 
da će ona vazda biti vjerna kletvenica svete krune, a po 
tome će kralju predati Knin i druge gradove, kojih mu treba, 
da osigura svoju vlast medju Hrvatima. Ban na to privoli, i 
srećan, što se je sve tako zgodno udesilo, ode s vojskom 
svojom izpod nesrećnoga Knina. 

Ban Nikola digao podsadu Knina, a kneginja Vladislava 
šalje na to svoga poslanika pred kralja. Taj je doduše nešto 
kivan na rod Nelipićev poradi trajne nevjere pokojnoga kneza; 
ali na posljedku ne htjede se oglušiti molbi one, koja se je 
utekla priestolju njegovu, pak milostivo prima njezina po¬ 
slanika. I tako stade poslanik u nazočnosti mnoge gospode go¬ 
voriti kralju ovako: „Preblagi gospodine i kralju! Vladi¬ 
slava i čedo joj Ivan, koji me pred Vas poslaše, sklopljenih 

ruku i klečeći na obima koljenima, predaju Vašemu Veli¬ 
čanstvu sasvim sebe i sva. svoja imanja. Oni Vam predaju 
svoja polja, svoje varoši i sve svoje tvrđinje, a i na zapovied 
Vašega Veličanstva sve, što bi kraljevska milost htjela primiti." 
Kralju, koji je i onako težio, da sve čvrste gradove u Hr¬ 
vatskoj spravi pod svoju vlast, dobro dodje ta ponuda, i on 
sve prihvati, čime ga bijaše poslanik u ime Vladislave ponudio. 

Poslanik se vratio u Hrvatsku, a ban na to s vojskom 
otišao na sjever u slovinsku zemlju. Činilo se, da je čitava 
stvar izravnana, da je poslanstvom kralj umiren. Ali kne¬ 
ginja Vladislava prevarila se bolna, misleći, da će se kralj 
zadovoljiti pustim obećanjima i formalnim pokorenjem. Kralj 
je Ljudevit zaista želio sve gradove, a naročito Knin, primiti 
u svoje ruke, pa namjestiti u njima svoje pouzdane gradščike, 
koji će u kraljevo ime vršiti vlast u župama i županijama. 
Time će slomiti silu svemoćnih knezova, koji su doslie poput 
dinasta vladali župama i kotarima, i koji su često puta malo 
plemstvo iz starodavnih plemena tlačili i u svoje ih kmetove 
(sebre) pretvarali. 

S gotovim užasom gledali su sada hrvatski knezovi, 
što to kralj čini. I Vladislava je vidjela, da joj prieti gotova 
propast, ako sasvim prepusti kralju svoje gradove. Braća je 
Kurjakovići salietahu, a i mletačka republika je zaklinjaše, 
da se ne da posve skučiti. Pa tako se Vladislava, potaknuta 
naročito bratom Gregorijem Kurjakovićem, a i mletačkom 
republikom, iznova opre kralju Ljudevitu, te ne htjede nje¬ 
govim pouzdanicima predati svojih tvrdih gradova, najmanje 
pak nepristupnoga Knina. Ona se je mogla nadati, da će ovaj 
put lakše odoljeti, pošto su 11. studenoga 1344. Mletčani 
zapovjedili svojim providurima u Dalmaciji, neka nastoje 
hrvatsku gospodu združiti u savez protiv kralja Ljudevita, i 
neka im u to ime obreku i mletačku pomoć. 

I tako se zgodi, da je Knin zajedno s čitavom baštinom 
kneza Nelipića ostao u vlasti udove Vladislave. Još 23. ožujka 

1345. stolovaše ona u gradu Kninu, gdje se je u glavnoj 
dvorani njezine palače skupilo sjajno društvo (in eastro Te- 
nini, in sala palacii domine comitisse). No u isti je mah 
strašnim gnjevom bjesnio kralj Ljudevit. Začuvsi naime za 
ponovni odpor hrvatskih knezova, a naročito kneginje Vladi¬ 
slave, odlučio je on žrtvovati, bilo i polovicu svoga kraljevstva, 
samo da dodje do svoga cilja. On sam skupi veliku vojsku 
od 20.000 momaka, a pođjedno pozove i svoga rođjaka, bo¬ 
sanskoga bana Stjepana Kotromanića, da mu se pridruži sa 
svojim četama. Već 7. lipnja 1345. znalo se je u Mletcima, 
da se kralj sprema na Hrvate, a 17. lipnja šiljahu Mletčani 
svoje ljude u Hrvatsku, neka sokole i bodre na uztrajnost 
knezove Kurjakoviće i sestru njihovu Vlađislavu; 5. srpnja 
pak dadoše bribirskomu knezu Mladenu od plemena bubica 
nešto oružja, poslavši preko mora i svoju vojsku na obranu 
dalmatinskih gradova. 

Već u lipnju 1345. stajahu pred Kninom bosanski ban 
Stjepan Kotromanić i slovinski ban Nikola. Oni bijahu sa 
svojim četama došli kao prednja straža kraljeve velike vojske, 
da joj utru i osiguraju prolaz kroz hrvatske župe i oblasti. 
No još s jednom zadaćom bijahu oba bana došla pod Knin. 
Imali su pokušati još jednom, da sklone Vlađislavu i sina 
joj Ivana, ne bi li se dobre volje kralju pokorili. Ali Vladislava 
ne htjede se više onako naprečac pokloniti. Ona bijaše sklona, 
da kralju pređade Knin i još neke gradove, što ih bijaše po¬ 
kojni Nelipić oteo izpod kraljevske vlasti, ali za to zahtievaše, 
da se sinu njezinu zajamči njegova baština po djedovima, i 
da mu se dade odšteta za Knin. Bani videći, da bi i ovaj 
put slabo silom išta postigli, privolješe na posljedku na za¬ 
htjeve odvažne kneginje Vladislave, i utanačiše s njom 23. 
lipnja u oči sv. Ivana Krstitelja svečan ugovor, kojim obe¬ 
ćaše i ona i sin joj Ivan, da će kralju povratiti četiri tvrda 
grada i povrh njih još dva, ako se Ivanu povrate neki gra¬ 
dovi u župi Cetini i u župi Kliskoj, 

Tek što su bani utanačili taj ugovor, dodje kralj Lju¬ 
devit 13. srpnja 1345. u Bihać na Uni, gdje mu se pridru- 
žiše oba bana i neki drugi knezovi. Nedaleko od Bihaća kod 
izvora potoka Klokota, pritoka Unina, utaborio se kralj Lju¬ 
devit s čitavom vojskom svojom od 30.000 momaka, te je tu 
ostao osamnaest dana. Ovamo je došla i kneginja Vladislava 
sa sinom Ivanom, a i brat njezin Gregorij Kurjakovic, da 
se konačno pogode s kraljem prema ugovoru s banima. Kralj 
dočeka junačku ženu i ljubeću majku veoma prijazno, te pri¬ 
hvati gotovo sve — što bijahu bani utanačili. Ljudevit primi 
iz ruku kneginje Vladislave i sina joj Ivana tvrdi grad Knin. 
koji je i onako starinom bio kraljevski grad, a osim Knina 
neke druge gradove u Lici i Krbavi. No za to kralj povrati 
Ivanu Nelipiću sve zemlje i gradove njegove porodice (tntte 
le terre e castelli di sua časa), naime grad Sinj u Cetini, 
Brezovo polje, a napose plemenštinu porodice Nelipića, baš- 
tinski grad Kamičac (castrum suum heređitarium Chanosbaz). 
Nekoliko mjeseci iza svoga pohoda u Hrvatsku, dne 21. no¬ 
vembra 1347., izdade kralj Ljudevit posebnu povelju, kojom 
oprosti knezu Ivanu Nelipiću dugotrajnu njegovu nevjeru 
(perdona la lunga ribellione), te mu ponovno pismom potvrdi 
sve, kako bijaše u taboru na Klokotu s njim i s majkom mu 
Vladislavom utanačio. 

Tako je odvažna žena i ljubeća majka nakon dvogodišnje 
borbe obranila čast roda Nelipića i spasila djedovinu svoga 
sina Ivana. Ona je morala doduše ostaviti kralju Knin, koji 
je i onako bio od starine kraljevski grad, ali je za to sinu 
osigurala njegovu baštinu u župi Cetini i grad Kamičac. Sada 
je mirno mogla prepustiti svome sinu, da sam knezuje u Ce¬ 
tini, pak se povući u zabit, da žive u uspomenama na srećnije 
dane svoje. 

Pokojni joj vojno imao ne samo prostranih imanja i 
gradova u Hrvatskoj, nego i gotova blaga, što ga bijaše sa¬ 
hranio za crne dane u Mletcima. Osim. toga imao je Nelipić 

više kula i kuća u dalmatinskim gradovima, naročito u Spljetu 
i Trogiru. U Spljetu osobito držao je više kula blizu gradskih 
vrata °(de turribus, quos habet in Spalato comes Nelipcius, que 
sunt iuxta portas), koje su još god. 1343. nastojali Mletčam 

dobiti u svoje ruke. . 

Kneginja Vladislava dakle, predavši svome sinu Ivanu 

čitavo vladanje Nelipića, sklonila se god. 1346. u grad Spljet, 
ff dje je u jednoj kuli svojoj boravila miran i tih život, ure- 
đjujući imovinske prilike iza svoga muža. Dne 29. studenoga 
1346 potvrdjuje pred bilježnikom grada Spljeta i drugim 
svjedocima, da je od Gregorija Petrića Spljećamna podpuno 
primila onih 312V» dukata, što ih je pomenuti Gregonje dobio 
iz njezinoga poklada u Mletcima. Isti dan unajmljuje ona Ma- 
diju Albertiju' za samu ljubav (pro puro amore) 6o dukata 
čistoga zlata. Jednake poslove obavlja ona i u prosincu, pri 
čem joj je prokuratorom Spljećanin Franjo Damjanić. Po¬ 
sljednji put spominje se Vladislava (domina Vellistlava) u 
jednome ugovoru od 8. decembra 1346. Tom prigodom iznaj¬ 
mila je ona Margariti, udovi Trogiranina Mihajla Stepcica 
na pet godina svoju veliku kuću u Trogiru, i to za dva ese 

mletačkih libara na godinu. ., 

Poslie god 1346. nema više Vladislavi Nelipića spomena 

u poznatim spomenicima. Što se je s njom dogodilo ne mo¬ 
žemo ni nagadjati; no to znamo, da je njezin sm Ivan i e- 
lipić iznova podigao sjaj porodice Nelipića i pripravio sjajnu 

budućnost svome nasljedniku, IvaniŠu Ivanoviću, kasnije banu 

hrvatskomu (1424—1430.) i posljednjemu mužkomu potomku 
kneževske porodice Nelipića od plemena Svačica. 


Jadvigina žrtva. 

Crtica iz poljske povjesti. 

I b odine 1382. umro je ugarski, i hrvatski kralj Ljudevit I 
koji je iza smrti Pijastovića Kazimira Velikoga (1370.) 
kroz dvanaest godina kraljevao u Poljskoj. Nasliedila ga je 
mlada kći Marija, zaručnica češkoga kraljevića Sigismunđa, 
za koju je prostranom državom stala upravljati majka joj Je- 
lisava, kći bosanskoga bana Stjepana Kotromanića. Ali Ma¬ 
riju zavrgoše ne samo Ugri i Hrvati, nego i Poljaci. Hrvati 
i Ugri ne htjedoše je poradi vlastohlepne majke njezine; Po¬ 
ljaci opet proglasiše, da će je samo tada priznati, ako bude 
stolovala u Krakovu, u priestolnici poljskoga kraljevstva. 

Tako planuše ljute borbe i smutnje u svim zemljama 
Ljuđevitovim. Tek iza dvie godine sporazumješe se Poljaci 
s njegovom uđovom Jelisavom. Ona se odreče u ime svoje 
kćeri Marije prava na poljsko priestolje, a na to poljski ve¬ 
likaši proglasiše mladju kćer njezinu Jadvigu za svoju kra¬ 
ljicu. Jadviga dodje u Krakov, gdje je 15. listopada 1384. 
nadbiskup gniezdanski Bodzanta i biskup krakovski Ivan 
Radiicki u stolnoj crkvi ovjenčaše starom krunom poljskih 
kraljeva iz porodice Pijastovića. 

Na priestolju poljskom usred Krakova, a u kraljevskom 
gradu Wawelu, stolovala je sada mlada kraljica Jadviga, dje¬ 
vojka od trinaest godina. A bila je kraljica Jadviga ne samo 
mlada, nego i ljepota na glasu. Poljski Ijetopisac Dlugosz 
Kltiić: Slike iz slavenske povjesti. 7 

kaže za nju, da joj za ono doba nije bilo takmiče u čitavom 
svietu (necpie enim pro ea tempestate in universo orbe parem 
aestimata est in pulehritudine habuisse); dok opet talijanski 
pisac iz Padove priča, da se je po svim krajevima zemlje 
slavila mila i sjajna ljepota mlade kraljice (per tutte le parti 
del mondo era nota la chiara e splendida belezza della re- 
gina). Glas o ljepoti mlade kraljice n slavnom kraljevstvu 
poljskom dopro je i u pogansku Litvu, pa tako nije čudo, 
da je veliki knez litavski Jagiello zaželio, da mu ta slav¬ 
ljena ljepota bude ljuba i vjerna druga u životu. 

Litva, domovina najbližih rođjaka slavenskih, bijaše tada 
moćna kneževina. Ona se je prostirala upravo u sredini medju 
Poljskom i Ruskom, te je dugo bila strah i trepet objema. I 
njemački vitezovi, štono su na sjeveru Litve, u Pruskoj, ši¬ 
rili kršćansku vjeru zajedno s njemačkom vlašću, vodili su 
krvave bojeve s Litvinima. Ali litavski knezovi, braneći staru 
djedovsku vjeru svoju, odolješe svima susjedima, pače poko- 
riše i neke ruske oblasti, te se ponosito prozvaše „veliki 
knezovi litavski i ruski. “ Od god. 1379. vladaše Litvom 
moćni i hrabri knez Jagiello, sin Olgierdov. On stolovaše 
poput otca i djeda svoga u gradu Vilnu. Premda mu je mati 
Julijana bila.' kršćanka, a i mnogi rođjaci njegovi, on ipak 
ostade vjeran starim litavskim bogovima, te odbijaše hrabro 
navale njemačkih vitezova. 

Mlada Jadviga desila se tek tri mjeseca na Wa vrelu, 
kađno prvih dana god. 1385. stigoše u Krakov poslanici li¬ 
tavskoga kneza Jagiella. Vodio ih je Skirgielio, rodjeni 
brat Jagieltov; uza nj bio je drugi brat Boris, zatim stričević 
njihov Olgimunt, i napokon njemački gradjanin iz Vilna, po 
imenu Hennike. Poslanici dodjoše u Krakov, da snube Jadvigu 
za svoga kneza i gospodara. Dne 18. siečnja stupiše pred 
14-godišnju kraljicu, a Skirgielio stade joj govoriti, da ga 
šalje brat Jagiello, moleći je, da podje za njega. Ako ona 
privoli, Jagiello će s čitavim rodom svojim, s plemstvom i 

pukom svojim prieći u krilo rimokatoličke crkve, te će čitavo 
blago svoje potrošiti za boljitak obiju država. Sve, što je 
Poljska za predjašnjih burnih vremena izgubila, on će joj 
svojim trudom i troškom povratiti; i sve poljske sužnje, bilo 
kojega roda i staleža, što su ih Litavci u ratu zarobili, pustit 
ce na slobodu. Napokon obeća još, da će sve litavske i ruske 
zemlje svoga vladanja združiti s poljskim kraljevstvom u 
jednu državu. 

Bijahu to sjajne ponude, kako se rieđko kada čuju iz 
usta prosaca. Jagiello traži jedino ljubu, a za to joj nudi či¬ 
tavo blago i vladanje svoje, pače njoj za volju on se s na¬ 
rodom svojim odriče pradavnih bogova svojih! Vlastela poljska 
i sjajna kita dvoranika bijaše sva opojena s prevelike radosti, 
gledajući već u duhu, kako će se poljska država razmaknuti 
onamo do obala Crnoga mora. I mladoj kraljici godilo je 
sjajno poslanstvo, i njoj je bilo milo, što je snubi slavni i 
moćni knez Jagiello; ali ona ne mogaše prihvatiti ponude, 
jer se bijaše već zavjerila — drugomu. 

Još g. 1375., jedva što bijaše prohodala, zaručio ju je 
pokojni otac s vršnjakom njezinim, s 4-godišnjim Vi li mom, 
sinom austrijskoga vojvode Leopolda. Ljudevit obeća tada 
svojoj kćeri 200.000 zlatnih forinti u ime miraza, a i Leo- 
pold zapisa svome sinu 300.000 zlatnih forinti. Kada djeca 
prevališe sedmu godinu, slavilo se u Hamburgu vjenčanje 
njihovo. Dne 15. siečnja 1378. vjenčao ih je tamo u stolnoj 
crkvi ostrogonski nadbiskup Dimitrija, pa tako je mala Jad¬ 
viga postala zakonitom ženom austrijskoga vojvode. Kasnije 
se je više puta sastajala s vojnom svojim, pa je mlada kra¬ 
ljevna svim žarom djevojačke duše svoje zavoljela vjenča¬ 
noga druga svoga, ma da i nije pravo shvatala, što se to 
s njome zbilo. 

Čudno dakle bijaše mladoj kraljici pri duši, kad joj 
sada poslanici moćnoga kneza Jagiella dojaviše poruku go¬ 
spodara svoga. Jagiello je dobro znao, da je ona već prste- 

no van a i vjenčana, pa ipak zahtievaše, da se ona razstavi 
s drugom svoje mladosti! No kako da ona podje za čovjeka 
strana, poganina, kad joj srce bije jedino za Vilima? I vla¬ 
stela su poljska znala za težku muku svoje mile kraljice, pa se 
onda sporazumjeli s njome, da se poslanicima litavskoga kneza 
ne kaže ni bielo ni crno, već neka podju u Ugarsku do kra¬ 
ljice Jelisave. Što s njom utanače, neka bude, pa puklo, kud 
puklo. I tako poslanici pošli u Ugarsku, da u prevejane Je¬ 
lisave izrade, što u Krakovu ne mogoše dokončati. Lukava 
Jelisava dočekala ih kraljevski, pa stala onda na sve strane 
mesti i plesti, ne mareći tako za nježne srčane rane kćeri, 
svoje, kako za slavu i moć roda svoga. Pohrlio u Budim i 
Leopold, otac vjerenika Jadvigina, da obrani pravo svoga 
sina, ali lukava Jelisava nadmudrila ga pustim obećanjima, 
a uza to se objeručke prihvatila, da sveže diete svoje s po¬ 
ganinom Jagiellom. Iza nekoliko mjeseci dogovora tajnih i 
javnih pukao sud Jadvigi: poljska se vlastela sporazumjela 
s kraljicom Jelisavom, te onda Wlodek Krakowski i Nikola 
Ossolinski u kolovozu 1385. pohitali u Litvu. U Krevi zate 
kose kneza Jagiella i donieše mu u ime Jelisave i poljskoga 
plemstva dobre glase. 

Dok se tako sudba krojila nebogoj Jadvigi, ona malo 
da ne poludi za svojim Vilimom. Žarka ljubav njezina pro¬ 
metnula se u neodoljivu strast, te ona požali, što nije strana 
prosca prieko odbila. Ne mogući zatomiti žudnje srca svoga, 
ona tajno posla svoga pouzdanika Gniewosza Dalewicza k Vi- 
limu, te ga pozove, da što prije đodje u Krakov, pa da bude 
jednom kraj svima osnovama i spletkama. Vilim to jedva do¬ 
čekao. Skupio kićenu družinu, nagomilao blaga i zlata, te 
osvanuo pred Krakovom upravo u onaj čas, kad su se poljski 
poslanici ročili s Jagiellom u Litvi. Vilim ušao već u varoš, 
pa će da pohita u kraljevski grad, da zagrli vjenčanu drugu; 
ali eto zla: pred nosom zatvorio mu vrata kraljevskoga grada 
Dobieslav Ivurozvveki, kaštelan grada Krakova. Dobieslav bio 

sklon Litavcu, pa svojom vlašću kao kaštelan stao na put 
Vilimu, i ne dade mu ući u kraljevski grad, da zagrli ženu 
svoju. Zaludo molbe, zaludo prietnje: Dobieslav ostao tvrd 
kao stanac kamen. 

Ali ni ljubavnici ne klonuše duhom. Nebogi Vilim 
morao se nastaniti u varoši izpod kraljevskoga grada, a Jađ- 
viga dolazila svome vojnu u pohode. Sastajali se u blago- 
valištu franjevačkoga manastira dolje u varoši. Gotovo svaki 
dan izlazila mlada kraljica iz grada, a pratila je krasna kita 
djevica i dvorskih gospodjica. I Vilim vodio u manastir svoje 
vitezove i drugove, pa tako se skromna trpezarija fratarska 
prometnula u sjajnu kraljevsku palaču, gdje je mlada Jadviga 
uz pjesmu i igru provodila sladke dane sreće svoje. I što su 
se poljska vlastela brojnije skupljala oko Litvanca, to je kra¬ 
ljica jače pogibala za habsburžkim vojvodom. 

Tako je brzo prošlo nekoliko srećnih mjeseci. Mladi se 
par zavjerio, da se ne da razstaviti. Vilim se pače kradom 
ušuljao u kraljevski grad, da tamo uz svoju ženu — i ostane, 
a Litvinac neka se ogleda za drugom nevjestom. Ali najednom 
dočuo strogi kaštelan Dobieslav, da se Vilim desi u kra¬ 
ljevskom gradu. Biesan pohita, da ga traži, — ali ga ne 
nadje. Lukava Jadviga pustila ga konopom iz grada, pa tako 
se biedni Vilim spasao od ljutoga dušmanina svoga. Sad Do¬ 
bieslav stao još buđnije paziti na kraljicu. Zavjerio se, da 
se ne će više sastati s Vilimom, pa ga i glave stalo. Vilim 
se opet nastanio u varoši, a Jadviga pohitala, da ga pohodi. 
Hoće ona da s družbom svojom izadje iz kraljevskoga grada 
— ali gradska vrata zasunuta. Dobieslav zapovjedio straži, 
da ih ne otvara ni samoj kraljici. Planula Jadviga, ali je 
straža ne sluša. Skupilo se gospode dvoranika. Kraljica se 
tuži, što joj ne dadu, ni da se razstane s vojnom svojim; 
ali Dobieslav ostaje tvrd i gluh. Mlada kraljica, zastidjena i 
osramoćena, planula silnim gnjevom. Skočila k stražaru, silom 
mu iztrgla iz ruku sjekiru, pa poletjela, da razsieče zasovnicu. 

Ali u to navališe na nju gospoda, pa je stadoše odvraćati 
od te nakane. Molili je, zaklinjali je, a najviše Dimitrije Go- 
rajski. Na posljedku je ipak sklonili, te je poslušala molbe i 
zaklinjanje njihovo . . . 

Nebogi Vilim morade pobjeći iz Krakova, ni ne opro¬ 
stivši se sa ženom svojom, a tužna Jadvi’ga vratila se slom¬ 
ljena srea u odaje kraljevskoga dvora. Boljela ju duša, što 
joj ne dadu za čovjeka, za kojim pogiba, što je tako pneko 
razstaviše s njim, da mu ne reče ni s Bogom! A kako je 
tek osramotiše, kad joj ne dadoše ni izaći iz grada, kao da 
je mrki Dobieslav slutio, da je namjerila pobjeći s nesu- jj 

đjenim svojim. Mladu kraljicu mučile strasne boli, a najviše 
ljubavna muka, kako je samo šestnaestgodišnja djevojka osje¬ 
ćati može. Ali je našla i tješitelja. Nadbiskup gniezdanski, 
biskup krakovski, kaštelani, vojvode i sva sila poljske vla¬ 
stele zgrnu se oko nevoljne žene, pa je tješili i hrabrili, da 
zaboravi na Vilima. Neka pregori svoju ljubav, da učim 
srećnim i kraljevstvo poljsko i kneževinu Litvu, neka podje 
za Jagiella, pa će spasiti milijune poganskih duša i osnovati 
moćnu dinastiju, koja će sjajno vladati najvećom i naj- __ 

moćnijom državom na evropskom iztoku. Mlada se Jadviga 
branila, ali na posljedku se plemenita duša njezina smekšala, 
i ona se riešila prinieti najveću žrtvu: žrtvovati ljubav 
svoga srca za domovinu... Ona je izčupala iz svoga 
srca sliku Vilimovu i posadila na njezino mjesto lik majke 
domovine! Velika žrtva za ljubeću ženu! 

Već 12. siečnja 1386. desilo se novo poslanstvo poljsko 
u Wolkowysku u Litvi. Jagiello vjenčat će Jadvigu, a brak 
njezin s Vilimom razriešit će sveta rimska stolica. Suprug 
Jadvigin bit će kralj poljski i veliki knez litavsko-ruski. 

Kad bi sve to utanačeno, knez Jagiello s poljskim poslani¬ 
cima i s dvorom svojim krene u Poljsku, da se vjenča s naj¬ 
ljepšom ženom na svietu! 

U to se strašne borbe zgadjahu u duši mlade Jadvige. 
Odrekla se liepa mladića, — a sad će poći za divljaka, po¬ 
ganina, koji je možda i strašilo u ljudskoj podobi! Da se 
bar kako tako umiri, posla ona svoga dvoranika Zaviša od 
Olešniee u susret Jagiellu. Zaviš se brzo vrati i kraljicu 
utješi. No još se ugodnije Jadviga iznenadi, kada Jagiello 
12. veljače 1386. svečano udje u Krakov, te ona ugleda 
muža krasna, u najljepšim godinama, pravoga kneza i viteza. 
I Jagiello ostade sav začaran, kada mu knez mazovski i 
kujavski dovedoše bajnu kraljicu svoju pred oči. Braća Ja- 
giellova, Skirgiello i Boris, obasuše mladu Jadvigu draguljima, 
zlatom i srebrom, pa i drugim darovima srećnoga zaručnika. 

Tri dana zatim (15. veljače) primi Jagiello s čitavim 
nekrštenim rodom svojim sv. krst po obredu rimske crkve, 
a 18. veljače privede k žrtveniku liepu Jadvigu, pošto bijaše 
brak njezin s Vilimom razvrgnut. Jagiello dobi na krstu ime 
Vladislav, te bi na to 4. ožujka ovjenčan kraljem poljskim. 
Upravo onoga dana, kad je gniezdanski nadbiskup Bodzanta 
uresio Vladislava Jagiella krunom poljskoga kraljevstva, vratio 
se nesrećni Vilim otcu svome u Beč. 

Velika bijaše žrtva, što je prinese mladjakna Jadviga 
na žrtvenik domovine. No ona postade tim pramajka dina¬ 
stije Jagelovića, koja je poljskom državom do dva stoljeća 
srećno i slavno vladala. A i poljski narod štuje Jadvigu do 
danas gotovo kao narodnu sveticu, te blagosliva uspomenu 
njezinu. 

No još i za života ljubio je i štovao poljski narod Jad¬ 
vigu u velike. Kasnije se jednom kraljica zamjerila svomu 
nekadanjemu pouzdaniku Gniewoszu Dalewiczu, a on zna¬ 
jući, kako je kralj Vladislav Jagiello ljubomoran, obiedi 
god. 1388. Jadvigu, da je dozvala Vilima u Krakov i da 
se tajno s njim sastaje. Kralj planu, i bilo bi zla, da se ne 

umiešaše poljska gospoda. Oni pozvaše opadnika preda se 
na sud. Kad su svjedoke saslušali, priseže kaštelan Jasko 
Tenczinski u ime kraljice, da je sasvim nedužna. Na to se 
prijavi dvanaest krakovskih gradjana, da biju s Gniewoszem 
dvoboj, te da tako osvete kraljicu. No dvoboj nije bio po ze¬ 
maljskim zakonima dopušten, zato zahtievahu sudci od Gnie- 
wosza, neka naprosto dokaže istinu svoje potvore. Iza duga 
muka probugari Gniewosz: „Molim za milost i oproštenje." 
Osudiše ga na to, da svoju potvoru ,,o d 1 aj e“, naime javno 
opozove. Osuda izvršena bi u senatu. Gnievrosz legne pod 
priestolje kraljičino na zemlju i izpovjedi jasno i glasno, da 
je lagao poput pseta, kad je kraljicu tako sramotno ocrnio. 
Izpovjedivši grieh svoj zalaja još tri puta kao pseto . . . 

Kosovo. 

K osovo, koje se u latinskim pismima od godine 1389. 

zove Campus turdorum i Campus merularum, a u nje¬ 
mačkim putopisima Amselfeld (Ampschfeld), ne spominje se 
u starijim spomenicima srbskim prije 14. stoljeća. No zato 
nema dvojbe, da je to ime već odavna živjelo u narodu i 
i da je slavenskoga koriena. I hrvatska povjest ima svoje 
Kosovo polje kod Knina u današnjoj Dalmaciji (,,u petih 
crikvah u Kosovi"); pa kako je na srbskom Kosovu izgubio 
glavu posljednji srbski car. tako i hrvatska priča tvrdi, da 
je na hrvatskom Kosovu tužno poginuo posljednji kralj „od 
hrvatskoga jezika". U Češkoj u taborskom okružju stoji i 
danas zamak i selo Kosova hora (Amschelberg); Poljaci 
opet imadu trgovište Kossow u iztočnom Haliču, koje je 
5il km udaljeno od Kolomeje. A bit će nedvojbeno još i 
drugih Kosova u prostranom slavenskom svietu. 

Na Kosovom polju, pa i u drugim oblastima današnjega 
kosovskoga vilajeta, življahu u prastaro doba pređji sadanjih 
Arnauta, stari naime Illyri. Najznatnija plemena illyrska u 
tim krajevima bijahu Dardanci i Autariate. Za Dardance 
kaže grčki zemljopisac Strabon (f g. 24. p. Is.), da su bili 
divlji i da su stanovali u zemunicama, ali da su ljubili glazbu. 
Dardanci i Autariate borili su se mnogo međju sobom; ali je 
bilo i ljutih okršaja s Macedoncima na jugu, zatim s keltskim 
Skorđiscima i germanskim Bastarnima na sjeveru. Bojištem 

bijaše mnogo puta današnje Kosovo polje, koje je u staro 
rimsko doba poznato pod imenom „Campi Dardanici“. Od 
svih naroda, koji su se sukobili s Dardancima, mora da su 
keltski Skordisci najljući bili. Na njili opominje ime Sare- 
planine (Scodrus mons u Latina, „Skardon u Grka). 

Oko g. 35. pr. Is. pokoriše Rimljani Dardance i sva 
susjedna plemena illyrska. Zemlja Dardanaca pridružena bi 
rimskoj državi, te sastavljaše južni dio pokrajine Moesia su- 
perior. Tek car Dukljan (Dioeletianus, 284—305 po Is.) uzvisi 
Dardaniju na samostalnu pokrajinu i podredi je prefektu iz- 
toćnoga Illyrika, koji se pokoravaše iztočno-rimskomu caru. 

Rimska Darđanija zapremaše po prilici današnji kosovski 
vilajet. Najznatniji gradovi bijahu u njoj Scupi, sadanje 
Skoplje, i Ulpiana tik današnjega Lipljana na Kosovu. 

Ulpiana zvaše se i Ulcianum po grčko-illyrskom izgo¬ 
voru; kasnije dobi još treće ime, naime Justiniana Se- 
eunda. Ulpiana na Kosovu polju bijaše znamenito kulturno 
središte rimsko: tu su se križale kasnije rimske ceste: jedna 
je vodila na jug u Scupi (Skoplje), druga na jugozapad u 
Therandu (Prizren) i dalje k moru, treća na sjeverozapad ^ 

u Charmaenis (Novi pazar), četvrta na sjeveroiztok u Niš. 

U 6. stoljeću po Is. bijaše Ulpiana pozorištem vjerskih razpra. 

Tadanii byzantski car Justinijan I. razvali trošne zidine 
gradske i obnovi čitav grad, kojemu onda dade ime Justi¬ 
niana Secunda. No to ime brzo bi opet zaboravljeno. 

Vriedno bi bilo znati stara imena gora i rieka u rimskoj 
Darđaniji. Rieka Lab na Kosovu sjeća nas kakove latinske 
rieke Albis (kano Laba u Češkoj na Albis); i zaista spo¬ 
minje Herodot (IV. 49.) neku rieku Alpis, koja bi mogla 
biti današnji Lab. U šestom stoljeću spominje grčki historičar 
Prokopije (de aedificiis IV. p. 281) medju dardanskim kašte¬ 
lima i neki kašteo Arsa. 

Kad su 5. i 6. stoljeća Hrvati i Srbi provaljivali na 
Balkanski poluotok, naseljena bi stara Darđanija, najvećim 

dielom Srbima. Tada bi i Kosovo napučeno Srbima. Srbi ne 
stvoriše ni u nekadanjoj Darđaniji namah države, već bijahu 
razpršeni po župama. Na današnjem Kosovu osnovale više 
župa: župa oko slavnoga rimskoga grada Ulpiane prozvana 
bi Lipljan, župa naoko rieke Albis (Alpis) prozvana bi po 
rieci Lab; druge župe na današnjem Kosovu dobiše slavenska 
imena, što su ih Srbi iz svoje pradomovine ponieli, a to su 
bila Drenica i Sitnica. 

Li pijan, Lab, Sitnica i Drenica najstarije su župe srbske 
na potonjem Kosovu. Ovim župama na sjeverozapadu osno¬ 
vana bi oko đarđanskoga kaštela Arse, koji su Srbi prozvali 
Ras (kako i Hrvati zovu rieku Arsia u Istri Raša, otok 
Arbe prozvale Rab, itđ.), župa raška ili Rasa. Za neko 
doba dobaviše se župani te raške župe tolike vlasti, da su 
im se pokorili župani kosovskih župa, pa i onih srbskih župa, 
što se od Rasa sterahu na zapad do Drine. Raški župani pro¬ 
zvale se onda veliki župani, te bijahu vrhovni poglavari svim 
srbskim županima od Drine do Lipljana i Laba na Kosovu. 
Tako postade srbska oblast Raša. 

Najstariji hrvatski i srbski domaći ljetopisac, po imenu 
pop Dukljanin, naročito spominje, da se je negdje u 9. sto¬ 
ljeću, ili još prije, srbska oblast Rasa prostirala od Drine 
do župe Laba i Lipljana (usque ad Lapiam et Lab, quam 
Rassam vocavit). Po tome znademo, da je i tada još či¬ 
tavo Kosovo pripadalo Srbima, ali i to, da su upravo ko¬ 
sovske župe Lab i Lipljan bile na najiztočnijoj međji srbske 
oblasti Rase. 

Na koncu 9. stoljeća i na početku 10. planuše krvave 
borbe medju Srbima i Bugarima. Pozorištem ratnim bijaše 
oblast Rasa, a glavnim razbojiŠtem Kosovo polje. Posljedica 
tih ratova bijaše, da su Bugari, kojima je tada vladao car 
Simeon Veliki, srbske zemlje strašno opustošili i raškoga žu¬ 
pana Zahariju iz oblasti njegove protjerali (924). Dok je Za- 
karija s mnogo svoga puka u Hrvatskoj kao uskok živio, 

dotle je najveći dio njegove Rase, opustošen i razseljen, bio 
u bugarskoj vlasti. Tako dodje i Kosovo polje pod Bugare. 

Odslije ostade Kosovo politički i crkveno pod Bugarima 
gotovo sto godina (924—1018). Istina, po smrti cara Simeona 
(927) vrati se jedan potomak srbskih velikih župana, po 
imenu Oeslav, iz bugarskoga robstva i obnovi svoju vlast 
u razasutoj Rasi, ali Kosova, poimence pak župe Lipljan i 
Lab, ne mogaše oteti bugarskoj vlasti. Potisnuta tako Rasa 
s Kosova ne mogaše više da bude središtem srbskoga naroda; 
njezinu ulogu preuzeše primorske oblasti, poimence Duklja ili 
Zeta, koje su starinom bile hrvatske (Crvena Hrvatska ili 
Croatia rubea), ali su upravo poradi izpričanih prilika odpale 
od ostale hrvatske zemlje. 

Vladari dukljanske kraljevine branili su oslabljenu Rasu 
i od Bugara i od Grka. No na posljedku moradoše se i sami 
pokoriti Bugarima. Ali za par godina podlegne i čitava Bu¬ 
garska byza.ntskomu caru Vasiliju II. Bugarobijcu (1018). 
Tako dodje ne samo Kosovo polje, nego i čitava Rasa, pa i 
Bosna i Duklja ravno pod grčku vlast. 

U byzantskoj vlasti ostade sada Kosovo polje sve do 
Stjepana Nemanje, naime od god. 1019. do 1184. Sla¬ 
vodobitni car Vasilije potvrdi god. 1020. autokefalnoj crkvi 
bugarskoj stare njezine pravice i obseg, što ga je donle imala. 
Iz njegovih povelja razabiremo, da su od god. 924. do 1018. 
pripadale bugarskoj crkvi (a i državi) ove biskupije u srbskim 
oblastima: p r i z r e n s k a, koja obukvataše Prizren i Hvostno 
(Metohiju), lipljanska, srbska (kaže izvor, a to je raška), 
niškaibraničevska. 

Kad je oko 1040. Stjepan Vojslav, potomak dukljunsltih 
kraljeva, oslobodio svoju djedovinu izpod grčke vlasti, nastojao 
je on, a i njegovi nasljednici, da i Rasu, maticu srbskih ze¬ 
malja, pridruže svojoj državi. To podje medjutim tek kralju 
Bodinu za rukom. Otevši on oko g. 1085. Rasu Grcima, na¬ 
mjesti ondje dva župana, od svoga dvora, po imenu V u kan a 

i Marka. Odslie vladaše Rasom Vukan i njegov rod. Ali 
on ne imadjaše u svojoj ruci čitave Rase, nego samo zapadni 
dio njezin medju Drinom i gradom Rasom, dapače i taj grad 
bio je često u vlasti Grka. Čitavo Kosovo, poimence pak 
župe Lipljan i Lab, ostadoše i dalje pod grčkom vladom. 
Župan Vukan radio je svima silama, da pređobije Kosovo. 
Poradi toga zaplete se on u dugotrajne ratove s byzantskim 
carem Aleksijem I. Komnenom, koji su trajali 1093—1105. 
Vukan prvi provali iz svoje oblasti, te poče udarati na su¬ 
sjedne bvzantske kotare i gradove, pače spali sam Lipljan. 
Na to car diže vojsku i krene ravno na Lipljan, da suzbije 
Srbe, pa da taj grad i ostala mjesta na Kosovu povrati by- 
zantskoj vlasti. Saznavši Vukan za carev dolazak uzmakne 
natrag i utvrdi se u planinskom gradiću Zvečanu. Kasnije 
posije car na Vukana svoga vojvodu Ivana. Taj nedaleko od 
Lipljana prieđje preko rieke (Sitnice) i utabori se nasuprot 
gradu Zvečanu, u koji se bijaše Vukan sklonio. No Vukan 
noću napadne' na grčki tabor i prisili byzantsku vojsku na 
uzmak. Ona priedje rieku (Sitnicu) i vrati se u Lipljan, koji 
je bio (od Zvečana) gotovo 12 stadija udaljen. Pobjeda nad 
byzantskom vojskom ohrabri Vukana, te on sa svih strana 
zače napadati i robiti bvzantske gradove i sela. To prisili cara 
Aleksija, te on sliedeće godine 1094. s novom silom podje na 
Vukana. Došavši do Lipljana, ne opre mu se Vukan, već mu 
podje s nekim županima u susret, izmiri se s njim i dade 
dva svoja rođjaka, Uroša i Stjepana Vukana, za taoce. Kasnije 
se Vukan još više puta dizao na byzantsko carstvo, ali na 
posljedku inorađe god. 1105. zatražiti mir u cara i dati mu 
na novo talaca. 

Vukanu dakle ne podje za rukom, da bi Rasi pri¬ 
družio Kosovo polje (Lipljan, Lab i Sitnicu). Ni njegov na¬ 
sljednik Bela Uroš ne bijaše bolje sreće; njemu pače ote 
bjzantski car stolicu njegovu, grad Pas, i namjesti tamo za 
zapovjednika vojvodu Kritopla. Srbi nastojahu sada svima 

silama, da oslobode Rasu. God. 112-5. navališe na grad Ras, 
te ga razore. Bjzantski car Ivan Komnen planu gajevom na 
kukavicu Kritopla, obuče ga za kaznu u ženske haljine, po¬ 
sadi ga magarca i dade ga voditi po trgu, da mu se sviet 
naruga. 

Ras ostade Srbima do godine 1149. Tada se diže slavni 
bvzantski car Emanuel Komnen, da Srbe iznova pokori. On 
razori Ras i pokori svu rašku zemlju, te spali dvore velikoga 
župana. Srbi ii Rasi pridružile se u to ugarsko-hrvatskim 
kraljevima, da bi se zajedno obranili od sile careve, ali na 
to udari Emanuel god. 1150. opet na Rašu. Prije nego će 
provaliti u Rašu, utabori se car na Kosovu u župi Sitnici, 
pa odanle prodre u Rašu sve do rieke Tare, gdjeno razbije 
velikoga župana. 

Od god. 1159. bijaše raškim velikim županom Stjepan 
Ne manja. On stolovaše u gradu Rasu, te priznavaše vrhovnu 
vlast cara Emanuela, koji bijaše zavrgao stariju mu braću i 
uzvisio na stolicu velikoga župana njega najmladjega. Upravo 
poradi toga digoše se na Nemanju starija braća njegova i 
provalile Kosovim poljem niz Sitnicu sve do mjesta Pantina 
(6 km više Mitrovice). Nemanja ih dočeka nedaleko u oko¬ 
lini Zvečana, pa ih tako razbije, da ib je više Sitnica poto¬ 
pila, nego što ih je od oružja izginulo, tako da se je moglo 
preko mrtvih tjelesa kao po suhu tamo amo preko Sitnice, 
prelaziti. Najstariji brat Nemanjin, po imenu Zavid, zadavi 
se toni prigodom u Sitnici. 

Godine 1180. umre bizantski car Emanuel, a Stjepan 
Nemanja stade o tom snovati, kako bi povratio Rasi one 
oblasti, koje su još od god. 924. bile u rukama bugarskim i 
grčkim. To mu podje za rukom. U ratu g. 1184. do 1185. 
otme on byzantskomu carstvu uz druge brojne priedjele ta- 
kodjer čitavo Kosovo, poimence pak župe Sitnicu, Lab i 
Lipljan. Tako se Kosovo opet združi sa Srbijom, pošto je 
preko dva stoljeća i po stenjalo pod tudjim gospodstvom. 

Za Stjepana Nemanje dakle postade Kosovo sastavnim 
đielom srbske države. Nasljednici njegovi, Nemanjići, mnogo 
su se negdje trudili, da ga održe u svojoj vlasti. Župe Lab 
i Sitnica, čini se, da su im i ostale; ali poradi Lipljana mora 
da je bilo još više okršaja s Grcima. Na posljedku Lipljan 
opet spade pod Grke, te ostade njima do kralja Stjepana 
Uroša II. Milutina (1282—1320.). Još za prvu godinu nje¬ 
gova vladanja govori arhiepiskop Danilo: „Deržava carstva 
grečeskago bć prilažašći do mesta glagolemago Lipljana 11 ; no 
malo zatim osvoji Milutin Lipljan iznova i pridruži lipljansku 
župu definitivno srbskoj državi. Tom prigodom razvaljen bi 
valjda i grad Lipljan, koji je za stoljetnih borba i onako 
silno stradao. 

Gim je kralj Stjepan Uroš II. Milutin konačno utjelovio 
Lipljan srbskoj državi, postade Kosovo polje središtem 
srbskoga kraljevstva, koje je tako zadobilo ključ k či¬ 
tavomu Balkanskomu poluotoku. U to doba procvate takodjer 
Kosovo polje. Političkim središtem njegovim bijaše mjesto raz- 
valjenoga Lipljana varoš Priština; stolica pak drevne bi¬ 
skupije lipljanske prenesena bi u manastir Gračanicu, koju 
je kralj Milutin oko g. 1320. na temelju starije zgrade po¬ 
digao i upravo kraljevski nađario. Vriedno je, da zakladnu 
povelju Milutinovu pobliže ogledamo, jer će nam ona bolje 
od bilo kakva opisa prikazati tadanje prilike na Kosovu. 

Umah u uvodu veli kralj, da je vidio „razrušenije i pa- 
denije hrama svete bogorodice gradčanskije, jepiskopije lip- 
ljanskije“, pa to ga je sklonilo, da je taj hram sazidao „od 
osnovanija", te ga ukrasio iznutra i izvana. Spominje nadalje, 
kako su njegovi praroditelji i roditelji nadarili taj hram se¬ 
lima i zaseljima, pašama, „ljetišći i zimišći“, pa on sve to 
iznova potvrdjuje. Poimence pak potvrdjuje hramu (i mana¬ 
stiru) sela: Gračanicu, Sušicu i Selce sa „zaselijami i 
medjami njihovimi.“ Opisujući međje tih darovanih sela, spo- 
minje „spasovu crkvu 11 kod Brestija, zatim „oranu poljanu 11 , 


112 


Kosovo. 


„brod", „put velij po polja", „put, koji grede iz grada u 

Prištinu 11 , „župan studene" itd. _ 

Govori se nadalje o ljudima, koje je (kao podanike- 
kmetove toga lirama) priveo j episkop Ignjatije, dobivši lb 
parbom od „vlastel’ u Slivovoj", zatim o ljudima, koje je 
liramu darovao sam kralj, napokon o ljudima, koje je crkva 
parbom dobila od nekoga Olivera (vlastelina, velmože). Zatim 
nastavlja kralj svoja darovanja: ,,I da kraljestvo mi crkvi 
jepiskopiji lipljanskoj ribnike (ribnjake) sve do moda 
(kanal) Rodimskago dori (donle), kako uteče u Sitnicu; 
svi ribolovi .. . i što se nahode vodenice (mlinovi) po 
tom izvodu (kanalu) na Pauni (Paun-polje) od gornjega nb- 
nika do Sitnice ... I crkvi, koja jest na Pauni, podlozih 
v oblast jepiskopije lipljanskije s popom Dobromirom i z de- 
tiju (djecom) i što je u te crkve, dva človeka Hrana i Ka- 
dosav, oba z deliju. I senokos, što je kosilo kraljevstvo 
mi, niže sokalnika (kmet, koji plaća „soč L ‘) i .8 zemlje]u od 
toga senokosa pravo dolom gore s temizi njivami na arhi- 
jepiskupovo stanišće (mansio) i od tu gore, u polje. 

I vodenica, koja jest niže ribnika dolnjega, da je crkvi grad- 
čanslcoj, i jepiskop da stavi kalugjera ili popa, kojega mu 

htenije.U Rodimli vodenica s namestijem i s ovoš- 

ćijem (voćnjakom); na Sitnici Sinijak, Tišina, Visegrad, od 
mosta do širokoga broda, i dah jej ulijare (pčelare) 

. . s ulmi (pčelami) ... da su crkvi vek amin. . 

Već ovaj kratki izvadak iz povelje prikazuje nam Ko¬ 
sovo polje u doba Milutinovo kao pitom, bogat kraj. Tu ima 
njiva, kraljevskih sjenokoša, voćnjaka, tu ima ribnjaka, mli¬ 
nova, mostova i skela, tu ima napokon i pčelinjaka (ulijani ) 
s pčelama i pčelarima. Na posljedku spominje se još i. kanal 
(izvod Rodimski); od toga kanala sigurno je postao onaj krak 
Nerodimke, koji danas spaja Nerođimku sa Sitnicom. 

Iza Uroša II. Milutina stolovahu posljednja tri Nema- 
njića mnogo na Kosovu. Već sin njegov Stjepan Uroš III. 


Kosovo. 


113 


Dečanski (1320.—1331.) boravio je mnogo u Prištini (u jednoj 
povelji kaže on, da je bolovao u tom gradu: jegđa bćh ne- 
mošt’n u Prištine); on je takodjer posvetio hram svete bo- 
gorođice u Gračanici. Posljednjih godina živio je Uroš III. u 
južnom đielu Kosova, poimence u Porodimlju; tamo (,,v dvoru 
kraljevstva mi u Porodimli 11 ) je takodjer izdao g. 1330. zna¬ 
menitu povelju, kojom je nadario manastir Dečane, što ga 
bijaše sam osnovao iza slavne pobjede nad Bugarima kod Vel- 
bužda. I slavni kralj i car Stjepan Dušan Silni mnogo je 
boravio na Kosovu. Namah na početku svoga vladanja go¬ 
dine 1331. skupio je u kraljevskom dvoru u Svrčinu na 
Kosovu kruni tbeni sabor, te bi od Danila, arhiepiskopa čitave 
Srbije, u crkvi sv. Jovana ovjenčan za kralja. Nešto poslije 
izdade on na Kosovu zadušbini Nemanjića, manastiru Hilan- 
daru u Svetoj gori, povelju, kojom darova tome manastiru 
„crkvu sv. Bogorodice u Upijanu i trg u Upijanu", zatim 
selo Slovinje ,,s Ijudmi i livađami i ulijanikom." U toj se 
povelji spominju i „kraljeve livade" kod sela Slovinja. De¬ 
seci se u Nerodimlju dozvoli Dušan Dubrovčanima, „da si 
kupuju žito po zemlji i građovćh kraljevstva" njegova. Kad 
je g. 1351. Dušan Silni već kao car boravio u Prištini, po- 
kloniše mu se ondje vlastela i građjani grada Kotora (,,do- 
đjoše k našemu carstvu u Prištinu 11 ), te on tom prigodom 
potvrdi gradu Kotoru zapise i darovanja svojih predšastnika. 
Dušanov sin, Stjepan Uroš IV., desio se je 1365. u Prištini, 
pa je tamo manastiru Hilandaru izdao povelju. Kad ga je na 
to 1366. zbacio s priestolja Vukašin, Uroš IV. probavio je 
posljednje godine svoga života u Nerodimlju na Kosovu, gdje 
su ga štitili Vuk Branković i Lazar Hrebeljanović. 

U prosincu 1371. umrie spomenuti Stjepan IV. Uroš, 
posljednji potomak slavnoga roda Nemanjića, a carem 
(knezom) srbskim postade Lazar Hrebeljanović. Kosovim 
poljem vladaše tada njegov zet Vuk Branković, kojega 


Klaić: Slike iz slavenske povjesti. 

je porodica* već odavna živjela u župi Drenici na Kosovu. 
Vuk Branković upravljao je gotovo samostalno Kosovim 
poljem i njegovom okolinom, ali je zato svedjer radio u slozi 
i ljubavi sa svojim tastom Lazarom, priznavajući ga za svoga 
vrhovnoga gospodara. U vlasti Vukovoj bile su tada ko¬ 
sovske varoši Priština i Vući trn, zatim gradovi Zvečan i 
Petrić (Petre) kod Nerodimlja. God. 1371. darovao je Vuk 
manastiru Hilandaru više sela na Kosovu, poimence oba Ga- 
dimlja, zatim Robovce; god. 1387. potvrdio je Vuk, stolu¬ 
jući u Prištini, Dubrovčanima stare povlastice. Dvie godine' 
iza toga bijaše Kosovo krvavim razbojištem medju Turcima 
i Srbima. Upravo poradi te velike bitke izadje Kosovo na 
glas u čitavom svietu. 

Suviše je poznato, kako je narodna tradicija, a po njoj 
i pisana povjest okitila znamenitu bitku kosovsku od 15. lipnja 
1389. Nedvojbeno je, da su tom prigodom poginula dva cara: 
srbski car (knez) Lazar i turski car Murat; nedvojbeno je 
nadalje, da je srbski junak Miloš Obilić (Kobilić) razporio 
turskoga cara Murata; no nipošto ne stoji, da je Vuk Bran¬ 
ković izdao cara Lazara, i da je on kriv porazu Srba. Čini 
se pače, da ni poraz srbske vojske nije bio tako silan, kako 
ga priča narodna tradicija i mnogi kasniji izvori turski i 
kršćanski. Najstariji barem izvori kršćanski ili kažu, da je 
bitka ostala neodlučna, ili ća pobjedu pripisuju Srbima. Tako 
je u dubrovačkim ljetopisima, pisanim na kraju 15. stoljeća, 
zabilježeno o kosovskom boju ovo: „1389. 15. lipnja, na 
Vidov dan, u utorak, bila je bitka izmedju Srba i cara 
turskoga. Od Srba su bili: Lazar, srbski kralj, Vuk Bran¬ 
ković i Vlatko Vuković, vojvoda. I bi velika pogibija i 
turska i srbska, i malo ili se vratilo natrag. Car Murat 
ubijen je, a i srbski kralj. Pobjedu nisu dobili ni 

* Ljub. Kovačević, Vuk Branković (1372.—1398.), Beograd 1888. 
Vukov djed bijaše vojvoda Mladen (1323.—1327.), a otac sebastokrator 
Branko, kojega je car Dušan postavio poglavarom grada Ohrida, 

Turci, ni Srbi, jer je bila velika pogibija. Boj je bio na 
Kosovu polju.“ 

Da bitka od lo. lipnja 1389. nije za Srbe bila onako 
osu dna, kako tvrdi narodna tradicija i po njoj sastavljene 
povjestniee, svjedoči još i to, što je Vuk Branković i poslie 
bitke ostao gospodar Kosova i čitave države svoje. Razsulu 
srbske države nije toliko dopriniela sama bitka na Kosovu, 
koliko anarkija i zabuna, koja je zavladala u Srbiji iza smrti 
Lazareve. Njegov sin Stjepan Lazarević sa svojom majkom 
Milicom i bratom Vukom priznade u toj zabuni vrhovnu 
vlast novoga turskoga cara Bajazita (sina Muratova), pače 
mu dade svoju sestru Oliveru za ženu. ,,I od tada*, piše 
Konstantin filozof, „bi poraboćena srbska zemlja, jer Stjepan 
s Vukom (bratom), vlastelom i ostalima moraše svake go¬ 
dine ići na službu caru (turskomu).“ 

Dok je tako Stjepan Lazarević, gospodar (despot) srbskih 
zemalja u Podunavlju, sa svojom porodicom prignuo vrat pod 
tursko gospodstvo, njegov je šurjak Vuk Branković na Ko¬ 
sovu nastojao, da se obrani od turske sile. God. 1390. izđade 
on Dubrovčanima povelju, kojom im potvrdi stare povlastice; 
a Dubrovčani se na to Vuku, ženi mu Mari i njegovim si¬ 
novima (Gregoriju, Gjorgju i Lazaru) ovako zavjeriše: „Ako 
bi došlo vrieme, što ne daj Bože, te ne uzmogne gospodin 
Vuk držati zemlju srbsku, nego ga izagnaju Ugri, ili 
Turci, ili drugi tko; mi da primimo gospodina Vuka i go- 
spođju Maru i njihovu djecu i njihovu riznicu u naš grad . ..“ ; 
— zatim: „Ako bi zaiskali njih i njihovo imanje 
Ugri, Turci, ili drugi tko, da ih ne damo nikomu na 
svietu, pa ma dobili za njih cio sviet; no ako bismo bili tako 
pritiešnjeni, da ne bismo mogli učiniti, da smo slobodni mi i 
oni s nama, a mi da odpratimo gospodina AUika i gospodju 
Maru i njihovu djecu i njihovo imanje, i tko s njima bude, 
kuda reče gospodin Vuk.“ 

Vuk Branković otimao se Turcima, ali im se ne ote. 
Već god. 1392., boraveći na Kosovu u Prištini, govori on u 
jednoj povelji ovako: „Pišem, da je na znanje svakomu 
čovjeku, kako utvrdili mir s Turcima, i podvrgot 
se velikomu gospodaru caru Ba j a žitu i složit 
s njime mir. I kada složili s njime mir, razpisah svu zemlju, 
koliko je u mojoj vlasti, kako ćemo plaćati danak 
Turcima.“ Tako je i Vuk Branković postao vazal turski. 
Ali se na to zavadi sa svojom punicom Milicom i surom 
Stjepanom Lazarevićem. Milica zaište pomoći u cara Baja- 
zita, a taj oduže od Vuka njegovu zemlju (negdje g. 1395.), 
te je dade Stjepanu Lazareviću, porušivši prije varoši i gra¬ 
dove, koje je Vuk imao u svojoj državi. Ženi Vukovoj Mari 
i njezinoj djeci ostavljeno bi toliko zemlje (oko Vučitrna), 
da su mogli živjeti. 

Tako dodje Kosovo oko god. 1395. u vlast srbskoga 
despota Stjepana Lazarevića i njegove majke. Ali to Kosovo 
ne bijaše više nalik onome Kosovu za Nemanjića. Gradovi 
i varoši stajahu pusti,, u nekima pak, kakono u Zvečanu, 
ugnjezdiše se Turci, gdjeno se već god. 1399. spominje turski 
kefalija (zapovjednik tvrdje) Feriz-beg. Možda bi već tada 
bila Srbija, a s njom i Kosovo ravno došlo pod Turke, da 
u to nije Turcima zaprietila velika pogibao na iztoku. Car 
Bajazit morade poći u Aziju, da suzbije Mongole, ali bi razbit 
i zarobljen u krvavoj bitci kod Angore (20. srpnja 1402.). 
Despot Stjepan Lazarević pratio je Bajazita kao vazal u 
Aziju i borio se u bitci angorskoj. Spasavši se sretno, vrati 
se u svoj zavičaj, pa kako su iza Bajazitove smrti planule 
krvave borbe medju njegovim sinovima (Sulejman, Muhamed I. 
i Musa kesedžija), radio je Stjepan, da skupi opet sve srbske 
zemlje u svojoj ruci, pa da ih očisti od Turaka. Namab iza 
povratka svoga iz Azije obori se god. 1403. na Turke, koji 
su se banili u nekim utvrdjenim gradovima. Sabravši čete 
s više strana pođje s bratom svojim Vukom na Kosovo, 

te kod Gračanice razbije tursku vojsku i podje onda sla¬ 
vodobitan sa svojim bratom Vukom u svoj grad Novobrdo, 
„grad srebrenij v istinu i zlatij. u U povelji, što je malo zatim 
s majkom Milicom (Evgenijom) i bratom Vukom izdade 
„Vasilijevu pirgu“ kod Hilandara, spominje se „Branko ke¬ 
falija prištevski“, po čem sudimo, da je tada u Prištini sta¬ 
jala srbska posada. U istoj povelji spominje se još „ikonom 
bpljanski Nikođim 11 , zatim Gračanica, Livadija, Svrčin i 
Lipljan; nema po tom dvojbe, da su sva ta mjesta bila u 
vlasti despotovoj. 

Stjepana Lazarevića nasliedi kao despot Srbije Gjorgje 
Branković (1427.—1456.), sin Vuka Brankovića. Taj bo¬ 
gati, lukavi i hrabri starac priznavaše doduše vrhovnu vlast 
turskoga cara Murata II., ah nastojaše uza to, da se po¬ 
moću ugarsko-brvatskib vladara oslobodi nemilih gospodara. 
Najveće uzdanje kršćanskoga svieta bijaše tada ugarski voj¬ 
voda Ivan Hun jadi, kojega i narodna pjesma slavi zo vući 
ga Sibinjanin Janko. No upravo poradi toga uticanja 
Ugrima diže se Murat II. na despota, te mu god. 1438. do 
1440. ote čitavu državu. Tom prigodom dodje i Kosovo u 
tursku vlast i ostade Turcima do god. 1443., kadno bi iza 
slavne pobjede ugarsko-hrvatskoga kralja Vladislava Var- 
nenčika kod Kunovice (u Bugarskoj) Gjorgju Brankoviću po- 
vraćeno čitavo vladanje njegovo. 

Despot Gjorgje Branković imao je dvie kćeri: Maru 
bijaše već prvih godina svoga vladanja poslao za ženu sultanu 
Muratu, samo da mu ostavi despotsku čast, a Katu bješe 
god. 1434. uđao za celjskoga grofa Ulrika II. Kad se je 
godine 1448. Ivan Hunjadi, tada već gubernator Ugarske, 
spremao na osuđnu vojnu s Turcima, pa i Gjorgja pozvao, 
da se pridruži njegovoj vojsci, taj se ne odazove njegovu 
pozivu, jer se bijaše zajedno sa svojim zetom, grofom 
celjskim Ulrikom II., zavjerio proti, gubernatoru. S toga na¬ 
stade dubok jaz medju Hunjadom i despotom, pa kad je 

zatim Hunjadi sa svojom vojskom od 50.000 momaka išao 
na Kosovo polje, da bije boj s Turcima, pohara uzput grozno 
despotovu državu. Bitka na Kosovu polju (magj. Rigomezo) 
zametnula se 17. listopada 1448., te trajale čitava .tri dana. 
Pošto je Turaka bilo preko 150.000 momaka, svrši se po¬ 
razom ugarske vojske. Na bojnom polju ostade 40.000 Tu¬ 
raka i 17.000 kršćana, medju njima i Hrvat Franjo Talovac. 
Ostatcima Hunjadove vojske osvećivaše se nemilo stari despot' 
Gjorgje; pače i sam Hunjadi dopane njegovih šaka, kad je 
htio da iz Biograda priedje u Sriem. Despot zatvori Hunjada 
u Smederevo, i tek na koncu godine pusti ga na slobodu, 
pošto mu bješe svoga sina Ladislava ostavio za taoca i uza 
to obećao, da će platiti 100.000 dukata odkupa i da ratujući 
s Turcima ne će nikad više voditi svoje vojske kroz Srbiju. 

Nevjeru svoju skupo plati despot Gjorgje. Već sedam 
godina iza krvava poraza Hunjadova na Kosovu osvoji sultan 
Muhamed II. Prizren, Novo brdo i čitavu južnu Srbiju. Tom 
prigodom (1455.) đodje Kosovo polje u turske ruke. 
God. 1459. pak postade Srbija turskim pašalukom. 

Sedamdeset i pet godina bijaše Kosovo polje već u vlasti 
turskoj, kad je (1530.) kroza nj putovao Slovenac Benedikt 
Kuripešić zajedno s Hrvatom Nikolom Jurišićem i Niemcem 
Lambergom. Čestiti Slovenac opisuje u svom putopisu Kosovo 
polje, i što je na njem vidio, poimence pak varoši Mitrovicu, 
Vučitrn i Prištinu. Spominje i tulbe Muratovo. No najviše ga 
zanielo narodno pričanje o slavnom junaku Milošu Obilicu 
(Kobiloviću); on je potanko zabilježio sve, što je o njem čuo, 
pa ga sporedjuje sa staro-rimskim junacima, s Mucijom Sce- 
volom, koji si je sam ruku spalio, da zastraši krvnika svoje 
domovine, i s Markom Kurcijem, koji je skočio u dubok 
ponor i poginuo, samo da spase svoju domovinu! Kuripešić 
još tvrdi, da je Miloševo junačtvo Turke tako zbunilo, te su 
uzmakli s Kosova, i da se je tako onaj put oslobodila srbska 
zemlja Turaka. 

Kosovo je polje ostalo u turskoj vlasti od god. 1455. 
sve do današnjega dana. Dva puta se je pokušalo, da im se 
otme, ali zaludu. Prvi put borila se na Kosovu austrijska 
vojska. Bijaše to za cara i kralja Leopolda I., kad se je iza 
srećne obrane Beča (1683.) slavno vojevalo s Turcima, pa se 
je nadalo, da će svim južnim Slavenima svanuti dani slo¬ 
bode. O tadanjim bojevima na Kosovu pripovieda njemački 
historičar Arneth po prilici ovo: Iza sjajne pobjede carske 
vojske kod Niša (23. rujna 1689.) krene jezgra vojske na 
Vidin i Vlašku, grof Piccolomini pak pohita s četama, što su 
zaostale u Srbiji, brzo na jug, zauzme Prištinu i Kosovo 
polje zajedno s klancem Ivačanikom, pače posla pređstraže 
i kroz taj klanac sve do Skoplja, koje bi takodjer zaposjed¬ 
nuto. Kršćanski žitelji onih krajeva pozdravile hrabroga čo- 
vjekoljuba Piccolominija kao svoga spasitelja, pa izjaviše, da 
će se rado vratiti pod žezlo kršćanskoga vladara, samo ako 
ih valjano podupre. Turci pak bijahu poradi tolike sreće car¬ 
skoga oružja silno pokunjeni, te je to bio sada najzgodniji 
čas za ugovaranje o miru. Ali taj čas bi zanemaren, a na to 
zaređaše udarci, s kojih većinom propadoše plodovi uspješne 
borbe. Prva nesreća bijaše, što je Piccolomini 9. studenoga 
1689. naglom smrću u Prištini umro. Njega zamieni vojvoda 
od Holsteina, koji je svojom strogošću, zatim samovoljnim 
nametanjem danka i popustljivošću prema razuzdanim vojni¬ 
cima svojima odvratio od sebe Arnaute, te su opet stali uz 
Turke. No ipak mu podje za rukom, te do nogu razbije 
27. studenoga kod mjesta Stippo pašu skopaljskoga i sofij¬ 
skoga i njihovih 6000 Turaka. Međjutim još one zime osvane 
na Kosovu druga turska vojska. Ona zauzme tvrdju Kačanik, 
pa onda nedaleko od nje do nogu razbije pukovnika Stras- 
sera. Taj pukovnik bijaše dao jednoga Arnautina pogubiti rad 
neke sitnice, pa s toga zamrziše na nj Arnauti još ljuće. 
Sve preko volje ostalih vojvoda razmjesti on svoju četu od 
2.800 ljudi usred ravnice bez ikakova zaklona, dok je turska 

vojska brojila 12.000 momaka. Jedan, arnautski vodja upo¬ 
zori ga na nezgodan položaj carskih četa, ali se pukovnik 
tako razsrđi na njega, da mu je kuburom prostrielio rame. 
Gorko uvriedjeni Arnauti ostaviše ga poradi toga usred bitke 
na cjedilu, te priedjoše na tursku stranu. Carske čete borile 
su se vitežki, ali na posljedku pođlegoše jačoj sili. Hrabri no 
nerazložni Strasser okaja svoje pogreške glavom. S njim iz- 
gibe hrabri princ od Hanovera, koji je prije ubio devet ne¬ 
prijatelja, zatim grofovi Styrum, Gronsfeld i Auersperg, sve 
nadobudni mladići. Samo s malo vojnika skloni se podpu- 
kovnik grof Solar noću u susjednu šumu. Čuvši za taj poraz 
vojvoda od Holsteina, ostavi Prištinu i uzmakne do Niša. 
Tamo primi zapovjedničtvo nad carskom vojskom Veterani, 
nasljednik Piccolominijev. On ohrabri klonulu vojsku, prodre 
na novo na Kosovo, te zauze Prištinu i zatim sam Prizren. 
Ali kako mu bijaše vojska malobrojna, morađe i on malo 
zatim otići s Kosova... 

Drugi put činilo se, da će se Kosovo osloboditi od Tu¬ 
raka, kad se na početku našega stoljeća diže na noge srbski 
narod u kraljevini Srbiji. Slavni Ivaragjorgje g. 1809. priedje 
preko planina kod Sjenice, da oslobadja maticu srbskih ze¬ 
malja. Kod Suvodola razbije Turke, uze jurišem Sjenicu, pa 
pohita u Vasojeviće i Drobnjake, gdje se sastane s prvim če¬ 
tama crnogorskim. Odanle krene na Novi pazar i začne ga 
podsjeđati. Ali u to mu stigoše tužni glasi iz krajeva srbskih 
prema bugarskoj strani, te se morade vratiti u svoj zavičaj. 
Za daljih borba u Srbiji sve do g. 1815. bjesnio je na Ko¬ 
sovu zloglasni beglerbeg Jašar-paša Džinić, rušeći i paleći 
sela i varoši, razoravajući svetinje srbske, — a sve samo za 
to, da zastraši kosovske Srbe. Kad bi ga tužna raja molila, 
da ne raža, on bi joj ovako govorio: „Ne moli mene, bre 
rajetino pogana, i ne miti me, ne ćeš me umititi; no moli 
svoga pogana boga i vjeru, pa ako je baš prava, neka se 

održi, ako je pak lažna, kako jeste, neka propadne, da vas 
ne truje, kao one u Mora vi (Srbiji) . . 

Dva puta izjalovila se je nada kosovskih kršćana, da će 
biti svoji na svojem. No kako su se u najnovije doba oslo¬ 
bodile gotovo sve slavenske, zemlje carstva turskoga, na¬ 
damo se, da će i Kosovu naskoro svanuti čas slobode. A bit 
će možda još i krvavih ratova radi toga znamenitoga pedlja 
zemlje. Jer tko bude imao Kosovo, onaj će biti gospodar 
Balkanskoga poluotoka. 

Pred Novim dvorom. 

(1530.) 

J oš od god. 1527. bjesnio je u tužnoj Hrvatskoj grozan 
gradjanski rat. Osobito je slovinska zemlja (Slavonija) 
međju Savom i Dravom ljuto stradala. Tu je jaka stranka 
prianjala uz kralja Ivana Zapolju, svoga zemljaka, ne htijući 
nipošto da se pokloni Ferdinandu, koga bijaše priznala sva 
južna Hrvatska. 

Najsilniji rodovi slovinski (slavonski) ponosili se kraljem 
Ivanom. Šimun Erdedi, biskup zagrebački, i rodjak mu Petar, 
Ivan Tabi, upravitelj priorije Vranske, Ivan Banović, gospodar 
Virovitice i mnogib drugih gradova, svi ti priznavali su kralja 
Ivana, a njima svima na čelu bio je slavni Krsto Frankapan, 
koga bijaše. Ivan Zapolja imenovao svojim banom u Hrvatskoj. 
I uz Ferdinanda prianjaše liepa kita slovinske gospode: Lju¬ 
devit Pekri od Pakraca i Petrovine, i brat mu Nikola, Petar 
Keglević Bužimski, vlastelin Blinje i Biele Stiene, Ivan Ka- 
stelanovič, Franjo Sekelj, Ivan Golec, pleme Zempče, ali 
nijedan od njih ne bijaše dorastao umnome i slavnomu Krstu 
Frankapanu. 

Krsto pogibe tužno pod zidinama grada Varaždina (27. 
rujna 1527.). Iza njegove smrti razbjegla se u prvi mah 
stranka Zapoljina; no već prema koncu godine 1528. ohra¬ 
brila i sabrala se na novo, a vođjom joj postao biskup Šimun 
Erdedi, kojega je zapala i banska čast. Rat planu još žešče, 


te godine 1529. osta poharana gotovo čitava slovinska zemlja. 
Osobito nastrada biskupov grad Zagreb sa stolnom crkvom, 
a i slobodni grad Gradac (Greč). U ime Ferdinandovo harali 
su njemački i španjolski vojnici, dok se Zapoljevci niesu 
žacali dozivati i Turke u pomoć, samo da se izbave šaka 
Ferdinandovih. Još u lipnju 1530. tužio se je biskup i ban 
Simun Erdedi Ferdinandovu vojvodi Kacijaneru ovako : „Odkad 
se je prejasni kralj Ferdinand podigao, da pod svoje žezlo 
spravi Ugarsku, tako se je po Ugarskoj i Slavoniji ne¬ 
milo pustošilo i haralo, da je tek nešto manje, nego što 
je prošle godine činio silni turski car. Toliki su ljudi i vi¬ 
tezovi poginuli, kojih su predji krvlju svojom kraljevinu 
Ugarsku i čitavo kršćanstvo hrabro branili. Kako su bez- 
dušno prošle godine haračile španjolske čete kralja Ferdi¬ 
nanda u glasovitom kaptolu naše stolne crkve zagrebačke, o 
tome neka i sad još svjedoče ruševine. Koliko su sela i imanja 
crkve zagrebačke i gospodina Petra Erdeda, brata našega, 
spalili ovih prošlih dana Ljudevit Pekri iz Varaždina i Niemci 
iz Zagreba, možete doznati iz usta vjerodostojnih svjedoka. 
Svega toga ne smije činiti kršćanin; ali to dokazuje, da vam 
je više stalo, da se ovo kraljevstvo opustoši, nego da se oslo¬ 
bodi. Jerbo koji se god vladar nada za stalno, da 
će koju kraljevinu sigurno zadobiti, on će htjeti 
da to kraljevstvo ostane čitavo i neoštećeno. I 
mi smo prošle godine, kad smo se za boljak i mir ovoga 
kraljevstva podigli na noge s gospodom i prijateljima, mogli 
sva imanja Ferdinandovih pristaša opustošiti i spaliti. No bu¬ 
dući da je to za kršćanina griešno, a za vladara pobjednika 
štetno, nismo toga htjeli činiti, pače nismo na to ni pomislili. 
Promotrite dakle svojom pameti i razumom, tko je više plienio 
imanja i taj nedužni puk, i tko to još udilj ne prestaje 
činiti . . .?“ t 

S početka god. 1530. radilo se je uporno, da se krva- 
reće stranke izmire. No nasilja pristaše Ferdinandova Lju- 

devita Pekrija n jednu ruku, a nepouzdanje Zapoljevaoa u 
Ferdiuandova punomoćnika Kaeijanera u drugu ruku osuje- 
tiše pomirenje. Već 5. lipnja javlja kninski biskup Andrija 
Tuškanić Kacijaneru: „Biskup zagrebački već je dva puta 
poslao svoje ljude u Tursku, da mole za pomoć, koju mu 
Turci ipak svaki put uzkratiše; i sada je poslao dva posla¬ 
nika k paši i sultanu turskomu, mislim, kopilana kneza Ber- 
nardina i Matiju Matkašića, da traži pomoć i zaštitu. Isti 
biskup skuplja novu vojsku i utvrdjuje sve svoje gradove. 
Baš ovih dana unio je u svoj grad u Zagreb hrane i svim 
se obskrbljuje, čim samo može. On hoće da se opre velemož- 
nosti vašoj. No uzdajmo se u Boga, da će se prevariti. To 
znamo izvjestno: čim vaša velemožnost dodje, svi će se ži¬ 
telji slovinske zemlje vama pokloniti.“ 

Zatoran rat planuo je ljeti godine 1530. Ferdinandov ka¬ 
petan lakih konjanika, zloglasni Ljudevit Pekri, poharao grozno 
imanja crkve zagrebačke, a i privatni posjed plemića Erdeda, 
a na to se složio s Ladislavom Moreom, da zajedno udaraju 
na najodličnijega prijatelja Ivana Zapolje, na virovitičkoga 
vlastelina Ivana Banovića, koji je još godine 1527. izjavio, 
da će stajati uz kralja Ivana, makar izgubio sve blago, što 
ga ima na ovoj zemlji. Nasilja Pekrijeva skloniše Zapoljevce 
na zajedničku obranu. Erdedi javljaju 22. srpnja Kacijaneru, 
da ne mogu više podnositi zuluma Pekrijeva, pa će iznova 
ustati s gospodom i prijateljima, da ga kazne za nedjela 

njegova. . . 

Borba je bješnjela najžešće u kolovozu i rujnu, kako raza¬ 
biramo iz pisama bana Karlovića. Sad bi pretegli Ferdinan- 
dovci, sad Zapoljevci; nesrećna pak zemlja slovinska pretva¬ 
rala se u pravu pustinju. Ni jedna stranka medjutim nije 
mogla održati podpune' pobjede, zato su i Ferdinandovci uz- 
đisali za Kacijanerom, da dodje sa svojim topovima i da 
smrvi protivnike. Ali Kaeijanera ne bi: on je ostavio hrvatsku 
gospodu, da se sami medju sobom kolju i zatiru. 

Na početku listopada sastadoše se obje protivničke vojske 
negdje u današnjoj bjelovarsko-križevačkoj županiji. Jedna se 
i druga vojska utaborila medju Dišnikom i Novim dvo¬ 
rom, valjda, da biju osudni boj. U taboru Zapoljevaoa bijaše 
Šimun Erdedi s rodjakom Petrom, zatim Ivan Tahi i 
drugi; Ferdinandovce vodio je kapetan Ljudevit Pekri, 
a uza nj bijahu brat mu Nikola, Petar Keglević, Ivan 
Kaštelanović, braća Zempče, Franjo Sekelj i Ivan 
Golec. Ferdinandovci izčekivahu Ladislava Morea, a Zapo- 
ljevci Ivana Banovića i Urbana Baćana. 

U oči osudne bitke, koja će riešiti sudbinu slovinske 
zemlje, kao da se je u oba tabora prenula sviest, da su svi 
borioci sinovi jedne majke, i da od njihova razdora pati je¬ 
dino težko izkušana domovina. Jedni i drugi izčekivahu pomoć 
od svoga kralja, pa kad ona ne dodje, počeše se domišljati, 
zašto da se bore za vladare, koji za njih ne mare, već samo 
iz daleka motre, kako se cviet hrvatskoga plemstva medju 
sobom zatira. Ove i slične misli razblažiše razigrane duhove, 
te se u oba tabora javi želja, da bude jednom „mir“. Iza¬ 
brale jedni i drugi izmedju sebe „dobre ljude 11 , koji će 
ugovarati o miru i povratiti zemlji slovinskoj žudjenu slogu. 

Pred Novim dvorom, na očigled obiju vojska, ugovo- 
voriše dobri ljudi 8. listopada 1530. mir i slogu. Sva dobra, 
razgrabljena za gradjanskoga rata, vratit će se gospodarima; 
plemić, gradjanin i seljak neka se vrati k svome poslu, neka 
svatko slobodno putuje, trguje i prodaje, gdje ga volja, jer 
će prestati pogubna borba, te ne će nitko više smetati dru¬ 
goga ni pod kojom izlikom. Obći mir, sloboda i sigurnost 
neka zavlada kraljestvom; pa i oni, kojih nema ovdje, neka 
štuju ovaj ugovor i neka mirno uživaju slobodu i sigurnost 
u svojoj djedovini. Naročito se uključuju u taj mir slobodni 
gradjani Gradca kraj Zagreba, zatim plemići Stjepan Deszhazy, 
Ivan Banović i Urban Baćani, napokon još literat Gjorgje 
i kaptol zagrebački, 


Mir bijaše sklopljen, a vojska se razišla. I tako se svrši 
gradjanski rat, koji je četiri godine slovinsku zemlja zatirao. 
Zapoljevci ostavljahu kasnije redom svoga kralja, da se sklone 
pod okrilje Ferdinandovo. Jedini Ivan Banović ostade do 
zadnjega daha vjeran svome kralju Ivanu, spominjući se svojih 
vlastitih rieei: „Ako jednom kreneš vjerom, tad se ne možeš 
više smatrati čovjekom, već samo krinkom od čovjeka 11 . 

Lubelska unija. 

M nogi od naših čitatelja sjećat će se prekrasne slike 
Ivana Matejka, štono je god. 1873. na svjetskoj iz¬ 
ložbi u Beču izložena bila, te nekih 40.000 forinti stajala. 
Bijaše to: Lubelska unija medju Poljacima i Litavcima za 
kralja Sigismunda II. Augusta god. 1569. 

Poljska i Litva, đvie moćne države srodnih plemena, 
bijahu dugo vremena ođieljene, dapače često u očitom ne¬ 
prijateljstvu. Kad je u Litvi zavladao knez Gedimin iz kuće 
Lutuvera, poče on prvi o tom snovati, kako hi se susjednim 
Poljacima približio i stupio u svezu prijateljstva s njima. U 
to ime sastade se on g. 1325. u gradu Vilnu s poljskim 
kraljem, vitežkim Vladislavom Lokietkom, te ugovori s njime 
savez i prijateljstvo. Da prijateljstvo bude trajnije, dade Ge- 
dimin svoju kćer Anku Aldonu poljskomu kraljeviću Ka¬ 
zimiru, zatim pusti na slobodu 20.000 Poljaka, što ih je u 
pređjašnjim ratovima zarobio bio. 

Iza smrti Ljudevita Velikoga (1370.—1382.), koji je 
bio kraljem Ugrinu i Poljaku, ostade priestol poljski kćeri 
mu Jadvigi. Ne mogavši ona sama vladati velikom zemljom, 
pobrinuše se njoj za vojna. Bijaše doduše zavoljela austrijskoga 
vojvodu, ali ljubav prema domovini prevlada u njoj želju 
za vlastitom srećom, te privolje, da uzme za supruga čovjeka, 
koji joj obećavaše, da će Poljsku osiliti. Bijaše to litavski 
veliki knez Jagelo. Ovaj naumi svoju nasljednu kneževinu 

sjediniti s poljskom kraljevinom, te tako utemeljiti silnu i 
veliku državu. I zbilja sazove Jagelo državni sabor u Horodto 
g. 1413., da se oba naroda i države za sve vieke sjedine. 
Ali težnja njegova ostade neizpunjena, rodbina bo njegova, a 
napose knez Vitovd, opiraše se naumu njegovu. 

Živa želja svib sliedećih Jagelovića bijaše, da se ideja 
vitežkoga Jagela jednom ostvari. Kralji poljski vladahu do¬ 
duše i nadalje nad Litvom, ali vazda im se bijaše boriti 
proti nezadovoljnim plemićima litavskim i poljskim. Prijaše 
li kralj Litavcima, — kakono Kazimir IV., — to se dizalo 
poljsko plemstvo proti njemu; bijaše li kralj skloniji Polja¬ 
cima, nego li Litavcima, eto bune u Litvi. 

Posljednjemu Jageloviću — Sigismundu II. Augustu — 
bijaše đosudjeno, da Litvu s Poljskom jednom stalno sje¬ 
dini. Sigismund August bijaše odgojen majkom svojom, ne- 
vrieđnom i razkalašenom Talijankom Bonom. Žena ova uputi 
diete svoje u svako zlo; učini ga mekoputnim, putenim, stra¬ 
stvenim. Činilo se, da će taj mladac kraljevinu Jagelovića go¬ 
tovo upropastiti. Ali dorastav muževnoj dobi postade Sigismund 
August sasvim drugim čovjekom. Okani se svakoga zla, te 
uze svom snagom nastojati oko boljka svojih zemalja. Najviše 
mu bijaše na srcu, da ostvari ideju praotca svoga: podpuno 
sjedinjenje Litve s Poljskom. 

Još godine 1560. poče on o tom snovati i državljane 
svoje nukati, ali niti poljsko niti litavsko plemstvo ne dade 
se sklomti. Poljaci ne htjedoše u Litvu, niti Litavci u Poljsku. 
Tekar god. 1569., iza smrti Nikole Rađzivila Crnoga, naj¬ 
većega protivnika unije, skloni kralj velikaše svoje na od¬ 
lučni korak. 

Sabor se sastade u Lublinu. Silesija senatora i ze¬ 
maljskih poslanika obiju zemalja, zatim mnogo naroda sabra 
se na tom saboru. Većina Litavaca pristade uz uniju; te voj¬ 
voda kraljevački Alberto II. položi toni svečanom zgodom 
zakletvu vjernosti i odanosti. Glavna ustanova unije bijaše. 

da će kraljevina Poljska i velika vojvodina Litva ostati za 
sve vieke jednom, nerazdruživom republikom pod jednim 
vladarom. Sabor će se sastojati u buduće od litavskih i 
poljskih velikaša; a sielom sabora bit će grad Varšava. 

Slika Matejkova predočuje prizor iz sabora lubelskoga, 
kako Alberto II. polaže pred Poljacima i Litavcima za¬ 
kletvu vjernosti. 

Klaić: Slike iz slavenske povjesti. 

Babinska republika. 

(Crtica iz kulturne povjesti poljske.) 

igismund August (1548.—1572.) bijaše posljednji vladar 
poljski iz slavne porodice Jagelovića. U svojoj mla¬ 
dosti, dok je još stolovao u Litvi, bijaše pustopašan i raz- 
kalašen, no odkad je sio na kraljevsko priestolje, a na¬ 
ročito po smrti svoje ljubljene žene Barbare, stupi u stope 
očeve, te se posveti jedino državnim poslovima, nastojeći, da 
neprekidnim radom zatomi težke bolove svoje. Njegovo vla¬ 
danje bijaše srećno i blagoslovno za poljsku državu. Dok je 
ostala Evropa krvarila, u Poljskoj se i u Litvi udomio trajni 
mir i zadovoljstvo. Kraj takik prilika postade „republika 
(rzeczpospolita) Poljska 11 ne samo sielom slobode, nego i 
ognjištem prosvjete, umjetnosti i znanosti. Poljsko plemstvo, 
i ako je bilo premoćno, umjelo je svoju veliku vlast i slo¬ 
bodu mudro obuzdati; muževi, koji su u drugim zemljama 
poradi svojib vjerskih nazora stradali i pogibali, svraćali su 
se u Poljsku i Litvu, da tamo žive u miru i slobodi. U samoj 
Poljskoj pojavi se čitavo kolo umnih i prosvietljenib uče¬ 
njaka, koji su s najglasovitijim muževima ostale Evrope dru¬ 
govali, dopisivali i tako slavu svoje domovine pronosili. Pa 
i narodna poljska knjiga oživje: pjesnici i prozaičari uzeše 
dotjerivati pučki govor do sve veće savršenosti. 

Uz kulturu pojaviše se medjutim i mnoga zla, kojima 
rađja veća uljudba. Dokrala se gizda i razkos, te preotele mah 


požuda i želja za udobnošću i užitkom. Pa i u samom dr¬ 
žavnom životu zaređaše nepodobštine: nevriednici i spletkari 
otimahu se za časti, koje mnogo puta i dobijahu. Mimo sve 
to poče se još baniti laž i himba, koje niesu poštedjele ni po¬ 
svećene kraljevske porodice. U to doba velike duševne kul¬ 
ture, ali i moralnoga nazadka osnovana bi „Babinska re- 
pub li ka“. 

Nedaleko od Lublina, na cesti, koja vodi u Krakov, 
stoji raštrkano selo Babin. Danas ima više gospodara; no 
u XVI. stoljeću čitavo je selo pripadalo Stanislavu 
Pszonki, mužu odličnu, prosvietljenu, duhovitu i dosjet¬ 
ljivu. On osnuje na svojoj djedovini godine 1548 r ep u b 1 i k u 
Babinsku, naime đružtvo odabranih i uglednih muževa, 
koji su ljubili šalu i satiru. U čitavoj družini izticao se uz 
domaćina najviše Petar KassoviusiliKaszovski, prisni 
pobratim Pszonkin. Ta dva muža bila su tako na glasu sa 
svojih vrlina i predu sretljivosti, da ih je upravo čitavo plemstvo 
zavoljelo. Ako njih nije bilo na kojem piru ili godovnu, sve 
je bilo tužno i dreselo. Najođličniji velikaši u kraljestvu do¬ 
čekivali su ih u svojim domovina razkriljenih ruku, te bi 
ponosno spominjali, da su se u njih desila ta dva slavna gosta. 

U Babinu sastajali su se prijatelji i jDjestovatelji pra¬ 
voga i zdravoga humora na neprisiljene zabave. Družba je 
bila uredjena sasvim po uzoru države poljske; ona je naime 
takodjer bila „republika 11 , te je poput prave republike imala 
svoj senat, vojvode, kaštelane, staroste, hetmane, kancelare, 
biskupe i druge dostojanstvenike. U prvi kraj razdieliše si 
sami prijatelji Pszonkini neke časti i službe, nuždne za osnutak 
republike; Pszonka postade dvorskim županom, Kaszovski 
pak kancelarom. 

Sabori Babinske republike sastajahu se često, ali trajaku 
kratko vrieme, jer je obično bila samo jedna sjednica. Nije 
bilo zakonom ustanovljeno, da se saboruje uviek na jednome 
te istome mjestu; no redovito se zbirahu u nekom selu, 

* 

koje se po tom prozove Grielda, što znači „družina 11 ; no ta 
rieč znači još i halabuku, kad se sila ljudi nadje na okupu 
na bučnoj zabavi. Na tom saboru nisu tratili vrieme nastojeći 
oko obćega suglasja, kao na državnom saboru; o svim sporo¬ 
vima odlučivala je većina glasova, pa zato ne bijaše nikad 
neplodnih kavga ni zamjere. 

Na saborima ili sastancima razdavala je Babinska re¬ 
publika dostojanstva i časti, kojih bijaše sva sila, gotovo 
bezbroj. Ako nije bilo dosta domaćih časti, segnulo se i za 
stranima, pa su ih pune pregršti dielili. Svaki član republike 
morao je primiti neku čast; no kad bi kome podjeljivali koje 
dostojanstvo ili službu, pomno bi pretresli njegov značaj, nje¬ 
gove vrline, a još više mahne, pa bi mu onda namienili onaku 
čast, koja je što manje dolikovala njegovim moralnim spo¬ 
sobnostima, te za koju se u ozbiljnom životu traži čovjek 
skroz protivnoga karaktera. Imenovani častnik dobio bi uz 
velike formalnosti patent, privilegij ili diplomu s voštenim 
pečatom. 

Da razaberemo, kako je Babinska republika časti i do¬ 
stojanstva dielila, evo nekoliko primjera: Tko bi mnogo go 
vorio o višim, nedokučivim' stvarima, a uza to je bio často¬ 
hlepan i mekoputan, namak bi ga imenovali biskupom. Kad 
bi se drugi opet vazda gordio svojim junačtvom, a nije se 
znalo za junačka djela njegova, postao bi ketmanom, ili vi¬ 
tezom, ili generalom. Neki postadoše iznenada ministrima 
poradi političkih govora ili čudnih osnova svojih, kojima đo- 
kazaše, da se nimalo ne razumiju u državne poslove. Mnogi 
opet, koji su nedostojno govorili o svetim stvarima, budi u 
družtvu, budi gdje drugdje, morali bi primiti čast inkvizitora 
babinskoga. Svaka sjednica završila bi se veselom zabavom, 
gdje se je pilo i pjevalo u slavu novih dostojanstvenika. 

Šale i doskočice babinske družine razširise se tako, da 
je malo koga biio u senatu, svećenstvu, ili na kraljevskom 
dvoru, da ga nisu imenovali častnikom babinskim. Diužina 

je imala mnogo vojvoda, kapetana, infanta španjolskih, mar¬ 
šala, pa i agenata, buntovnika i vjetrogonja. Iz njezinih za¬ 
pisnika od g. 1613. razbiramo, daje Toma Zamojski, sta¬ 
rosta knyszynjski, iza slavnoga otca svoga, hetmana i krunskoga 
kancelara, postao totumfakom babinskim, kako mu je i 
otac bio totumfakom te republike. U tim zapisnicima spo¬ 
minje se sve do kraja još i šarlatan babinski. 

Babinjani poznavali su izvrstno ljude svoga vieka. Ni¬ 
jedan psiholog ne bi znao tako temeljito razbirati ćud i strasti 
ljudske, nijedan moralista ne bi umio tako jasno izložiti na¬ 
vade i običaje njihove, nijedan fisiognomik ne bi mogao pri¬ 
kazati značaj čovjeka po njegovu govoru, obliku, kretnji, 
hodu i drugim vanjskim znacima onako vjerno, kako su to 
umjeli i znali ugledni članovi republike Babinske. Kad je 
koji manje poznati čovjek tražio, da ga prime u svoje kolo, 
dostojanstvenici bi se đružtveni posavjetovali, razpitkivali se 
za nj, a na posljedku bi još zahtievali, neka kandidat jasno 
dokaže, da je vriedan i podoban primiti onu čast, koja mu 
se kani podieliti. Rugaoce, opađnike i klevetnike, koji su di¬ 
rali u tuđje poštenje, ili krnjili zasluženu slavu, nisu primali. 
Najmiliji bili su im onaki kandidati, koji se izticahu svojom 
veselom ćudi, prostođušnom dosjetljivošću i nedužnim šalama. 
Kad bi se podjeljivale časti neprisutnim ljudima, ili onakim, 
koji su od njih zazirali, birala bi družina iz svoga kola od¬ 
lične muževe, koji su ozbiljno i s počitanjem primali ulogu, 
da uz svečane obrede izđadu izabranim članovima diplome 
za dokaz, da su zaista imenovani za dostojanstvenike Ba¬ 
binske republike. Ljudi lukavi i razboriti primali su namie- 
njeni im časti hineći, kako su tobož srećni, što mogu hiti 
članovi te družine. Kad bi se pak koji novoizabrani častnik 
ljutio, ne ktijući primiti namienjeno mu dostojanstvo, družina 
je o njem pronosila po zemlji toliko anekdota i doskočica, 
da se je na posljedku volio pokoriti vladi babinskoj, nego da 
mu se još dulje smiju. 

Kralj Sigismund August, kako je i sam bio plemenita 
i blaga srca, rado je slušao, kad su mu pričali o republici 
Babinskoj. Jednom se desilo uza nj više članova družine, pa 
ih on zapita, imadu li u Babinu i kralja? Dvorski župan 
Pszonka, najdosjetljiviji od njih, odgovori mu s mjesta: „Bože 
sačuvaj, da bi mi za tvoga života, prejasni kralju, pomišljali 
na izbor drugoga kralja za nas. Vladaj, gospodaru, srećno u 
Poljskoj i u republici Babinskoj.“ Kralja ne uvriedi taj od¬ 
govor, on se pače od srca nasmija. 

Babinjani ponosili su se u šali, da imadu privilegija po- 
tvrdjena od kraljeva, careva, pa i od papa rimskih. Na svojim 
saborima zabavljali su se doduše ugodnom šalom, oštreći si 
duh; ali njihove šale i doskočice, obično veoma dosjetljive, 
živo su se doimale suvremenika, te su mnogo dopriniele, da 
se je tadanje družtvo otreslo smiešnih i pogubnih navika. Sale 
babinske družine bile su naperene protiv poroka, mahna i 
ludorija ljudskih, te su se zaista mnogi velikaši i plemići iz- 
liečili od mahna i poroka, poradi kojih ih je zapala odre- 
djena služba u Babinskoj republici. No i na mladje koljeno 
djelovala je koristno ta družina, šireći međju njim umjerenost, 
skromnost, uljudnost i srčanost, u obće krieposti, bez kojih 
ne ima pravoga, ugodnoga družtvenoga života. 

Stanislav Pszonka, osnovalac družine babinske, umrie na 
koncu vladanja Sigismunda Augusta (medju g. 1560. i 1570.). 
No potomci njegovi upravljahu njom sasvim u duhu i smjeru 
njegovu. Jedan od njih, po imenu Adam Pszonka, pro¬ 
slavi se ne samo svojom učenosti, nego i junačkim djelima na 
bojnom polju. U republici Babinskoj bijaše takodjer dvorskim 
županom; kad pak ne bi mogao vršiti dužnosti toga zvanja 
svoga, zamjenjivaše ga njegova supruga Eva, rodjena Lasorka. 

Po smrti Sigismunda Augusta (1572.) promieniše se 
znatno prilike u Poljskoj. Bezvladje i zatim izborno kra¬ 
ljevstvo dadoše povoda razdoru i smutnjama. Nije zato čudo, 
što se je taj duh javio i u republici Babinskoj. Članovi nje¬ 

zini htjeli su da budu dosjetljivi, ali malo kada bile su im 
šale valjane i zgodne, kako se razbira iz družtvenih zapis¬ 
nika od god. 1601.—1677. U tom rukopisu, koji je pisan u 
prozi i stihovima, imade većinom samo još kratkih viesti, kad 
je tko imenovan častnikom, i s kojih je razloga dobio odre- 
djenu službu. 

Evo nekoliko primjera iz zapisnika babinskih: 

„Ljeta Gospodnjega 1604., dne 24. maja. Go¬ 
spodin Valerijan Trepka postao je liečnikom babinskim s toga 
razloga, što svjetuje, neka čovjek u najvećoj vrućici izpije 
nekoliko mjera (oka) malvazije; on tvrdi, da je tako izliečio 
svoga otca. 

Ljeta Gospodnjega 1606. Gospodin Stanislav Kor- 
einski postao je častnikom babinskim ovim povodom. On ie 
tvrdio, da u Rimu jedna doslie nedogradjena crkva stoji više 
od pedeset puta sto tisuća milijuna, a da ne će biti dogradjena 
ni do sudnjega dana. Jednako je tvrdio, da se u Italiji ne 
kolje telad, ako nije četiri godine stara. Uvaživši to babinska 
vlada, podielila mu je službu blagajnika i izvjestitelja za ino- 
zemske poslove. 

Ljeta Gospodnjega 1617., 4. novembra. Gospodin 
Nikola Stradomski tvrdio je, da se grabrovo drvo, ako se 
dugo moči, prometne u kremen, i da se onda može iz njega 
vatra izkresati, kolikogod koga volja. Budući da je vatra 
vazda potrebita, osobito pak u alkemiji, imenovan bi taj go¬ 
spodin kemikom babinskim. 

Ljeta Gospodnjega 1664., dne 24. juna. Gospodin 
Stanislav Ciolek, stolnik i poslanik vojvodstva lubelskoga, de- 
seći se u Babinu poslie ranoga zajutarka, kad je gospodin 
dvorski župan babinski naložio, da se priredi objed za taj 
dan pred sv. Ivanom Krstiteljem, uztvrdio je (Ciolek), da 
ne treba u Babinu ribe. loviti, nego da se naprosto zapale 
spremnice za ribe na dvorištu. Radi toga imenovala je repu¬ 
blika Ciolka za svoga kuhara. 

Zanimljivo je još spomenuti, da u zapisnicima babinskim 
imade vlastoručnih podpisa od najslavnijih muževa iz naj- 
odličnijih porodica poljskih, kao što su Zamojski, Tar- 
nowski, Potocki, Ossolinski i drugi. Osim tih nalazimo 
medju Babinjanima imena pjesnika Jana Kochanowskoga 
(„miođopynnego pisoryma“), Reja iz NagIowica, An¬ 
drije Trzecieskoga, Paprockoga, Šepa ili Star- 
zynskoga i mnogih drugih slavnih spisatelja poljskih. 

Republika babinska obstojala je još dugo za vlade kra¬ 
ljeva Stjepana Batora, Sigismunđa III., Jana Kazimira i 
Mihajla Wiszniowieckoga. Za kasnije burne dobe nestade je; 
ali narod poljski pamti i spominje ju još danas. Kada tko 
nešto priča, što nije istini podobno, pa rau se ne vjeruje, onda 
se kaže: „Mora da je to čuo u Babinu“ (Musiat to w Ba- 
binie slyszeć). 

Neznana junakinja. 

( 1566 .) 

I hrvatska povjestnica spominje liepo čislo znamenitih žena, 
koje su znatno utjecale u sudbinu hrvatskoga naroda. I 
mi se možemo ponositi ženama krasnim i umnim, ženama 
junačkim i požrtvovnim, ženama svetim i pobožnim, a i že¬ 
nama nesrečnim. Tko da ih sve redom izbroji? Od Tuge i 
Buge, što no su s braćom svojom hrvatski narod dovele 
s hladnih Karpata na topli jug do sinjega mora, pak sve do 
umne krasotice Cviete Zuzerić i tragične junakinje Katarine 
Zrinske niže nam se pred očima bujna, šarena vreva hrvatskih 
žena, tako te nema gotovo znatnijega dogadjaja u našoj pro¬ 
šlosti, gdje ne bi barem po jedna žena stajala u prvom redu 
radećih lica. Eno vam banice Marije, eno ponosite Jelene 
Liepe, žene Zvonimirove, eno pobožne Većenege i Cike, sve 
u doba kraljeva hrvatske krvi. A kasnije? Stanislava Subić, 
pobožna predstojnica manastira, Vladislava Nelepić, hrabra 
junakinja i hraniteljica Knina, — plemenita i vlastohlepna 
Bosanka Jelisava, koja kao kraljica ugarska i hrvatska brani 
nasljedno pravo svoje kćeri Marije, Jelena Nelipić, žena her¬ 
cega Hrvoja i bosanskoga kralja Ostoje; — Katarina, kraljica 
bosanska, koja daleko od svoga zavičaja traži zaklona u Rimu: 
sve su to znamenite žene, koje su zavrieđile, da im vješto 
pero oživi uspomenu. A plemenite, nesrećne žene ? Eno uboge 
Dore Karlovih, tužne majke zadnjega Karlovića, eno pleme- 

nite, požrtvovne Apolonije Frankapan, koja oci žive želje, 
da se ne razdruži s vojnom svojom, moli i zaklinje mletačku 
gospodu, da joj puste doći u tamnicu, pa da tamo s junakom 
Krstom boravi srećne dane, tješeći ga i tetošeći oko njega u 
velikoj biedi njegovoj. A tko je još onako, kako treba, opisao 
tužnu sudbinu zagorske plemkinje Veronike iz Desinića, koja 
bijaše nevina žrtva hrvatskih krvnika, grofova Celjskih ? 

I prostome puku, koji ne čita knjiga starostavnih, du¬ 
boko se usjekla u pamet uspomena na neke plemenite i zna¬ 
menite žene hrvatske, pak on pjeva o nesrećnoj kraljici Mari, 
kojoj odnese krunu vjetar od Levanta, i opet priča o tužnoj 
„Crnoj kraljici", tražeći joj zaklete dvore, što ih je sagradila. 

Da, hrvatska pisana povjestnica i pučka predaja svašta 
umiju pričati o slavnim i nesrećnim kćerima naroda hrvat¬ 
skoga; — ali jedna je gotovo zaboravljena, neznana juna¬ 
kinja, kojoj se ni za ime ne znade. Pa ipak bila je ona 
velika junakinja, plemenita i požrtvovna žena, kakve i po- 
vjesti velikih naroda malo poznaju. 

Posljednji boj hrvatskoga Leonicle, junačine Nikole Zrin- 
skoga i slavna smrt njegova pred Sigetom gradom 7. rujna 
1566. zaniela je pjesnike strane i domaće, te okitila aure¬ 
olom mučeničtva ne samo njega sama, nego i ženu mu Evu 
i kćer Jelenu. Ali ni Eve ni Jelene ne bijaše u osudnom 
času u kobnome Sigetu. Eva je boravila it Medjumurju u 
gradu Čakovcu, a kći joj Jelena bila udata za Krištofa 
Orszagha, pa nije ni slutila, da imade junaka Juranića na 
svietu. Pjesnička je sloboda proslavila ženu i kćer najvećega 
junaka hrvatskoga, a nije se sjetila plemkinje hrvatske, ne¬ 
znane junakinje, koja je pred Sigetom prolila krv svoju. I 
da ne bude kroničara Niemca, koji je svaku sitnicu o padu 
Sigeta savjestno zabilježio, mi Hrvati ne bismo znali za ju¬ 
načku smrt neznane junakinje, kako ne znamo niti ćemo 
ikada doznati za ime njezino. 



Bijaše to u oči 7. rujna, dan dva prije pada Sigeta. 
Junačka četa sokolova hrvatskih, što je uz Nikolu Zrinskoga 
branila ostatak Sigeta, naime sam grad, spremala se na po¬ 
sljednji boj. Jedan od tih hrabrih vitezova, videći, kako je 
grad od preogromne sile turske sa svih strana opasan, uvjeri 
se bolan, da družba njegova ne će moći tolikoj sili odoljeti, 
nego da će ih Turci, čim samo provale iz grada, poubijati i 
na sablje raznieti. U toga viteza bijaše liepa, plemenita žena, 
kći stare glasovite porodice hrvatske. Groza ga hvatala, kad 
je samo na to i pomišljao, da bi nakon smrti njegove i pada 
Sigeta ljubljena njegova žena mogla dopasti turskih ruku, 
pa da onda tim neljudima robuje i da ugadja zvierskim po¬ 
hotama njihovim. Smišljao on svašta, kako da spase svoju 
jedinu ljubav, svoju milu suprugu od tolike nesreće i sramote; 
no ne dosjetivši .se nikojemu načinu, kako da to izvede, od¬ 
luči na posijedku, da će je potajno zadaviti. Ali budna i lju- 
beća žena udje s Božjom pomoću u trag lukavoj, no zlo- 
srećnoj osnovi muža svoga, pak ga preteče, prije nego što 
mogaše okrutno djelo izvesti. Ona ga iznenadi pohodom svojim, 
baci mu se pred noge, pak ljubeći i roseći ih svojim suzama 
stade jadikovati i zaldinjati ga, da toga ne čini. Ona mu go¬ 
voraše: „Za volju Božju i za volju naše bračne ljubavi molim 
te, ne izvedi ono, što si nakanio. Ja sam te kao vjerna žena 
vazda i svaki čas ljubila poput duše svoje, a ti si ne manje 
ljubio mene vazda kao samoga sebe. Odkad se upoznasmo, 
pa do ovoga časa, nikad nam se nije bračna sreća pomutila, 
nikad se nije u našem životu mrzka rieč čula, nikad nije 
bilo omraze ni nesklada medju nama. Nemoj zato okaljati 
ruke svoje krvlju svoje nedužne ljubljene žene, nemoj duše 
svoje ogriešiti umorstvom u oči gotove, neizbježive smrti naše. 
Ja.sam voljna svako zlo podnositi, kojim će tebe Bog kušati, 
ja ću uza te stajati svaki čas, ja ću s tobom u smrt. Ja se 
dobro spominjem, moj premili druže, moje najmilije na svietu, 
kako sam se tebi pred Božjim žrtvenikom zaklela, da te ni- 


140 Neznana junakinja. 


kada i nigdje ostaviti ne ću, pa ni u najvećoj pogibli. I u 
ovom osudnom času pripravna sam, pače od srca žudim, veselo 
s tobom umrieti. Kako nas je naša ljubav u životu sjedinila, 
neka nas združi ta ljubav i u smrti, da ostanemo za sve 
vieke nerazstavljeni“. 

Žena se namolila. Vitez se predomislio i okanio grozne 
odluke svoje. U to se već i sigetska posada spremala na zadnji 
boj. Srećna žena, kojoj je vojno dozvolio, da s njim zajedno 
pogine na bojnom polju, obukla brzo mužke haljine, a muž 
ju opasao mačem i oboružao drugim ubojitim oružjem. Osvanuo 
čas, da Zrinski sa svojom četom iz grada provali. Junakinja 
stala uz vojna svoga, pa se zajedno s njim oborila na Turke. 
Borila se hrabro i oduševljeno, kao da je od rane mladosti 
sabljom mahala. Pade napokon Zrinski, pade njezin vojno, 
— a pokraj njih pala napokon i hrabra žena. Poginula ju¬ 
načkom smrti, te sačuvala tako muža svoga od težka grieha. 
Liepo završuje naš kroničar svoje pričanje: ,,Alwo diese 
heroische Amazontin und beherzte Heldin sammt mehrge- 
dachten ihrem Ehegenossen nicht vrat von des Herrn Grafen 
von Serin Seiten wider die Ttirken tapfer gefochten und 
folgends fast in einer Weile neben izt vvoklgedachten Herrn 
Grafen und ihrem Ehewurthe eines ritterhchen Todes gestorben, 
durch welehe Tapferkeit sie sich zugleich von ihres eigenen 
Ehemannes Ermordung und graulicher barbarischer Sehande 
und Dienstbarkeit nicht allein erledigt, sondern auch zu einem 
schonen Spiegel ehelicher Treue und Liebe' allen Matronen 
auf zukiinftige evvige Zeiten mit unsterblichen ihrem Lob und 
Ruhm furgestellet". 

Vječna šteta, što se nije upamtilo ime naše neznane ju¬ 
nakinje, kojoj nema ravne ni međju slavnim Rimljankama. 
Za germanske žene pričaju doduše, da su išle sa svojim mu¬ 
ževima u rat, — ali one Germanke bile su tada još polu¬ 
divlje žene, dok se je naša plemenita Hrvatica njihala dje¬ 
tetom u svili i kaditi. Germanske su žene srtale u boj, jer 

su bile vikle ratu i oružju, Hrvatica je pohitila na bojno polje, 
da sačuva svoga muža od težka grieha . . . 

Ime hrvatske junakinje nije nam poznato. No zar su 
najveći junaci uviek upravo oni, kojih se imena u povjest- 
nici spominju? Koliko je tisuća žrtvovalo krv i sve svoje za 
domovinu, pa se ne zna ni za imena, ni za djela njihova! 




f 

I 





Život za cara. 

Crtica iz ruske povjesti. 

(TSa trideset i pet vrsta od velikoruskoga grada Kostrome 
i / (na gornjoj Volgi) stoji maleno selo Kor ob ovo. U 
njeni žive više od sto slobodnih seljaka, koji ne plaćaju ni¬ 
kakve dade, a ne vrše ni drugih dužnosti: ne grade ceste, 
ne daju novaka; u jednu rieč: ne podnose ni koje tegobe 
državnoga i društvenoga života, već se koristuju svima po¬ 
godnostima u državi. Ti se slobodni seljaci zovu Belopašci, 
te su potomci Ivana Sus iinina, koji je žrtvovao svoj 
život, da spase svoga cara i gospodara Mihajla Fedorovića 
Romanova. 

Kad je ono god. 1598. Fedorom I., sinom Ivana IV. 
Vasiljevida Groznoga, u Ruskoj izumrla mužka loza Ruri- 
kovida, bijaše ruska država kroz petnaest godina pozorištem 
tužnih smutnja i priestolnih borba. Najprije se pope na prie- 
stolje Boris Godunov, šurjak pokojnoga cara; njega zamie- 
niše Lažni Dimitrija I., Vasilije Šujski i Lažni Dimitrija II. 
Lažne Dimitrije pomagaše poljski kralj Sigismund III. Kad 
je zatim poljska vojska osvanula pred Moskvom, prepade se 
bojarska duma, pa da ne propadne ditavo carstvo rusko, iza¬ 
bere za svoga cara poljskoga kraljevića Vladislava, sina 
Sigismundova. Zatim posla u Smolensk pred kralja Sigis- 
munda svečano poslanstvo, da dade Ruskoj sina svoga Vla¬ 
dislava za cara, ali s pogodbom, da Vladislav prigrli pra¬ 

voslavnu vjeru. U to isto doba otvoriše boljari u Moskvi vrata 
poljskoj vojsci, koja posjede grad i starodrevni Kremi. 

Poljski kralj Sigismund snovaše medjutim, kako bi sam 
postao carem, te sjedinio Rusku sa svojom državom. Stoga 
ne dade Rusima sina Vladislava za cara, već zarobi rusko 
poslanstvo, koje bijaše u to ime k njemu u Smolensk došlo. 
Videći to Rusi prenuše se, te ustadoše, da obrane svoju do¬ 
movinu od sile poljske. Skupiše vojsku, koju knez Požarski 
povede na Moskvu, da otjera Poljake. Poljaci se zatvoriše u 
Kremi, te junački odbijahu sve navale; na poljedku prinudi 
ih glad, te izadjoše iz Kremla. 

Moskva, a s njom i Ruska bijaše spasena. Slavodobitne 
ruske vojvode sazvaše na to „zemsku dumu“, da bira no¬ 
voga cara, bez kojega ne bijaše moguće povratiti reda u 
državi. Zemska duma jednodušno proglasi carem mladjahnoga, 
tek šestnaest-gođišnjega bojarina Mihajla Fedorovića 
Romanova (1613.). 

Novi car Mihajlo bijaše po tankoj krvi rodjak Ruri- 
kovića, budući da je Anastazija, žena Ivana IV. Groznoga, bila 
sestra njegova djeda Nikite Romanova. Otac Mihajlov, po 
imenu Fedor Nikitić, prinuđjen bi još od Borisa Godunova, 
da zajedno sa svojom ženom Martom pođje u kalugjere. U 
manastiru dobi Fedor kalugjersko ime Filaret. Kad su Rusi 
slali glasnike kralju Sigismunđu, bijaše medju poslanicima i 
Filaret, pa je sada on poput svojih drugova čamio u poljskom 
sužanjstvu u Varšavi. 

Tako rastavljen od otca i matere živio je mladi Mi¬ 
hajlo sam na svom imanju blizu grada Kostrome, kad ga 
je zemska duma proglasila carem ruskim. Saznavši Poljaci 
za njegov izbor, poslaše oni svoje čete prema Kostromi, da 
ubiju mladoga cara, prije nego podje u Moskvu. Poljske čete 
dodjoše već u selo Domnino, koje je pripadalo imanju Ro- 
manovih, te su bile samo jednu vrstu daleko od mjesta, 
gdjeno su bili dvori cara Mihajla. Ali ubojice ne znadoše puta 

do toga mjesta. U to slučajno sretoše seljaka Ivana Susa- 
nina. Nestrpljivo navališe na nj, da im kaže boravište ca¬ 
revo; a da se ne ođadu, rekoše Susaninu, da bi oni prvi od 
svih htjeli doći pred cara, da ga pozdrave s najvećom po¬ 
časti. No mudri Susanin razpozna Poljake po odielu i namah 
se dosjeti jadu. Videći, da sad upravo od njega zavisi život 
mladoga cara, odluči žrtvovati svoj život, samo da spase 
cara. On lukavo zatomi svoje veselje, što je doznao, da mu 
je gospodar izabran za cara, pa onda sasvim prostođušno od¬ 
govori poljskim vojnicima, da dobro znade put do careva 
zamka, jer je još prije više puta vodio goste k svome vla¬ 
stelinu. Tom hinjenom prostodušnosti prevari Susanin poljske 
vojnike, te mu oni povjerovaše i zapovjediše, da ih vodi do 
mladoga cara. Ivan privolje. No prije nego što će na put, 
dojavu on svomu gospodaru veliku pogibao, štono mu prieti. 
Zatim povede Poljake na skroz protivnu stranu, a ne u ca¬ 
revo selo. Zadjoše u gustu, gluhu šumu. Kad se Poljaci do 
nemila nalutali, zače se Ivan Susanin tužiti, da je sa staze 
sašao i da se ne može razabrati u tami. I opet ih vodi sve 
dalje u šumu. Na posljedicu dodija Poljacima to lutanje. Po- 
sumnjaše na Susanina, te mu počeše spočitavati, da ih je pre¬ 
vario i navlastice zašao s pravoga puta. „Ne u , odgovori im 
na to neustrašivo SusaDin, predvidjajući mučeničku smrt svoju, 
„nisam ja prevario vas, nego vi ste obmanuli sami sebe. 
Kako ste mogli i pomisliti, da bih ja vama izdao svoga go¬ 
spodara? On seje već spasao, a vi ste daleko od njegova 
dvora.“ Poljaci vidješe, da im prieti gotova smrt u gluhoj 
šumi, gdjeno ne bijaše ma ni stazica utrta, a zemlja pokri¬ 
vena visokim sniegom (bilo je to u zimi), pa se onako 
biesni oboriše na vjernoga slugu Romanovih, te ga u svojoj 
jarosti nakon groznih muka razstaviše sa životom. 

Car Mihajlo Fedorović obilno nagradi Susaninove po¬ 
tomke. On im darova najprije zemlje naokolo sela Domnina, 
a kasnije zamieni te zemlje pustarom Korobovom; mimo to 


Život za cara. 


145 


uđieli im sila sloboština. Potomci Ivanovi ne zovu se Susa- 
nini, nego Sabinini. On naime nije imao sinova, nego 
samo jeditu kćer Antonidu, koja se udade za Bogdana Sa- 
binina, te mu rodi dva sina: Danila i Konstantina. Od tih 
sinova potječu Belopašci. 

Neki ruski povjestničari niesu pravo vjerovali u pri- 
poviest o Ivanu Susaninu. Ali se je našla povelja cara Mi¬ 
hajla od god. 1619., koju izdade Bogdanu Sabinieu, zetu 
Susaninovu. U toj povelji pripovieđa sam car ovako: „Kad 
mi, velikij gosudar, bili na Kostrome i v te pori prihodili 
v Kostromskoj ujezd poljskie i litovskie ljudi, i testja jego 
Bogdaškova, Ivana Susanina, litovskie ljudi izimali i jego pi¬ 
tali velikimi nemćrnimi mukami, a pitali u njego, gđč v te 
pori mi, velikij gosudar, bili, i on Ivan, vedaja pro nas, gđe 
mi v te pori bili, terpja od teh poljskih i litovskih ljudej ne- 
mernija pitki, pro nas veiikago gosuđarja tem poljskim i li¬ 
tavskim ljudem, gđe mi v te pori bili, ne skazal i poljskie i 
litovskie ljudi zamučili jego do smerti.“ Ta povelja Mihajlova 
potvrdjena bi od samoga njega još dva puta (1633. i 1641.), 
zatim od Petra Velikoga godine 1691. i od Katarine II. 
god. 1767. 

Smrt Ivana Susanina proslavio je slavni ruski glazbo- 
tvprac Mihajlo Ivanović Glinka krasnom operom svojom 
„Život za c.ara.“ Zanimljivo je, da prva narodna ruska opera 
imađe taj sujet, koji je skroz prema mišljenju i čuvstvo¬ 
vanju ruskoga naroda. 

Petar Veliki, car ruski. 

(1689 - 1725 .) 

K ad gledamo današnju Rusku prostranu, kako se je raz- 
makla i zapremila preko pol Evrope i čitavu sjevernu 
Aziju (ukupno do 22 milijuna □ km); kad gledamo moćnu 
tu carevinu slavensku, kako trese Turskom i zapovieda eieloj 
Evropi: nekotice se pitamo, odakle Rusiji ta sila, taj ugled, 
tko je položio temelj tomu sjevernomu orijašu? 

Sve do početka novoga vieka bijaše Ruska robinjom ta¬ 
tarskih orđa. Tek Ivanu III. Vasiljeviću pođje god. 1483. za 
rukom, te oslobodi svoju domovinu od tatarskoga jarma. Nje¬ 
govi nasljednici podjoše njegovim putem šireći i utvrđjujući 
svoju vlast na sve strane. Izmedju njih odlikuje se napose 
Ivan IV. Vasiljević G-rozni, kojino svlada kanat Ka¬ 
zan j ski i Astrahanski, te uništi samostalnost posljednjih kne¬ 
ževina ruskih. Za njegova vladanja zakorači Rus prvi put 
s oružjem i u Aziju, te kozački hetman Jer mak Timo- 
fejev pokori Sibiriju vlasti ruskoj. 

Tako rastijaše Ruska sve više tiekom XVI. stoljeća. 
No moderna Ruska oživje tek za vlade kuće Romanove, a ve¬ 
levlast evropska postade za ženijalnoga cara Petra Velikoga. 

Car Petar rodio se god. 1672. od otca Aleksija Mihaj- 
lovića i majke Natalije Kirilovne Nariškin. Otac mu bijaše 
sin cara Mihajla Feđorovića Romanova, utemeljitelja Roma¬ 
nove dinastije u Ruskoj, a majka Natalija bijaše kći uboga 
dvoranina i gojenica vrloga Artamova Sergejevića Matvejeva. 

Otac Petrov Aleksij vladaše Ruskom od godine 1645. 
do 1676. On bijaše dva puta oženjen. Prva žena Marija Mi- 
loslavska rodi mu dva sina: F e do r a i Ivana, zatim neko¬ 
liko kćeri, izmedju kojih se odlikovaše osobito umna i často- 
ljubiva Sofija. Druga žena bijaše spomenuta već Natalija 
Nariškin, koja mu rodi Petra. Iza smrti Aleksijeve nasliedi 
ga najstariji sin Fedor; no taj leže već iza šest godina u 
grob. Sada nastade pitanje, tko da bude car ruski? Po pravu 
išlo bi priestolje starijega sina Ivana, no taj bijaše slab duhom 
i tielom, te nesposoban za vladu. Da se nasljedstvo uredi, sa- 
stadoše se ruski boljari u carskim palačama u Kremlu, a ruski 
narod zgrnu se pred ulazom u palače. Kad se boljari svi sku- 
piše, dodje medju narod patrijarka Joakim s križem u ruci, 
i obkoljen ruskim svećenstvom zapita: „Koga od dva kra¬ 
ljevića želite za cara: Ivanu je šestuaest godina, ali pogiba od 
boljezni; a Petru je deset godina, ali je cvatućega zdravlja?“ 
Narod klicaše Petra, a patrijarka ga na to proglasi ruskim 
carem. 

Izbor Petra ugodi čitavoj Ruskoj, pače i polubrat mu 
Ivan ne pokazivaše nimalo, da mu nije pravo. Jedina polu¬ 
sestra Sofija bijaše kivna, to više, što je vrhovna državna 
uprava zapala maćehu joj Nataliju Nariškin. Sofija bijaše 
riedka žena. Otac je odgoji slobodno, ne zatvarajući je i ne 
sakrivajući, kakono ostali ruski boljari svoje žene i kćeri. On 
je valjano izobrazi, tako da joj knjiga i razgovor s umnim 
boljarima postade najugodnijom zabavom. Ali uza to poče se 
zanimati i za državne poslove, te snivaše i snovaše vazda o 
gospodstvu i vlasti. Nije za to ni čudo, što joj nije godio 
izbor Petrov; ona bi bila voljela, da su izabrali Ivana i da 
je po tom zapalo nju vladanje uz slaboumnoga brata. Neza¬ 
dovoljna i slavohlepna odluči sve upotrebiti, da obori polu- 
brata i majku mu Nataliju, te tada zavlada u ime brata svoga 
i svoje. U to ime poče raditi za brata Ivana, a u pomoć joj 
bijahu rodjaci njezine majke, Miloslavski i njihova družba. 

Naskoro razdieliše se boljari u dva protivna tabora; jedni 
pristajahu uz Miloslavske, a drugi uz Nariškine. Pri dvoru 
bijaše medjutim stranka Nariškina mnogobrojnija i silnija. 
S toga se obrati Sofija na carsku vojsku, na „strielce®, 
koje je ustrojio još Ivan IV. Vasiljević, te ih poče buniti, pri- 
povieđajući im, da je Ivan nezakonito uklonjen od priestolja 
i da Inu Nariškini snuju ća i o glavi. Uza to su Miloslavski 
mitili strielce novcem, obećavali im nagrade, pače i napajali 
ib vinom. 

Jednom dojavi Sofija strielcima, da su Nariškini zagu¬ 
šili Ivana. Strielci pograbiše oružje i pohitaše u Kremi u 
carski dvor. Glavna osoba medju Nariškinima bijaše tada 
Matvejev. On se bijaše vratio tek iz zatočja, kamo ga bi¬ 
jahu otjerali Miloslavski za carevanja Feđora Aleksijevića. 
Ostarjeli Matvejev odvede Iva.nr na dvorski balkon i poče 
ugovarati sa strielcima, ne bi li ih umirio. Sam carević Ivan 
govoraše nadošlim strielcima: „Ja ću vam biti car, ali dopu¬ 
stite, da mili moj brat Petar sa mnom caruje.“ No na to 
đodje načelnik strielaca, boljar Dolgoruki, uze na strielce vi¬ 
kati i kaznama im prietiti. Prietnje te razjariše strielce grozno. 
Oni provališe u carski dvor, ubiše Dolgorukoga i Matvejeva, 
a zatim bješnjahu četiri puna dana u prestravljenoj Moskvi. 
Tom zgodom pogibe (od 15.—18. svibnja 1682.) do 67 ro- 
đjaka i prijatelja carice Natalije Nariškin, medju njima i brat 
njezin Ivan Nariškin. Buna se svrši tako, da su strielci po¬ 
digli oba carevića na priestolje, a carevni Sofiji povjerili, da 
vlada u ime malodobne braće svoje. 

Sofija bijaše postigla svoj cilj, ona bijaše sada vlada- 
rica u Ruskoj kroz sedam godina. Brat Ivan bijaše slab, a 
Petar još diete. Ona si pače kasnije nadjenu i ponositi naslov: 
„Samovladarica Rusima.“ Na dvor svoj pozove prijatelje s.voje 
Miloslavske. Prvi joj doglavnik bijaše knez Vasilije Galicin, 
muž duhovit i izobražen, kojemu je ona poklonila i srce 
svoje. 


Petar Veliki, car ruski. 


Dok je tako Sofija vladala u Moskvi, razvijaše se sve 
više mladi Petar. Još za Fedora Aleksijevića morade Nata- 
lija Nariškin ostaviti sa sinom si Petrom grad Moskvu. Ona 
ode tada i nastani se u selu Preobraženskom blizu 
Moskve. Poslie bune streljačke povrati se ona opet onamo, 
te Petar življaše ondje u liepom dvorcu kraj svoje majke. 
Udaljen od carskoga dvora sprovede Petar dane svoje u slo¬ 
bodnoj prirodi, na čistom seoskom zraku. Učitelj bijaše mu 
neki djak Zotov, no taj nije sam mnogo znao, a uza to je 
bio strastven pijanac. Petar medjutim nadje si sam kraj ži¬ 
vahne ćudi i bistra uma svoga i učitelja i prijatelja. 

Još u vremena Ivana III. dolažahu u Rusku razni 
stranci: trgovci, obrtnici, liečnici i ljekarnici. Kasnije za Mi¬ 
hajla Fedorovića prelazili bi u rusku službu i mnogi strani 
častnici. Svi ti nastaniše se u naseobini „njemačka, slo¬ 
boda ili Koku.j“ izmedju priestolnice Moskve i sela Pre- 
obraženskoga. Tu su inozemni imali svoje zasebne crkve, tu 
su živjeli po svojim običajima, te su bili svi složni i veseli. 
Boraveći Petar tako blizu, zalažaše rado u tu naseobinu, te 
bi ga najviše veselilo, kad bi što naučio od stranih častnika, 
ili zanatlija. Kako je bio veoma izvjeđljiv, a uz to bistra 
uma i zdrave pameti, slušaše rado njihove pripoviesti o drugim 
narodima, te uvidje naskoro, kako je daleko zaostala njegova 
domovina za ostalom Evropom. 

Medju inima zavolje Petar osobito tri tudjinea: Franj u 
Timmer manna, P at r i oka Gord ona i Franju Le- 
forta. Franjo Timmermann, Niemac iz Strassburga, učaše 
ga matematiku, zatim vojničke znanosti; Patrick Gordon iz 
Škotske učaše ga takođjer koješta. No najmiliji bijaše Petru 
živahni Francuz Franjo Lefort. Taj se rodi god. 1656. u 
Ženevi u Švicarskoj od ugledne gradjanske obitelji, stupi 
god. 1674. u holandijsku vojsku, a kasnije đođje u Rusku, 
gdje vojevaše na Turke. Kasnije življaše on u „njemačkoj 
slobodi 11 , i tamo ga upozna mladi Petar. Kako je Lefort 

mnogo tog'a vidio i znao, nije čudo, da su se rieči njegove 
doimale srca Petrova. Ta Lefort bijaše rodom iz slobodne Ze- 
neve, toga siela izobraženosti i urnieča, on je proživio neko 
vrieme u prometnoj Marsilji i u trgovačkom gradu Amster¬ 
damu. Uz to je Lefort bio visoka i liepa stasa, jak i vješt 
oružju, dobar jahač, smion lovac, a k tomu i pismen čovjek, 
okretan govornik i ugodan drug. Petar mu se povjeri svom 
dušom svojom. On bijaše Petru vodja i savjetnik, pratilac i 
drug, prijatelj i ljubimac. On snovaše s njim osnove, on ga 
pratijaše, kad je kasnije po Evropi putovao. Mnogim te mnogim 
reformama u Ruskoj, koje je Petar uvadjao, pravi je začetnik 
Franjo Lefort. Petar ga ljubljaše kao brata. Kad je godine 
1698. umro Lefort, uzkliknu Petar bolno: „Komu da se sada 
povjerim? Ta on mi je jedini bio vjeran!“ 

Jednom pripovieđaše Lefort mladomu Petru, kakvi su 
vojnici u drugim zemljama i kako se ti vojnici vježbaju. Petar 
zaželje to vidjeti, te pozva svoje drugove i prijatelje mladosti, 
da sastave četu. Naskoro se skupi četica od petdeset mladiča. 
Obukoše je u njemačko odielo, Lefort pak i Gordon vjež¬ 
bahu mladiče, učeći ih ratovati, tvrdjave i šančeve graditi i 
rušiti. Petar sam služaše u četi kao prosti vojnik. Geta tih 
,,potješnika“ rasla je sve više, jer je svaki mladić iz ruske 
boljarske porodice htio da bude uzet u potješnike. Naskoro 
umnoža se četa tako, da su jedan dio morali premjestiti u selo 
Semenovsk. Od tih četa nastadoše kasnije ruske pukovnije 
Preobraženska i Semenovska, koje obstoje još i danas. Mnogi 
od potješnika proslaviše se kasnije za Petrova carevanja. 
Najviše se iztaknu Menčikov, koji postade iza Leforta 
prvim doglavnikom caru Petru. Uz kopnenu vojsku dade 
Petar sagraditi nekoliko koraba i ustroji na Prieslavskom 
jezeru malo ratno brodovlje. Carevni Sofiji bijaše po volji, 
što se je Petar zabavljao s potješnicima. Ona to smatraše za 
đjeoiju igru, te se radovaše od srca, što se Petar ne zanima 
za državnu upravu. No naskoro uviđje, da bi ta, četa, dušom 

i srcem odana Petru, mogla postati veoma opasna njoj samoj. 
Zato odluči prvom zgodom maknuti s puta i Petra i svu 
družinu njegovu. 

Petar đoraste do sedamnaeste godine. Bijaše mladac 
krepak, jaka i silna tiela. Majka Natalija oženi ga Ijubkom 
i duhovitom kneginjom Evdoksijom iz bogate i drevne poro¬ 
dice Lapuhin. Ona mišljaše, da će ta skromna žena ponešto 
ublažiti i ukrotiti goropadnu kadkad ćud njegovu. Baš u to 
vrieme spremaše se polusestra mu Sofija, da ga se rieši i da 
samu sebe proglasi i ovjenča za caricu rusku. Kad su jednom 
na blagdan Kazanjske Bogorodice oba carevića došla u Moskvu, 
da prisustvuju svečanomu obhodu, podjoše oni na obhod, a 
sestre ostadoše po običaju kod kuće. Jedina Sofija ode takodjer 
na obhod. Petar joj na to spočitnu, da joj se ne pristoji ići 
međju narod, i reče joj, neka se vrati kući. No Sofija ga ne 
posluša, a on ljut ode namah kući u selo Preobražensko. 
Time bijaše Sofija gorko uvriedjena. Ona uze ruske staro- 
vjerce i strielce buniti, govoreći im, da će Petar zametavati 
stare običaje i uredbe ruske. Premda ju je njezin ljubimac 
Vasilij Galicin svjetovao, neka miruje, pobuni ona ipak strielce 
i predobi za se pukovnika njihova Fedora Šaklovića. Taj 
skupi u Kremlu 6000 momaka i pročita im pismo od Sofije, 
gdje zapovieda, da se Petar sa svima pristašama pogubi, „jer 
uvodi njemačke običaje te zameće domaću vjeru i domaće 
sinove“. 

No dva strielea, odana Petru, pohitaše noću u Preobra- 
žensk i doglasiše Petru, da će još onu noć doći Saklović, te 
ubiti njega, majku mu i ženu. Petar skoči na konja i pobježe 
u susjednu šumu, a zatim uteče s majkom, ženom i prista¬ 
šama svojima u tvrdi manastir Trojičku lavru. U jednoj 
noći prevali on do 60 vrsta i dodje u jutro sav izmučen u 
to sigurno mjesto. Na to pozove sve svoje vjerne potješnike 
u pomoć. Sabravši vojsku i povjerivši je hrabrim svojim pri¬ 
jateljima Gordonu i Lefortu, posla u Moskvu strog ukaz, 

kojim zaprieti smrću svakomu, koji bi se na nj podigao. 
Vodja, strielaca Šaklović i mnogi drugi urotnici biše pogub¬ 
ljeni, a prestravljeni strielci ne usudile se ni maknuti. Sofija 
pokuša sada, ne bi li je patrijarka i boljari s bratom izmi¬ 
rili, ali zalud joj trud. Ona morade u samostan, što ga bijaše 
sama sagradila blizu Moskve, te bude metnuta pod pazku, 
da ne uteče u Poljsku i da Ruskoj ne zadaje novih jada. 

Dne 9. rujna 1689. udje Petar uz veliko slavlje naroda 
u starodavni Kremi. On postade sada samovladar i car, osta¬ 
vivši bratu svojemu Ivanu (V.) samo carski naslov. Ali već 
god. 1697. umrie car Ivan’. 

Kad je Petar sio na rusko priestolje, započe novo doba 
u životu ruskoga naroda. Slušajući još mladićem pričanje 
svojih prijatelja o stranim zemljama i narodima, o zapadno¬ 
evropskim državama i njihovoj prosvjeti, uviđje jasno, da 
se je Rusima rastati s običajima i patrijarkalnim životom 
otaca svojih, pa krenuti stazom novom, da dostignu ostale 
narode evropske. Sve do Petra smatraše Evropa Rusku azi- 
jatskom zemljom, a bijaše to ona zaista. Ona zaostade pače 
i za ostalim zemljama slavenskima, jer stradaše dugo pod 
jarmom tatarskim. Uza to bijaše u Ruskoj još i silno bo- 
Ijarstvo, koje se protivljaše i opirale svom snagom svakomu 
pokusu, da se ruska država osnuje na novom temelju. Da se 
u tinji čas Ruska preporodi, bilo i silom, trebaše muža odvažna 
i odlična. A to bijaše jamačno Petar Veliki. 

Liepo karakteriše Petra Velikoga vrstan poznavalac 
ruske historije: „Petar veliki, veli on, bijaše čovjek vanređan, 
duha hitra i jaka, da ga nisi mogao ni kojom nevoljom slo¬ 
miti. On je ljubio istinu, te ga nisi mogao vjerskim i poli¬ 
tičkim predsudama zasliepiti. On bijaše slavohlepan, ali nikada 
tašt; on bijaše željan znanja, ali ne izvjedljiv; on htjede stvo¬ 
riti veliku monarhiju, ali ne bijaše nikad hladnokrvan osvajač. 
On bijaše neumoran i vazda rađljiv, ali nikad nije promienio 
ni jedne osnove ni namjere svoje“. Prva zadaća bijaše Petru, 

da preobrazi svoju zemlju u pravu državu, n zatim da je uredi 
i prosvieti na način ostalih evropskih država. 

Petar Veliki znadjaše dobro, da nema ugledne države, 
ako nema bar nešto mora. Ruska mouarkija bijaše medjutim 
sve do njega gotovo skroz kopnena država. Crno more i 
okolica njegova bijaše u vlasti turskoj, a Baltijskim morem 
i pokrajinama uz to more (Livonskom, Estojskom, Inger- 
manlanđijom i Finskom) gospodovaše švedska država, koja 
bijaše od vremena Gustava Vaze prva vlast na evropskom 
sjeveru. Jedino na skrajnjem sjeveru dopirale ruska zemlja 
do Bieloga mora, i tu posredovaše luka Arhangelsk promet 
i trgovinu. Tu su pristajali englezki i njemački brodovi, do- 
vozeći u Rusku zapadno-evropsku robu. Bielo more bijaše 
medjutim veoma nezgodno za rusku trgovinu. Kako je da¬ 
leko na sjeveru, to je veći dio godine nepristupno, samo* u 
ljetu mogu ploviti po njem brodovi. Petar uviđje, da mora 
zadobiti Crno i Baltijsko more, a za to da mu je voditi ra¬ 
tove s Turskom i Švedskom. A k tomu trebaše mu opet 
dobre i jake vojske, a i brodovlja. Prva briga bijaše za to 
njemu, da uredi novu vojsku i da stvori rusku morna¬ 
ricu, kako ratnu, tako trgovačku. 

Rieđkom uztrajnosti izvadjaše Petar prvih godina svoga 
vladanja ove dvie svoje osnove. Najprije uredi kopnenu vojsku. 
On uvede redovite pukovnije, te strielci morađoše ustupiti 
prvenstvo tim novoustrojenim četama. To ne bijaše dakako 
strielcima ni malo po volji. Ali najveći trud uloži Petar u 
osnutak mornarice. Po svim velikim riekama u Ruskoj po¬ 
diže on dilje, pozove iz svih krajeva Evrope, napose iz Ho- 
landije i Njemačke, graditelje brodova i druge obrtnike, te ih 
plaćaše dobro, samo da mu sagrade što bolje brodove. On bi 
sam gradnju nadzirao, pače često i sam medju radnike stao, 
pa se posla prihvatio, da im pomogne. Osim toga putovaše 
često u Arhangelsk, da vidi tudje brodove, pa da si prema 
njima dade izraditi svoje. Tu u Arhangelsku znao bi često 

i tuđje mornare u svoju službu primiti. Naskoro stajaše kod 
Voroneža mala ruska mornarica, a admiralom joj bijaše 
Lefort. Da unapriedi riečno brodarstvo, spoji Petar velike 
rieke Don i Volgu kanalom. 

Velika revnost za brodarstvo stajaše Petra jednom malo 
ne i života. Ploveći naime oko Solovjeckih ostrova podiže se 
silna bura, te Petar uteče-jedva živ gotovoj propasti. Uza sve 
to ne omrznu mu more, već ga još više zavolje. Najglavniji 
učitelj u građjenju brodova bijaše mu Holandez Claas Wil- 
maszoon iz Zaanđama. Godine 1693. doživje Petar nečuvenu 
još sreću: on zaplovi s novosagrađjenim brodovljem prvi put 
iz Arliangelskoga u Bielo more. 

Preustrojiv tako pješadiju i urediv mornarnicu mogaše 
Petar misliti već i na osvajanja. Još za predšastnika njegovih 
započe glasovita vojna cara Leopolda I. s Turcima. Kako su 
Leopoldove vojske srećno napredovale, htjede se i car’ Petar 
tom zgodom okoristiti i koji komad zemlje na Crnome ili 
Azovskome moru zadobiti. U tome ga pođupirahu još i car 
Leopold i ostale kršćanske vlasti, želeći, da se Turci i Tatari 
i sa sjevera napadnu. Ohrabren tim Petar podje s. novom 
vojskom svojom, koju su vodili braniborski, njemački i ho- 
landeski častnici, prema jugu, da zauzme Azov, ključ isto¬ 
imenoga mora. Ako predobije tvrdju Azov na ušću Dona, 
zavladat će Azovskim morem i tad će Ruska trgovati na 
moru i s južnom Evropom. U vojsci, štono je podsjedala 
Azov, služio je Petar kao prosti kapetan, ali vojvode nisu 
ipak smjele ništa učiniti bez njegove privole. Rusi ne ima- 
djahu tada još dobrih topnika ni mjernika, i za to morađe 
Petar prvu podsadu Azova dignuti. Ali Petar ne odricaše se 
nikad misli, koju bijaše jednom zamislio. Sliedeće godine 
pade opet pod Azov, obsjedne ga s kopna i s mora, i na¬ 
pokon mu se tvi'dja morađe predati (god. 1696.). Sva Moskva 
bijaše se zadivila s tolikoga još nečuvenoga uspjeha, te pri¬ 
pravi caru i pobjedonosnoj mu vojsci sjajan doček. Na ulazu 

kod Moskovskoga mosta namjestiše slavoluk, urešen kipovima 
i slikama, koje su prikazivale pobjedu ruske vojske nad 
Turcima. Pojedine pukovnije ulažahu razvivši barjake uz 
glazbu, generali vozahu se sve u svečanim kolima, a sam 
car idjaše pješke u kapitanskoj odori pred svojim odjelom. 

Uza sve slavlje bijaše ipak mnogo nezadovoljnika, koji 
se opirahu Petrovim novotarijama. Njima ne bijaše po volji 
nova vojska ni brodovlje; mnogi boljari izjedahu se od jeda, 
te prezirahu sve, što je iz stranih zemalja došlo. Tako se 
uroti god. 1697. nekoliko muževa s namjerom, da smaknu 
Petra. Jednom bijaše Petar u selu Preobraženskom upravo 

( pri večeri kod svoga ljubimca Leforta, kadno dva strielea đo- 
đjoše i javiše, da se je urota proti caru skovala i da su urot¬ 
nici sabrani u kući državnoga savjetnika Sokovnina. Bijaše 
upravo osam sati. Petar zapovjedi nekomu kapetanu svoje 
garde, da s dovoljnim brojem vojnika obkoli u 11 sati So- 
kovninovu kuću i da pohvata sve, koje tamo zateče. Sam 
Petar pak ode s jednim pobočnikom Sokovninu u kuću. 
Došav onamo začudi se, što nema vojnika; no pomisli, da 
su svi vojnici u kuću već unišli, udje i sam u nju i stupi 
upravo u dvoranu, gdje su urotnici bili na okupu. Kad ti 
spaziše cara, prepađoše se ljuto. Car im nazove dobru večer 
i nastavi: „Podjoh kraj kuće i vidjeh svjetlo u dvorani, pa 
mišljah naći veselo družtvo; zato i dodjoh ovamo, da s go¬ 
spodom čašu vina popijem. 11 — „To je velika čast za moju 
kuću" — odgovori domaćin. Svi sjedoše opet za stol i stadoše 
se veseliti. I sam car Petar bijaše široke volje. 

Za neko vrieme reče neki strielac Sokovninu: . „Ej 
brate, vrieme je već.“ — „Nije još" — odvrati Sokovnin tiho." 
„Ali je za mene već vrieme" — uzkliknu Petar razjaren i 
nastavi zapoviedajućim glasom: „Vežite nevaljance“ ! U taj 
mah udje kapetan s vojnicima u dvoranu. Urotnici se pre¬ 
pađoše, zamoliše za milost, ali svi budu povezani i u tam¬ 
nicu odvedeni. Kazniv krivce odluči Ruse same upoznati sa 

stranom uljudbom; za to posla mnogo mladih Rusa u ino¬ 
zemstvo (u Italiju 00), da se priuče boljemu životu i da kas¬ 
nije koriste svojoj domovini. 

Ali i Petar sam zaželje, da vidi jednom, kako žive ljudi 
izvan Rusije. On htjede vidjeti strane brodove i vojnike i 
proučiti državnu upravu stranih zemalja. Osim toga zaželje 
upoznati razne vrsti obrta i ljudskoga zanimanja, ne bi li 
kasnije podigao blagostanje svojega naroda. U to ime odluči 
zaputiti se Evropom, ali tako, da ga ne poznaju. Glod. 1697. 
posla on veliko poslanstvo iz Moskve, da u ime njegovo po¬ 
zdravi vladare zapadne i srednje Evrope. Poslanstvo sasto- 
jaše od 270 lica, na čelu mu bijaše Lefort, a uza nj i Men- 
čikov. Poslanicima pridruži se i sam Petar i to pod imenom 
Petra Mi haj lova. U Ruskoj ostavi upravu Romođanov- 
skomu, a zapovjedničtvo nad vojskom vjernim generalima 
G-orđonu i Aleksiju Scheinu. Poslanici putovahu kroz Rigu, 
Kraljevac, Berlin i Hanover u Holandiju. Petar htjede, da 
ga nigdje ne bi poznali; no ipak su svagdje za nj saznali, 
pače on se je sam svojim ponašanjem odavao. Tako poka¬ 
zivaše osobitu radoznalost, htijući sve vidjeti i oponašati; 
često bi se i razkalašio, a kadkada i vina nakitio, te onda 
bjesnio. Jednom đoviknu nekoj gospoji sred grada gromornim 
glasom, neka stane. Ona se prepade, a Petar pohita k njoj, 
uze joj uru iz njedara i razgledav joj stroj podje dalje. 
Dvorskomu maršalu u Braniboru skinu opet s glave drago¬ 
cjenu parišku vlasulju, vriednu 300 talira, te ju baci u kut. 
Trečom prilikom nakiti se ljuto, pak povuče mač, da smakne 
prijatelja svoga Leforta. Ženi izbornika braniborskoga baci 
u krilo dragocjeni rubin, a ženi izbornika hanoveranskoga 
pokaza opet žuljeve na svojim rukama, ponoseći se, da umije 
do četrnaest zanata. 

No kako se je Petar tek obradovao, kad je došao u 
obrtnu i bogatu Holandiju, gdje je vidio luke i đilje! Tu on 
razgledavaše sve kanale i nasipe, pilane, mlinove za ulje i 

papir, strojeve i radionice, pače i na trgu i po ulicama za¬ 
gledao bi se u mnogu stvar. Najviše je žudio, da jednom 
vidi i prouči dilje u Zaandamu kraj Amsterdama. S toga 
ostavi čitavo poslanstvo, a sam krene u Zaanđam, da bude 
prosti tesar. Nastanivši se u ribarskoj kolibici, koja se još i 
danas pokazuje, uze marljivo raditi s ostalim radnicima. Tu 
ga zvahu Petar Baas, te se čuđjahu njegovoj vještini i spo¬ 
sobnosti za svaki posao. On bi vas dan sjekirom tesao, ili pak 
kovao po kovačnicama, te bi se zanimao za svaki posao, po¬ 
trebit za gradjenje brodova. Kasnije podje u Amsterdam i 
tamo mu pokazivaše umni i izkusni načelnik grada Witsen 
sve znatnije strojeve, tvornice i zanate, te ga upoznavaše 
s mnogim učenjacima, tehničarima i rukotvoreima, od kojih 
je Petar mnoge pozvao u rusku službu. Tako skupi do 600 
rukotvoraca, umjetnika, liečnika i častnika, te ih posla slie- 
deće godine sve zajedno u Rusku. Petar htjede u obce sve 
vidjeti, ali tako, da dragi njega ne vide; zato je dolazio u 
sto neprilika. Jednom htjede biti u sjednici holanđskih dr¬ 
žava. On đodje u dvoranu i sjede, ali čitava dvorana svrati 
oči na nj. Spaziv to, skoči sa stolca i odleti iz dvorane poput 
striele. I u gradu bijaše svagdje: sad bi se razgovarao s ko¬ 
medijašima i dragim umjetnicima slične ruke, sad ga eto u 
anatomijskom muzeju, sad opet mami vojnike i radnike u svoju 
službu. Došav u Haag, sastade se s englezkim kraljem Vi¬ 
li mom III. Taj ga pozove k sebi u London i u Englezku. 
Petar pristade. Došav u bogata Englezku i u veličanstveni 
London, ne mogaše se dosta nagledati svih ljepota, a ugledav 
veliku mornaricu englezku, uzkliknu: „Da nisam ruski car, 
htio bi da budem englezki admiral! “ Sveučilište u Oxfordu 
htjede ga učiniti magistrom, ali on se zahvali. S proljeća 
g. 1698. podje sa svojim pratiocima kroz Đražđjane u Beč i. 
sabere tu oko sebe uz privolu cara Leopolda mnogo častnika 
svake vrsti, da mu preustroje rusku vojsku. Za svoje bro¬ 
dove uze u službu više pomorskih kapetana iz Mletaka. Petar 

htjede vidjeti još Italiiu, te se već spremi na put u Mletke, 
kad mu stiže viest, da su se strielei i Rusi starovjerci opet 
proti njemu pobunili. U Ruskoj se je naime pročulo, da će. 
Petar, vrativši se s puta, mnoge promjene u Ruskoj provesti, 
da će uz ino zabraniti nošenje brade, a dopustiti pušenje du¬ 
hana, Uza to gledahu Rusi svaki dan, kako im u zemlju do¬ 
laze svedjer novi stranci. Buntovnicima pridružiše se strielei, 
uvriedjeni, što ih Petar zameće; zatim popovi starovjerci, bo¬ 
jeći se. da bi Petar mogao dirati i u crkvene stvari; nadalje 
mnogi boljari, koji ne htjedoše plaćati novih nameta i da- 
naka, i napokon još svi oni, koji se opirahu Petrovim refor¬ 
mama. Svi ti združiše se u jedno kolo, a pomagale ih i po¬ 
ticaše potajno rod Miloslavskih i carevna Sofija, kojoj ne 
prijaše nimalo samostanski zrak. To bijaše posljednja i osudna 
borba ruskih starovjeraca proti preporadjajućoj se Ruskoj. 
Jedan dio strielaca (10—13.000 momaka), razmješten na li¬ 
tavskoj medji, pobuni se najednom. Poubivši sve sumnjive 
častnike, krenuše ti strielei na Moskvu, da pogube sve strance 
i pristaše novih uredaba, i da proglase za cara jedinca sina 
Petrova, sedmogodišnjega Aleksija, a da za njega vladu opet 
preuzme carevna Sofija. Približivši se buntovnici glavnomu 
gradu, sretoše kod Voskresenskoga manastira redovitu vojsku, 
koju povedoše na njih G-ordon i Schein. Tu se zametnu 
18. lipnja 1698. bitka, i strielei budu od vještijih redovnih 
četa razbijeni. 

Preko četiri tisuće strielaca bude uhvaćeno i u tamnicu 
bačeno, ostali biše raztjerani, ili postrieljani. Kad se je Petar 
preko Wieliczke i Rave, gdje se bijaše sastao s poljskim 
kraljem Augustom II., vratio u Moskvu, bijaše buna već ugu¬ 
šena. Uzprkos tomu odluči on krivce strašno kazniti, te Ruse 
za sve vieke zastrašiti. Tu se je sada u Moskvi i u Preobra- 
ženskom mučilo, vješalo, trio kolima; sam car pomagale krv¬ 
nicima, donesavši od Augusta II. oštru sablju, kojom bijaše 
August volu glavu odsjekao. Pred prozorima polusestre So- 

fije dade tri krivca objesiti, a u ruke im metnu molbenice, 
kao da mole Sofiju, neka stupi opet na priestolje. Sama So¬ 
fija bude poštedjena, bilo radi svoga roda, bilo što joj ne 
mogaše krivnje dokazati. Ali zato morade čamiti do svoje 
smrti (1704.) u tamnici, koju razsvjetljivaše jedino jedan pro- 
zorčić na rešetku, i pred kojim ležaku trule trupine obje¬ 
šenih urotnika. Car bijaše upravo nemilosrdan prema svim 
starovjernim Rusima. Pače i svoju ženu Evdoksiju, koja je 
prianjala uz stare običaje, ođtjera od sebe i zatvori je u sa¬ 
mostan. Sam patrijarka dodje pred cara, noseći sliku blažene 
djevice i moleći milost za krivce, ali ga Petar ljutito odtjera, 
đoviknuvši mu: „Izpunj avaj ući dužnosti svoje prema narodu 
pokazuje se najbolje, da li je tko zaista pobožan.“ 

Svladavši tako posljednji pokus starovjeraca, i razpu- 
stivši streljačku družinu, poče Petar redomice uvadjati nove 
reforme i tako preporadjati čitavu zemlju svoju. Ali uza to 
stade izvađjati i glavnu osnovu svoju, da naime državi svojoj 
dade prirodne medje, da je naime razproštre do mora. 
Najviše mu bijaše stalo, da se prikuči Rakijskomu moru, te 
,'l s toga se zaplete u 20-godišnji rat sa susjednom Švedskom. 
U tome sjevernom ratu nije se radilo samo o tome, tko 
da bude gospodar Baltijskoga mora i baltijskik pokrajina, 
već i o tome, tko će steći prvenstvo na evropskom sjeveru. 

U Švedskoj se je godine 1697. zakraljio petnaestgodišnji 
' Karlo XII. Susjedni vladari: danski kralj Friđerik IV. i 
poljski kralj (saski izbornik) August II. zamislile, da bi za 
toga mladjaknoga kralja Švedskoj oteli, što su joj morali za 
predjašnjih kraljeva ustupiti. Na to ih poticaše još i Livonac 
Ivan Patkul, htijući se osvetiti mladomu kralju, što ga je 
otac njegov Karlo XI. dao na smrt ođsuditi. Spomenuta dva 
vladara pozvale i cara Petra u svoje kolo, a on pristupi rado, 
nadajući se tom zgodom zadobiti zemlje Kareliju i Ingerman- 
landiju na Baltijskom moru. Svrha ovomu savezu bijaše u obće, 
da saveznici razđiele međju se zemlje Karla XII. izvan Švedske. 

Nema možda u čitavoj historiji još dva čovjeka, koji bi 
u svem tako protivni bili, kako Petar ruski i Karlo švedski. 
Karlu bijaše rat ciljem, a Petru sredstvom; Karlo bijaše uz- 
prkos svoje mirne ćudi svagdje smion i drzovit, a Petar kraj 
naprašite i nagle ćudi svoje uviek samo hrabar. Karla ne 
zanimaše ništa, što ne spadaše u krug zvanja njegova; Petar 
naprotiv bijaše neutrudiv proučavajući nepoznato i uporablju- 
jući naučeno. Karlo upropasti svoj plemeniti narod, Petar 
naprotiv podiže svoj zaostali narod materijalno i duševno. 

Pa ipak bijaše Karlo junak. Vjerujući sliepo u udes, 
srtaše bezobzirno na neprijatelje. Živio je priprosto, a hranio 
se onim, štogod je dobio ili našao. Da svoje tielo priuči 
na glad, gladovaše jednom šest dana i šest noći, a zatim za- 
jaha konja i jahaše na njem do šestnaest sati, Tekar tada 
sjede, da si okriepi tielo. Svaki bi dan liegao u krevet već 
u devet sati, ali zato bi ustajao već u dva sata iza polnoći. 
On bijaše otvorene, iskrene duše, te ne poznavaše spletaka 
ni lukavosti. Ratovaše rado i hrabro, ali nikada ne uze pravoga 
cilja svojim ratovima. Pustolovine njegove učiniše, da je već 
u trideset i šestoj godini života svoga zaglavio od ubojice. - 

Čuvši Karlo XII., što se protiv njega snuje, naumi svoje 
neprijatelje preteći. Kad su Danci navalili na Schleswig, a 
Poljaci na Livonsku, eto njega god. 1700. na otoku Seelan- 
diji pred Kođanjem. Danski kralj bude sad prinudjen na mir. 
Svladavši Dance udari Karlo na Poljake, no u to mu stiže 
viest, da su i Rusi provalili u Ingermanlandiju i da udaraju 
na tvrdju Narvu. Dok je naime Karlo boravio u Danskoj, 
pozove Petar jedan dio svoje vojske iz južne Rusije i pošalje 
oko 40.000 momaka prema Narvi (blizu današnjega Petro- 
grada). Premda je Karlo XII. imao samo nekih 8—10.000 
momaka, pohita ipak, da obrani tu tvrdju. Ruska vojska 
bijaše doduše četir puta jača od njegove, ali sastojaše većim 
dielom od novaka, nedavno unovačenih i nedostatno izvjež¬ 
banih. K tomu bijahu eastnici u ruskoj vojsci gotovo sami 



stranci, kojih niesu prosti vojnici razumjeli ni štovali. Karlo 
udari na utvrdjeni ruski tabor 20. prosinca 1700. Na dan 
bitke padaše silan snieg, i to upravo Rusima u lice, tako da 
su se Švedi približili Rusima sve neopaženi i navalili na nji¬ 
hove obkope. U ruskoj vojsci nastade metež, te većina vojnika 
navali bježati. Samo dvie kumpanije, preobraženska i seme- 
novska, odbijahu junački navale švedske sve do mrkle noći. 
Sutradan zaključise ruske vodje, da će se švedskomu kralju 
predati. Karlo XII. ođpusti zarobljenu vojsku, a zađrža rusku 
zairu i topove. Poslie toga poraza bijaše stanje Petrovo veoma 
nepovoljno. Ali on ne klonu dubom, te za kratko vrieme sa¬ 
bere novu, još bolje oružanu vojsku. Ne imajući dosta mjedi, 
zapovjedi car, da se po crkvama i samostanima skupe sva 
zvona, osobito razbijena, te da se od njih lievaju puške. Karlo 
XII. međjutim, misleći, da je Petra sasvim svladao i uništio, 
pusti ga i ode u Poljsku, da kazni trećega protivnika svoga, 
poljskoga kralja Augusta II. Dok se je Karlo tamo borio, 
Augusta progonio i s priestolja skidao, dotle je Petar s novom 
vojskom drugi put navalio na švedske pokrajine, oteo Šve¬ 
dima nekoliko gradova, te se utvrdio na obalama Finskoga 
zaliva. 

Medju ušćima Neve imade nekoliko otoka. Ti bijahu 
tada pokriveni šumama. Kako su otoci veoma nizki, to bi ib 
češće poplavila voda, tjerana vjetrom s mora na kopno. Tuda 
se sterahu u tim pustim priedjehma neke ribarske kolibe, a 
nedaleko odavle uzdizaše se na obali Neve jedna švedska 
tvrdja. Petar zauze sam tu tvrdjicu, a kasnije utemelji vla¬ 
stitu tvrdjavieu na jednom otoku ušća Nevskoga (1703.). U 
tvrđjavici podiže malenu crkvicu na čast apostola Petra i 
Pavla, te tvrdjavica dobi naskoro ime Petropavlovsk. 
Na to pozove Petar iz bližih pokrajina sila radnika i naimara, 
da mu grade grad. Petar sam nadzirale i upravljaše gradnju, 
te življaše tu u drvenoj kućarici („domik Petra Velikoga"). 
Naskoro podiže se naokolo tvrdjavice cio nov grad, Peterburg 
Klaić : Slike iz slavenske povjesti. 11 

ili Petrograd, koji Petar uzvisi na priestolnicu svoju. U 
isto vrieme podiže Petar na rieei Sviri dilje za gradjenje 
brodova, te su odanle sada plovile ruske ladje Ladožkim je¬ 
zerom i Nevom u Finski zaliv. Tako stade Petar prietiti 
Švedima i na Baltijskome moru. 

Dok je Petar grad gradio i baltijske pokrajine osvajao, 
svladao je Karlo XII. poljskoga kralja Augusta II. u boju 
kod Pultuskoga, te je na to zapovjedio Poljacima, da biraju 
novoga kralja. Koje silom, koje mitom skloniše se Poljaci, 
te izabraše svojim kraljem pristašu njegova, Stanislava 
Lesczinskoga, prije vojvodu u Poznanju. Ali ni to ne 
bijaše Karlu dosta. On provali u samu Sasku, te prinudi ne- 
srećnoga Augusta na mir u Altranstadtu kod Lipskoga (24. 
rujna 1706.). Tim mirom odreče se August poljske krune i 
saveza s carem Petrom. Ujedno predade Karlu Livonca Pat- 
kula kao začetnika rata. Svladavši tako dva svoja neprija¬ 
telja odluči Karlo, da će sada uništiti najpogibeljnijega svoga 
takmaca, Petra. No Petar reče već iza poraza kod Narve 
znamenite rieči: „Švedi mogu nas još koji put razbiti, ali oni 
će nas i naučiti, kako ćemo mi njih svladati “. 

Iz Poljske podje Karlo u Malu Rusku. U to vrieme 
bijaše hetman (ataman) kozački Mazepa, lukav i slavo¬ 
hlepan starac. On uđje Petru u milost, ali u isti mah snovaše 
s njegovim neprijateljima, kako bi Kozake digao na Ruse, te 
Malu Rusku opet sjedinio s Poljskom. Više puta bijahu već 
Petru stigli glasi o nevjeri Mazepinoj. Tik pred dolazkom 
Karla XII. dojavi opet kozački starješina K očuh ej, da 
Mazepa snuje o izdaji. No Petar ne vjerovaše Kočubeju ni 
drugu mu, pukovniku Iskri, već ih oba predade hetmanu 
Mazepi, koji im dade glave odrubiti. Sada najednom začu 
car na najveće čudo svoje, da se je Mazepa združio u savez 
s Karlom XII. i da poziva na ustanak svu Malu Rusku 
(Ukrajinu). Petar zapovjedi namah, da se Mazepa kao izda¬ 
jica prokune crkvenim prokletstvom, a medju kozake posla 


svoga ljubimca Menčikova. Taj razori Mazepinu stolicu (Ba- 
turin), primiri Kozake i skloni ih, da su izabrali novoga het- 
mana. U to podje Karlo proti savjetu Mazepe i Pipera, da 
pođsjedne i zauzme slabo učvršćenu tvrđju Poltavu. Pod- 
sjeđanje trajaše nekoliko mjeseci. Najednom priteče Petar 
s vojskom svojom pod generalima i vojvodama Šeremetevim, 
Menčikovim, Galicinom i Dolgorukim tvrdjavi u pomoć, za¬ 
metne pred Poltavom bitku i razbi dne 8. srpnja 1709. svoga 
neprijatelja do kraja. Pred bitkom izdade Petar proglas na 
svoju vojsku, u kojem naglasi, da je došao čas, gdje se 
ima riešiti sudbina domovine. „A. za Petra“, govoraše on u 
tome proglasu, „znajte, da ne žive za drugo, nego da uzžive 
Rusija u slavi i blagostanju". U oči bitke dojaše pod noć 
Karlo XII. pred ruski sabor, da ga razgleda. Do mala spazi 
on nedaleko Kozake, koji se grijahu naokolo vatre, te ne 
mogući odoljeti srcu svojemu izpali hitac i ubije jednoga 
Kozaka. Na to skočiše ostali Kozaci i 1 odvratiše mu hitcima, 
te Karlo bude ranjen u nogu. S toga ne mogaše on za Pol- 
tavske bitke jahati konja, ni njom sam ravnati, već morađe 
to povjeriti svojim generalima Lewenhauptu i Rhenschioldu. 
Oni medjutim ne bijahu složni, a uza to ponestade Švedima 
još i praha i olova. Tako se zgodi, da su Švedi uza sve 
svoje junačtvo ljuto nastradali. U boju ravnaše Ruse sam 
Petar, odjeven u prosto svietlo zeleno odielo, i sjedeći na 
konju. On ne uzmače pred neprijateljskim ognjem, premda 
mu je kruglja trouglasti šešir probušila. Švedi biše napokon 
razbijeni i pobjegoše prema Dnjepru. Iza bitke pozva Petar 
na objed više zarobljenih švedskih generala, te im nazdravi 
zdravicu „kao svojim učiteljima u vojničkoj znanosti 11 . Karlo 
XII. s dvie tisuće vojnika i s Mazepom pobježe srećno preko 
Dnjepra i Buga u Tursku; ostala švedska, vojska utabori se 
pod Lewenlmuptom kod Dnjepra, no već 10. srpnja morade 
se Rusima predati. Iza te sjajne pobjede piša Petar admiralu 
Apraksinu u Petrograd : „Našega je neprijatelja stigla sudbina 




164 


165 


Petar Veliki, car ruski. 


Phaetonova i tim je učvršćen temelj našemu gradu na Nevi“. 
— Uza to naredi, da se dan pobjede Poltavske svake go¬ 
dine slavi po čitavoj Ruskoj. 

Poltavskim porazom bijaše moć Švedske slomljena, dočim 
su Rusi stali dalje osvajati obale Baltijskoga mora. Medjutim 
podje Karlu za rukom, te skloni turskoga sultana na rat 
s Rusima. Petar krene na Turke, pošto mu gospodari Mol- 
davije i Vlaške obrekoše, da će ustati proti Turcima, te 
vojske svoje sjediniti s ruskom. Uzdajući se u tu pomoć po¬ 
vede Petar u Moldaviju vojsku od 40.000 momaka. 

No njemu se pridruži samo moldavski gospodar Kan¬ 
teni i r s neznatnom silom, đočim se vlaški gospodar Bran¬ 
ič ovan ne usudi ustati, čuvši, da se brojna turska vojska 
primiče. Uza to poče ruska vojska stradati s raznih nepo¬ 
goda i s nestašice hrane. Ipak priedje Petar Prut i bude 
u Jašu sjajno primljen, dočim je vojvoda njegov Šeremetev 
već dulje vrieme stajao s vojskom u Vlaškoj. No na jednom 
zadesi Petra velika nesreća: Turci obkoliše mu čitavu vojsku. 
Turci naime sklonile kana tatarskoga, te je Petru pao za 
ledja sa 100.000 momaka, dočim se je turski vezir prikučio 
ruskoj vojsci sprieda. Tako bijaše Petar sa svih strana ob- 
koljen: koje Turcima i Tatarima, koje opet Prutom i ne¬ 
preglednim močvarama. Neprijatelji pače stadoše navaljivati 
na ruski tabor, ali biše suzbijeni. No time ne poboljša se 
položaj Rusa. Našavši se u tolikoj nevolji, sazva car bojno 
vieće od generala. U vieću bude zaključeno, da se Turcima 
predloži mir uz znatne gubitke. Ako vezir ne pristane na 
mir i zatraži predaju čitave vojske, neka se onda ruska vojska 
probije kroz neprijateljske čete. Pričaju neki, da je Petrova 
žena Katarina skupila sav svoj nakit i dragocjenosti, i po¬ 
slala ih velikomu veziru po Šafirovu, koji bijaše došao u 
ruski tabor, da sklapa mir. Vezir bijaše čovjek dobroćudan i 
miroljubiv, te pristade na mir uz uvjet, da se Turcima vrati 
Azov i ušće Dona, i da se predade njima u ruke gospodar 

moldavski Kantemir. Petar prihvati sve uslove osim posljed¬ 
njega, na što se i vezir toga zahtjeva okani. Čuvši za to 
Karlo XII., koji se je desio u moldavskom gradu Benderu, 
pohita u turski tabor, da osujeti mir; ali je zakasnio. 

Povrativši Turcima Azov morade se Petar okaniti svoje 
misli, da ustroji rusku vojnu i trgovačku mornaricu na Crnome 
moru. No zato se to življe lati posla, pređobije čitavu obalu 
Baltijskoga mora. Rat sa Švedima trajaše još deset godina, i 
dovrši se tek iza smrti nesrećnoga Karla XII. znamenitim 
mirom u finskom gradu Nystadtu (1721.). Tim mirom za- 
đobi Ruska od Šveda: Livonsku, Estonsku. Inger- 
malandiju (petrogradsku guberniju) i dio Finske, te za¬ 
jedno s tim i prevagu na Baltijskome moru i na evropskom 
sjeveru. Osim toga prestade Švedska biti evropska velevlast, 
a njezino mjesto preuze Ruska. 

Narod ruski silno se uzradova, kad se je svršila ta du¬ 
gotrajna (dvadesetgodišnja) i težka borba nobjedom ruske 
države. Sam Petar proslavi Nystađtski mir sjajnim načinom. 
Ušav u svoju novu priestolnicu podieliše mu senat i sinod 
naslov „Cara i imperatora čitavoj Rusiji/ 1 a nadbiskup po¬ 
zdravi ga u crkvi svete Trojice kao „otca domovine.“ 
Sav Petrograd klieaše: „Živio otac domovine, car 
naš, Petar Veliki.“ Sliedećili godina priznale i evropske 
vlasti Petra „ carem. “ 

Iza Nyst&đtskoga mira stajaše Ruska preporodjena, kao 
nova država u Evropi. Car Petar pribavio je svojoj carevini 
liepe i evatuće zemlje, prokrčio je svojoj domovini put do 
mora i utemeljio mornaricu; on je naselio doslie slabo na¬ 
pučenu Ingermanlandiju, učinio Petrograd, koji je zapadnoj 
Evropi i njezinoj kulturi bliži od Moskve, sielom svoje vlade 
i priestolnicom, pače je prisilio mnoge boljare i bogate trgovce, 
te su se u novu priestolnicu preselili i tamo palače i velike 
kuće posagradili. Da unapriedi promet po ogromnom carstvu 
svojem, posagradio je mnogo kanala i drumova. S mnogim 

pomorskim državama stupio je u trgovačku svezu, osim toga 
sagradio je mnogo luka i brodova. U zemlju je dozivao i 
naseljivao sposobne i razumne radnike svake ruke, te. je po¬ 
magao obrtnike i rukotvorce, dajući im razne povlasti. Oso¬ 
bitu pažnju posvetio je rudarstvu, te naskoro izadje na vi¬ 
djelo silno blago, što ga prostrana Ruska u sebi krije. Tako 
se je zgodilo, da se Ruska sve pored dvadesetgodišnjega 
rata nije ni najmanje zadužila. Ruske financije stajahu na¬ 
suprot poradi reforma tako dobro, daje Petar naskoro (1722.) 
započeo novu vojnu na Perziju, da bi Kaspijsko more za¬ 
dobio i tako ruskoj trgovini nove putove na iztok prokrčio. 

Ali i u državnome i pravnome životu svoje države pro- 
mieni Petar mnogo toga. Mjesto staroga boljarskoga vieća 
učini vrhovnom upravnom oblasti i sudom senat u Pe- 
trogradu, koji je sasvim zavisio od careve milosti. Progla- 
šujući ukaze nije se više obazirao na želje boljara. Policiju 
u Petrogradu ustroji po franeuzkom kalupu. Odnošaje kme^ 
tova uredi na novo, no kod toga bijaše mu vise stalo do 
koristi države, nego da olakša terete ubogim kmetovima. 
Pače i o boljoj naobrazbi svojega naroda nastojale Petar.- 
On podiže mnogo škola, te odredi dobodke nekih samo¬ 
stana i crkava za uzdržavanje učiona. Pače i akademiju 
znanosti utemelji u Petrogradu, ali ta poče napredovati tek 
za njegovih nasljednika. Isto pismo preudesi on: gradjanska 
ćirilica je djelo Petrovo. Mjesto patrijarkata ruskoga, što ga bi¬ 
jaše ukinuo, ustroji on „sveti sinod 11 , da upravlja crkvenim 
imanjima i dohodcima. Tako stvori Petar absolutnu carevinu 
rusku, te podredi državu i crkvu volji carevoj. Da je Petar 
još svoju namisao izveo i za čitavu rusku državu obći 
zakonik izdao, bio bi do kraja dotjerao preporod ruske 
države. 

Spomenemo li još, da je Petar promienio i družtvene 
prilike u Ruskoj, da je zabranio nositi bradu i starinsko 
odieloj da je rusku ženu učinio ravnopravnom i slobodnijom; 

to možemo s punim pravom uztvrđiti, da je on otac mo¬ 
derne Rusije. 

Peta'r Veliki se je dva put ženio. Prvu svoju ženu 
Evdoksiju Lapuhin otjera u samostan, te se oženi drugi put 
sirotom, ali liepom djevojkom, Katarinom iz Livlandije. Sin 
njegov iz prvoga braka, carević Aleksije, ne ljubljaše očevih 
reforma, pa kad mu se otac zagrozio, da će ga dati u ma¬ 
nastir, pobježe u inozemstvo. No Petar dade ga uhvatiti i 
baciti u tamnicu, gdje i umrie (god. 1718.), ostavivši za sobom 
sina Petra Aleksijevića. Od svoje druge žene Katarine ima- 
djaše Petar dvije kćeri: Anu i Elizabetu. 

Jednom nahladi se Petar žestoko, spasavši u Finskom 
zalivu nekoliko vojnika, koji se utapahu. Bijaše i onako već 
slab tielom, te ga naklada baci u postelj. Za malo i umrie 
dne 8. veljače 1725. Nasliedila ga je žena kao Katarina I. 







General Matija Rukavinu, u Trogiru. 


169 



cA^> cJls X cAs * c/lj 


General Matija Rukavina u Trogiru. 

ijaše 16. srpnja 1797., baš nekako pred podne. Blag i 
ugodan vjetrić đuvao je sa sjevero-zapada prema gradu 
Trogiru. Na obali morskoj stajali su ljudi gledajući čudo još 
nevidjeno. Eto tamo kod rta Okruga i Jelinaka ukazala se 
gotova šuma velikih i malih brodova, pa se sve bolje pri¬ 
miču staromu gradu Trogiru. Ta vidio je Trogir i većih mor¬ 
narica; ali kakova se ono velika zastava vije na prvome 
brodu? To je zastava cara i kralja Franje II., vladara austrij¬ 
skoga, a kralja ugarskoga i hrvatskoga. Njegov vojvoda 
Mato barun Rukavina ide s vojskom od grada do grada, 
da pokori svomu gospodaru biser starodrevne krune hrvatske, 
dičnu Dalmaciju, koja je od g. 1420. bila robinjica mletačka, 
a sada je s voljom velikoga vojvode Napoleona Bonaparta 
zapala cara Franju II. 

čim se je gradom Trogirom razglasila viest, da se pri¬ 
miče vojvoda i vojska novoga gospodara Dalmacije, sve gra- 
djanstvo najprije obuče svečane haljine, a zatim povrvi prema 
luci, da dostojno dočeka generala Rukavinu. Gradjanska straža 
pohitala je’na gradske zidine i kule, gdjeno stoji do pet- 
deset većih topova. Grom topova gradskih srdačno pozdravlja 
dolazeće brodove, a i s brodova ori se gromka pucnjava u 
ime odpozdrava. Trogir veselo očekuje vojvodu i vojsku cara 
Franje II., — ta nedavno je pala slavljena nekad kraljica ja¬ 
dranskoga mora. 


Eto generala Rukavine. Izkreao se na obali u luci. U 
susret mu pođjoše biskup, načelnik grada, plemstvo, građjani 
i puk. Puk ga oduševljeno pozdravlja, a on mu ljubezno des¬ 
nicom i ljevicom maše, te mu se zahvaljuje. Iz luk ekrenula 
povorka u grad, u starodrevnu stolnu crkvu sv. Lovrinca, 
koju su gradili hrvatski umjetnici Radovan, Andrija Alek- 
sijev, Marko Gruvat i drugi. U crkvi pjevat će se svečana 
pjesma zahvalnica „Te Deum“ ; tu će se vojvoda zahvaliti 
kralju kraljeva za srećni uspjeh svoj. 

Došavši general Rukavina u crkvu, uzpe se na propo¬ 
vjedaonicu i razloživši brojnome narodu svoj dolazak, zapita 
ga hrvatskim jezikom, hoće li priseći vječnu vjernost caru i 
kralju Franji II. i njegovim zakonitim potomcima i nasljed¬ 
nicima? „Hoćemo, hoćemo!“ zaori sve u jedan glas. I svi 
podigoše tri prsta desne ruke, i govoreći rieč po rieč za ge¬ 
neralom, zavjeriše se glasnim glasom i svečanom prisegom, 
da će novomu vladaru biti vazda vjerni i odani. 

Velika pripravnost naroda, koji se eto oduševljeno skloni 
pod žezlo novoga vladara, i divota netom zbivšega se pri¬ 
zora dimu Rukavinu duboko, i on prozbori sakupljenim Tro- 
giranima doslovce ovako: 

„Moji dragi Dalmatinci!“ govoraše on krasnom hrva- 
štinom, „virnost vaša i vaša hrabrenost jesu starinske vaše 
kriposti. Pod krilo od obrane moga i vašega milostivoga ce- 
sara i kralja rasti će s vami, s vašim unucim i naslidnicim 
iste kriposti. Ja se ufam, ako bude potribno, da hoćete i vi 
s ostalom braćom slavnoga našega naroda, njegovim virnim 
podložnikom, i vašu krv proliti za obranu i veličanstvo nje¬ 
gova slavnoga pristolja, pod kojim ćete biti srećni i čestiti i 
vi i vaš porod do poroda. 11 

Iza toga govora uzpeše se na propovjedaonicu dva ka¬ 
nonika, te jasnim glasom zapjevaše slavopjev u slavu novoga 
vladara. Od starine naime bijaše u dalmatinskim gradovima 
liep običaj, da se vladaru zemlje pjevaju u slavu hvalospjevi 

(laudes). Tako se u Trogiru pjevalo nekad u slavu Krešimira 
i Zvonimira, a kasnije na čast mletačkim duždima, da im se 
time izkaže dužno počitanje i odanost. 

Dok su se te svečanosti u crkvi zbivale, izkrcaše se u 
luci s brodovlja dvie satnije hrvatskih vojnika, te se smje- 
stiše na pijaci uz morsku obalu. Momci bijahu krepki i jaki, 
ali ljuto izkidani i umoreni, gotovo obnemogli. Ta silno su 
stradali od svake nevolje i glada, dok su bili zatvoreni u 
Mantovi, koju je Napoleon podsjedao; k tomu se i putem u 
Trogir, buduć nevikli moru, mnogo napatili. Bol i nemoć zr¬ 
calila im se na muževnim licima. Zvjedljivi Trogirani okru- 
žiše ove patnike, da ih vide i sažale, da saznaju, odkuda su.. 
Stadoše prisluškivati njihove razgovore, i na najveće čudo 
svoje zamietiše, da ti strani vojnici govore istim jezikom hr¬ 
vatskim, kao i oni sami. Počeše ili pitati za imena, a kad 
tamo, saznaše, da su im ista porodična imena, što su poznata 
u dalmatinskih Hrvata. Svjetina trogirska bijaše tim ugodno 
iznenadjena. Tekar na koncu osamnaestoga stoljeća saznadoše 
nebogi Trogirani, da imaju braće izvan Dalmacije, koja go¬ 
vore istim jezikom, kojim su porodična imena ista. Za mle¬ 
tačke vlade znali su Hrvati primorske Dalmacije dosta o 
afričkim i američkim narodima; al da imaju hrvatsku braću 
tamo iza Velebita, o tom niesu ni snivah. Jedino žitelji oko¬ 
lice zadarske i kninske znali su, da tamo iza gora u Lici 
ima ljudi njihova plemena i govora. 

Žitelji trogirski uzradovaše se u velike, kad. evo slu¬ 
čajno nadjoše nepoznatu dosad braću svoju. U tinji se čas 
spozna i sprijatelji brat s bratom, pa svaki Trogiranin uhvati 
po jednoga vojnika pod ruku, te ga povede k svome domu, 
da ga počasti i okriepi vatrenim dalmatincem. I tako nestade 
s trga dviju satnija hrvatskih vojnika! 

U to se svršiše svečani obredi u crkvi, a general Ru¬ 
kavina pohita, da razgleda svoje čete. No kako se začudi, 
kad ne nađje hrvatskih satnija. Izprva se obori na častnike, 


koji bijahu pošli u crkvu i ostavili momčad samu; no sa¬ 
znavši poslie, što se bijaše dogodilo s vojnicima, udobrovolji 
se opet, te se iskreno radovaše pobratimstvu izmeđju vojnika 
i gradjana trogirskih. 

•K 

•V* 

Hrvatski general Mato Rukavina bijaše ovako s hr¬ 
vatskim vojnicima i hrvatskim proglasima franjevca Dorotića 
u kratko vrieme svu Dalmaciju predobio za cara i kralja 
Franju II. Hrvatski narod u Dalmaciji oduševljeno je po¬ 
zdravljao Rukavinu i njegova cara, nadajući se, da će sada 
biti svoj. Ali se jadan prevario. Jedva bijaše Rukavina oku¬ 
paciju Dalmacije svršio, nahrupila u zemlju četa njemačkih 
činovnika, na čelu im knez Rajmund Thurn. 

Svjestni Hrvati u Dalmaciji, koji se sjećahu, da je do¬ 
movina njihova bila nekad matica hrvatskoga kraljestva, 
počeše sada tražiti, da se Dalmacija sjedini s ostalom Hr¬ 
vatskom. Najodlučnije zahtievahu to žitelji Makarske i Opu- 
zena, a na čelu im makarski biskup Fabijan Blašković, zatim 
Ivan Pavlović Lučić i odvjetnik Dišmanić. Ivan Pavlović 
Lučić i Dišmanić biše poradi tolike smjelosti zatvoreni u fra¬ 
njevački samostan na otoku Visovcu, a Dalmacija ostade sve 
do danas odieljena od posestrime Hrvatske! 

rvih dana srpnja 1848. dolazili su iz Slavonije sve tužniji 
glasi u Zagreb, gdje se je nedavno sastao hrvatski sabor. 
Magjari, uvjerivši se, da ne mogu Hrvate ni milom ni silom 
odvratiti od bana Jelačića, pokušaše, ne bi li bar Slavoniju 
odkinuli od Hrvatske. Za to nadjoše u virovitičkoj županiji, 
naročito u gradu Osieku, gorljivih pomagača. Osobito podžupan 
Sallopek radio je svima silama u prilog Magjarima, a njega 
su pomagali što revnije barun Prandau, župnik Tallian, Petar 
Mikalović, Ladislav Jankovič i drugi. Sallopek sazove pače 
30. lipnja na svoju ruku županijsku skupštinu u Osieku, pak 
iztjerav silom iz dvorane domorođne skupštinare, zaključi sa 
svojim pristašama, da se poslanici, poslani u Zagreb na sabor, 
odazovu, da se biraju poklisari za magjarsld sabor, i da se 
odkaže posluh banu Jelačiču. 

Kad su o tome stigli glasi u Zagreb, sve se uzruja i 
živo poboja, ne će li odmetničtvo i dalje po Slavoniji mah 
otimati, te tako tu posestrimu hrvatsku u krilo magjarsko 
turiti. U saborskoj sjednici od 4. srpnja podiže se najprije 
Požežanin Josip Bunjik i progovori po prilici ovako: 
„Dočim se mi ovdje bavimo i dočim se o pacifikaciji radi, 
odpada od nas treći dio Slavonije: magjarsld je ministerij 
tamo priznat, veliki župan izdajica sada Janković primljen i 
instaliran, puk pobunjen i od nas ođtudjen. Što nam sada 
ostaje, nego puk na našu stranu okrenuti, poslati onamo ne¬ 


koliko hiljada vojske, da eksekuciju čine onoj gospodi, koja 
su kriva, a osobito onome magistratu (osječkomu), koji je 
svemu tome kriv. Ne gledam ja, da su tamo moj ujak i moja 
dva bratića, oni su neprijatelji moga roda, podrepine ma¬ 
đarske, kojih ja ne mogu nikako ljubiti, kad tako rađe.“ 
Rieči Bunjikove kosnuše se živo svih zastupnika, a i sluša- 
laca na galeriji. Povela se razprava, što da se čini, i kako 
da se pomogne. Grovorio o tome Osječanin Mojsija Georgi- 
jević, Zagrebčanin Lipovčić i drugi. Kanonik zagrebački 
Mato Vuković reče banu Jelačiću: „Važan je ovo predmet, 
svietli bane. Jedna ciela županija, jedan znameniti grad u 
domovini našoj hoće da se preuzvišenosti vašoj iznevjeri. Što 
prije treba korake učiniti, da se ovaj stari savez povrati; 
jer ako to sada namah ne učinimo, vjerujte mi, da ćemo to 
kasnije moći samo s mačem u ruci postići 11 . Umieša se i Kar- 
lovčanin Makso Piškorae i progovori: „Mi smo preuzviše- 
nornu banu podielili punovlast, i sve, što na nju spada. Me- 
đjutim ako hoće svietli ban stvar našemu saboru podnieti, 
može; a ja bih onda toga mnienja bio, da svietli ban svakako 
strogo kazni one, koji su se usudili u stari savez naš dirati i 
naročito banski zakon prekršiti. Nek im se pošalje tamo 10.000 
vojske, pa neka stoji na eksekuciji, i tko je krivac, neka plati." 

Sve dotle šutio je ban Jelačio, kao da razabira, što 
i kako misle, narodni poklisari. Ali na rieči Piškorčeve mo- 
rade odgovoriti. „Ja ću, gospodo moja 11 , uze on, „to i učiniti, 
samo dajte mi sredstva. Imadem ja 30 do 40 tisuća pripravne 
vojske, ali dajte novaca, kojima ču vojsku uzdrža¬ 
vati. Dali ste mi punovlast, ali što to hasni? Neka svaki 
ovdje, što može, dade i prinese na oltar domovine; pa ako 
bude od potrebe, ja ću, budite sigurni, voditi rat. 11 

Rieči banove pale su na plodno tlo. Priskoči namah 
Herman Bužan i predloži: „Ne bi li se, slavna gospodo, 
moglo ovako učiniti, da svaki dade, što može? Ja prvi evo 
dajem tri sto forinti. 11 

Nije moguće opisati oduševljenje, koje je sada nastalo 
u sabornici. Zastupnici u dvorani, gospoda, gospođje i gospo- 
djice na galeriji, sve se je požurilo, da štogod prinese za obranu 
domovine. Jedni daju gotovih novaca, dočim drugi skidaju 
sa sebe pa dobacivaju i donose sate, prstenje, narukvice, 
naušnice itd. Očevidac piše: „Jedva što ban ovo izjavi, pre¬ 
tvori se današnja sjednica u sveti žrtvenik domovine. Tu ti 
se je, brajko, darovalo, koliko i šta je tko uzmogao, gotova 
novca skupilo se je 15.53o for. u srebru, a zlatnih lanaca, 
rinčica, prstenja i drugih dragocjenosti bilo je i bit će više, 
nego li ikoji i pomisliti može. Samo krepko, prvi korak je 
krasan, daj Bogo, da drugi ne zaostane ni najmanje za njime.“ 
Iza Hermana Bužana prihvati rieč kanonik Mato Vu- 
ković, pa reče: „Mi smo svi ovdje jedne majke sinovi, tko 
je izmedju vas, koji domovini u pogibli pritekao ne bi'? Zato 
ja dajem 200 forinti srebra.” Za Vukovićem zaredase drugi, 
svaki je dao, koliko je samo više mogao: biskup Mirko Ože- 
gović 1000 for., ban Jelačić 1000 for., grof Karlo Drašković 
300 for., Metel Ožegović 500 for., Stjepan Josipović 200 for., 
itd. Kad je red došao na Sebastijana Ilića, arhimandritu pra¬ 
voslavnoga manastira u Gomirju, on ne imajući, šta da dade, 
skine zlatni lanac i krst s vrata, te ga predade sabiraču 
govoreći, da mu je sladko za mili rod i dom lišiti se i toga 
uresa. Sve bijaše s toga prizora do suza ganuto. A ban Je¬ 
lačić, videći to, sadje sa svoga stolca, uze darovani krst u 
ruku, i obrativši se k zastupnicima reče: „Ako ikada, zaista 
je sada ovaj prečastni gospodin pokazao, da je vriedan 
ovaj sveti krst nositi; zato ga evo vama, gospodine, opet 
vraćam, a mjesto njega polažem za vas petdeset dukata, koje 
ćete mi onda povratiti, kad budete imali “ Prečastni arhiman¬ 
drita suznih očiju izjavi, da je do sada smatrao ovaj sveti 
krst kao uspomenu svoje svete dužnosti, kao ostan i potak- 
nuće svakome dobrome djelu; ali odsad da će ga uz to sma¬ 
trati za svoje najdragocjenije blago, kao dar ljubljenoga bana. 

_ U 6as raznese se glas širom Zagreba i čitave do¬ 
movine, da se skupljaju prilozi kao izvanredna novčana pomoć 
za obranu domovine. Mnogi velikaši i zastupnici Žalili su, što 
onoga dana nisu bili u saboru. No najviše razžali se s toga 
rodoljubivi biskup Josip Schrott. On poskida sav zlatni 
ures sa^^ sebe, pokupi svu srebreninu svoje bogate kuće i 
priloživši tome još 1000 for. gotovine, pošalje sve to skup¬ 
ljaču uz ovo rodoljubno pismo: „Čujem, da su jučer u sjed¬ 
nici sinovi domovine za nju žrtvovali, i žalim, da nisam polag 
bio. Hotio sam danas doći, ali jučer na jedanput me je nešto 
u prsima presjeklo, da niti tielo izravnati, niti bez boli hoditi 
mogu. Zato molim vas, dragi prijatelju, da vi mjesto mene 
njegovoj ekscelenciji, presvietlomu gospodinu banu i slavnoj 
obćini saborskoj izjavite, da ja ono, što je u priklopljenom 
pismu popisano, na oltar drage domovine, koja je uviek dosele 
moja mila. majka bila, srdačno, s ljubavlju i zahvalnošću po- 
lazem. Moje duboko počitanje gospodinu banu i iskreni pozdrav 
slavnim zastupnikom naroda, mojoj dragoj braći Srbljem, 
Hrvatom i Slavoncem! U Zagrebu, 5. srpnja. Vaš sluga i 
prijatelj biskup Josip Schrott.” 

Kad se je to pismo još istoga dana u saboru pročitalo, 
sve udari u živahni pljesak i klicanje: Živio! A i bio je to 
baš kraljevski dar. Samo jedan jedini briljantni prsten vriedio 
je 600 forinti, a gdje su drugi darovi, što ih je biskup 
Schrott nanizao! Zato i piše suvremeni pisac: „Ne ćemo po¬ 
tanko opisivati, kolikim je uzhitom pismo ovo slušano, ko¬ 
likom pohvalom i radostnim pođvikivanjem pozdravljeno. 
Gdje djela tako iza glasa govore, ondje rieči ne imaju ni¬ 
kakve vnednosti; no ne možemo zatajiti našu osobitu radost 
nad ovim sjajnim dokazom iskrene ljubavi domovine, nad 
ovim nedkim, da, kod nas jedinim požrtvovanjem. Jer valja 
znati, da sudeći od oka vrieđnost ovoga dara, prinesenog na 
oltar domovine, iznosi preko 8000 forinti u srebru. Presvietli 
gospodin biskup Schrott dao je dakle ne samo toliko, koliko 

ma koji drugi, nego i više, nego i dva puta i tri puta vise, 
nego ma koji sin domovine. Takovomu dokazu ljubavi do¬ 
movine klanjamo se do crne zemljice, i želimo, da duhovno 
stado primjer ovoga duhovnoga pastira sljeduje." Biskup 
Haulik dao je takodjer za obranu domovine 2000 forinti. . 

Skupljanje dobrovoljnih priloga nastavilo se i dalje, 
pošto bi sabor odgodjen. Doprinosili su za dobro domovine 
svi: mužko i žensko, staro i mlado, katolici, pravoslavni i 
izraelićani. Davao je, što bi tko imao; jedan gotova novca, 
drugi zlata i srebra, treći vina, četvrti državnih i privatnih 
obveznica. Tako se je do konca listopada 1848. sabralo 
1)4.550 forinti gotova novca. I srodna slavenska plemena, 
poimence Slovenci i Česi, polirliše braći u pomoć. Odbor 
„Slovenske Lipe" u Pragu i redakcija „Narodnih Novina" u 
Pragu skupiše i poslaše liepe svote; zbor slovenski u Lju¬ 
bljani darova 500 forinti, slovensko družtvo u Ljubljani 
500 for. itd. 

Sred skupljanja priloga zatrubi ratna trublja, te 11. rujna 
1848. priedje ban Jelačić s hrvatskom vojskom kod Varaždina 
preko Drave. O tom prielazu piše očevidac iz Varaždina: 
„Prešli smo preko našega Rubikona, prešli smo preko Drave. 
Već prije zore prikupljala se je vojska. Pošto se bijaše sa¬ 
kupila, doleti svietli ban na konju i nagovori ju još je¬ 
danput, preporučiv joj hrabrost i čovječnost, junactvo i po¬ 
štenje, smjelost i čednost. Sad udari odlučni čas, vojska krene 
na put. Oko 4 1 /* sata dodju do dravskoga mosta, koji je 
dosad dielio Ugarsku od Hrvatske. Najprije su stupila na 
most do dva hrvatska husara. Porazdaleko od njih išlo je 
nekoliko krajiških strielaca, sve ovo kao (tako zvani Vor- 
posten. Za ovim je koracala prednja straža£(avantgarde), po 
imenu jedan odjel Otočana. Sada jaši junak od junaka, 
Jelačiću bane, a prati ga do 30 častnika svake vrsti, štono 
zovu Generalštab, a sliedom sliede opet* Otočani. Iza njih 
vije se dugačak pramen magle. Nije to pramen magle, već 

povorka hrabrili junaka bez kraja i konca. Tolika je bila 
vojska, da je od 4 1 /* do 8 sati neprestano preko dravskog 
mosta prelazila, koliko je god most širok. Kažu, da je bilo 
vojske do 40.000. Liep je to bio pogled: sad su išli vitežki 
graničari, veselo pjevajući, sad su naši hrvatski konjanici 
na čilih svojih konjih kasali, sad je most praštio pod težkim 
bremenom topova i tarnica . . .“ 



Klaić: Slike iz slavenske povjesti. 

